Հավելված

ՀՀ կառավարության 2024 թվականի

«\_\_\_\_\_\_\_\_\_» «\_\_\_» -ի N - Ն որոշման

**ԿԱՐԳ**

**ՇԵՆՔԵՐԻ ԵՎ ՇԻՆՈՒԹՅՈՒՆՆԵՐԻ ՏԵԽՆԻԿԱԿԱՆ ՎԻՃԱԿԻ ՀԵՏԱԶՆՆՈՒԹՅԱՆ**

1. **ԸՆԴՀԱՆՈՒՐ ԴՐՈՒՅԹՆԵՐ. ԿԻՐԱՌՄԱՆ ՈԼՈՐՏ**
2. Սույն կարգով կանոնակարգվում են Հայաստանի Հանրապետությունում բնակելի, հասարակական և արտադրական շենքերի ու շինությունների տեխնիկական վիճակի հետազննության գործընթացի հետ կապված հարաբերությունները: Բնակելի, հասարակական և արտադրական նշանակության շենքերի և շինությունների տեխնիկական վիճակի հետազննությունը կատարվում է վնասվածքների և վթարների առաջացման պատճառների պարզաբանման, վերակառուցման հնարավորության, ինչպես նաև առանձին տարրերի և ընդհանուր կրողունակության ու կոշտության հուսալիության գնահատման, դրանց անվտանգ շահագործումն ապահովելու ուղղությամբ համապատասխան (այդ թվում` կանխարգելիչ) միջոցառումներ իրականացնելու համար որոշում կայացնելու նպատակով: Հետազննման արդյունքներով ամփոփվում են մասնագիտական եզրակացություններ՝ ըստ առանձին ներկայացված առաջարկների:
3. Բնակելի, հասարակական և արտադրական նշանակության շենքերի և շինությունների տեխնիկական վիճակի հետազննության ծառայությանն առնչվող կարգավորումները հիմք են հանդիսանում շինարարական ծրագրերի նախագծման մեկնարկի, նախագծային լուծումների ընտրության և հիմնավորման համար, կիրառելի են շինարարական ծրագրերի պատվիրատուների (այսուհետ՝ Պատվիրատու) կողմից: Քաղաքաշինական գործունեության օբյեկտների՝ շենքերի ու շինությունների տեխնիկական վիճակի հետազննման ծառայությունը լիցենզավորման ենթակա գործունեության տեսակ է՝ համաձայն <Լիցենզավորման մասին> օրենքի: Հետազննություններն իրականացվում են առավելագույնը մինչև 10 տարի պարբերականությամբ, համապատասխան գործունեության լիցենզիա ունեցող ֆիզիկական և իրավաբանական անձանց կողմից:
4. Շենքերի ու շինությունների տեխնիկական վիճակի հետազննություններն իրականացվում են Հայաստանի Հանրապետության օրենսդրությամբ և նորմատիվատեխնիկական փաստաթղթերով սահմանված պահանջներին համապատասխան, գործունեության համապատասխան լիցենզիա ունեցող ֆիզիկական և իրավաբանական անձնանց կողմից (այսուհետ` կատարող)` պայմանագրային հիմունքներով: Արդյունքում տրվում է տեխնիկական վիճակի վերաբերյալ եզրակացություն, որը շենքի կամ շինության տեղեկատվական ու կոնստրուկտիվ բնութագրերի և դրա հետագա շահագործման, վերակառուցման կամ քանդման, իսկ պատմության և մշակույթի անշարժ հուշարձանների դեպքում` ամրակայման, նորոգման, վերականգնման կամ բացառիկ դեպքերում փոփոխման վերաբերյալ եզրահանգումների հետ, հավելվածի տեսքով, ներառվում է շենքի կամ շինության անձնագրում:

4. Շենքերի ու շինությունների տեխնիկական վիճակի հետազննությունները պատվիրվում են Հայաստանի Հանրապետության պետական կառավարման մարմինների, տեղական ինքնակառավարման մարմինների, բազմաբնակարան շենքերի կառավարման մարմինների (իսկ կառավարման մարմնի բացակայության դեպքում՝ համայնքի), անհատական բնակելի տների սեփականատերերի (իսկ սեփականության իրավունք գրանցված չլինելու դեպքում՝ դրանց նկատմամբ իրավահաստատող փաստաթղթեր ունեցող անձանց), հասարակական և արտադրական շենքերի ու շինությունների սեփականատերերի, այլ ֆիզիկական ու իրավաբանական անձանց (այսուհետ` պատվիրատու) կողմից:

5. Շենքերի ու շինությունների տեխնիկական վիճակի հետազննությունները կատարվում են` ելնելով շենքերի ու շինությունների պահպանման, հուսալի և անվտանգ շահագործման, վերակառուցման կամ քանդման/ապամոնտաժման, բնական ու տեխնածին աղետների հետևանքների վերացման անհրաժեշտությունից:

6. Շենքի կամ շինության տեխնիկական վիճակի վերաբերյալ եզրակացությունը պատվիրատուին է հանձնվում պայմանագրով նախատեսված պահանջներին համապատասխան: Հայաստանի Հանրապետության օրենսդրությամբ սահմանված կարգով կատարողի կողմից ներկայացվող հաշվետվության կազմում դրանք հիմք են հանդիսանում քաղաքաշինության բնագավառում կառավարման պետական լիազորված մարմնի կողմից վարվող` շենքերի ու շինությունների անձնագրային տվյալների ցանկի համալրման համար:

1. **ՆՈՐՄԱՏԻՎԱՅԻՆ ՊԱՀԱՆՋՆԵՐ**
2. Սույն կարգով նախատեսված գործառույթների շրջանակներում կիրառման ենթակա իրավական ակտերի հիմնական ցանկը ներկայացված է ստորև.

|  |  |  |
| --- | --- | --- |
|  | ՀՀ քաղաքաշինության կոմիտեի նախագահի 2022 թվականի հունիսի 14-ի N 11-Ն հրաման | ՀՀՇՆ II-6.01-96 (ՄՍՆ 2.03-01-95) «Վտանգավոր բնական ազդեցությունների երկրաֆիզիկա» |
|  | ՀՀ քաղաքաշինության կոմիտեի նախագահի 2024 թվականի հունվարի 15-ի N 03-Ն հրաման | ՀՀՇՆ 22-01-2024 «Շինարարական կլիմայաբանություն» |
|  | ՀՀ քաղաքաշինության կոմիտեի նախագահի 2024 թվականի փետրվարի 22-ի N10-Ն հրաման | ՀՀՇՆ 21-01.01-2024 «Շենքերի և շինությունների հակահրդեհային պաշտպանության համակարգեր. Ավտոմատ հրդեհաշիջման և հրդեհային ազդանշանման կայանքներ. Նախագծման նորմեր» |
|  | ՀՀ քաղաքաշինության կոմիտեի նախագահի 2023 թվականի սեպտեմբերի 28-ի N 09-Ն հրաման | ՀՀՇՆ 22-02.01-2023 «Տարածքների, շենքերի և շինությունների ինժեներական պաշտպանությունը երկրաբանական վտանգավոր երևույթներից» |
|  | ՀՀ քաղաքաշինության նախարարության կոլեգիայի 1999 թվականի դեկտեմբերի 28-ի N 5 որոշում | ՀՀՇՆ I-2.01-99 «Ինժեներական հետազննություններ շինարարության համար։ Հիմնական դրույթներ» շինարարական նորմեր |
|  | ՀՀ քաղաքաշինության կոմիտեի նախագահի 2022 թվականի դեկտեմբերի 12-ի N 28-Ն հրաման | ՀՀՇՆ 32-01-2022 «Ավտոմոբիլային ճանապարհներ» |
|  | ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N 102-Ն հրաման | ՀՀՇՆ 20.04-2020 «Երկրաշարժադիմացկուն շինարարություն. Նախագծման նորմեր» շինարարական նորմեր |
|  | ՀՀ քաղաքաշինության նախարարի 2004 թվականի օգոստոսի 4-ի N 83-Ն հրաման | ՀՀՇՆ IV-12.02.01-2004 «Ջեռուցում, օդափոխում և օդի լավորակում» |
|  | ՀՀ քաղաքաշինության կոմիտեի նախագահի 2023 թվականի դեկտեմբերի 4-ի N 14-Ն հրաման | ՀՀՇՆ 42-01-2023 «Գազաբաշխիչ համակարգեր» |
|  | ՀՀ քաղաքաշինության նախարարի 2014 թվականի մարտի 17-ի N 78-Ն հրաման | ՀՀՇՆ 21-01-2014 «Շենքերի և շինությունների հրդեհային անվտանգություն» |
|  | ՀՀ ԿԱ քաղաքաշինության պետական կոմիտեի նախագահի 2017 թվականի ապրիլի 13-ի N 56-Ն հրաման | ՀՀՇՆ 22-03-2017 «Արհեստական և բնական լուսավորում» |
|  | ՀՀ քաղաքաշինության նախարարի 2014 թվականի մարտի 17-ի N 79-Ն հրաման | ՀՀՇՆ 22-04-2014 «Պաշտպանություն աղմուկից» |
|  | ՀՀ քաղաքաշինության կոմիտեի նախագահի 2022 թվականի հունիսի 21-իN 12-Ն հրաման | ՀՀՇՆ 30-02-2022 «Տարածքի բարեկարգում» |
|  | ՀՀ քաղաքաշինության նախարարի 2014 թվականի մարտի 31-ի N 93-Ն հրաման | ՀՀՇՆ 31-01-2014 «Բնակելի շենքեր. Մաս I. Բազմաբնակարան բնակելի շենքեր» |
|  | ՀՀ քաղաքաշինության կոմիտեի նախագահի 2022 թվականի նոյեմբերի 07-ի N 27-Ն հրաման | ՀՀՇՆ 31-02-2022 «Բնակելի շենքեր. Մաս II. Անհատական բնակելի տներ» |
|  | ՀՀ քաղաքաշինության կոմիտեի նախագահի 2020 թվականի դեկտեմբերի 10-ի N 95-Ն հրաման | ՀՀՇՆ 31-03-2020 «Հասարակական շենքեր և շինություններ» |
|  | ՀՀ քաղաքաշինության նախարարի 2014 թվականի ապրիլի 9-ի N 103-Ն հրաման | ՀՀՇՆ 31-03.01-2014 «Հանրակրթական նշանակության շենքեր» |
|  | ՀՀ քաղաքաշինության կոմիտեի նախագահի 2022 թվականի ապրիլի 04-իN 06-Ն հրաման | ՀՀՇՆ 31-03.02-2022 «Հայաստանի Հանրապետության քաղաքացիական պաշտպանության պաշտպանական կառույցներ» |
|  | ՀՀ քաղաքաշինության կոմիտեի նախագահի 2022 թվականի հոկտեմբերի 03-ի N 25-Ն հրաման | ՀՀՇՆ 31-03.04-2022 «Նախադպրոցական հաստատությունների շենքեր.Նախագծման նորմեր» |
|  | ՀՀ քաղաքաշինության նախարարի 2014 թվականի մարտի 17-ի N 80-Ն հրաման | ՀՀՇՆ 40-01.01-2014 «Շենքերի ներքին ջրամատակարարում և ջրահեռացում» |
|  | ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N 103-Ն հրաման | ՀՀՇՆ 40-01.02-2020 «Ջրամատակարարում. Արտաքին ցանցեր և կառուցվածքներ» |
|  | ՀՀ քաղաքաշինության կոմիտեի նախագահի 2022 թվականի հուլիսի 8-ի N 16-Ն հրաման | ՀՀՇՆ 40-01.03-2022 «Կոյուղի. Արտաքին ցանցեր և կառուցվածքներ» |
|  | ՀՀ քաղաքաշինության նախարարի 2014 թվականի մարտի 24-ի N 87-Ն հրաման | ՀՀՇՆ 20-06-2014 «Շենքերի և կառուցվածքների վերակառուցում, վերականգնում և ուժեղացում. Հիմնական դրույթներ» |
|  | ՀՀ քաղաքաշինության կոմիտեի նախագահի 2024 թվականի փետրվարի 14-ի N08-Ն հրաման | ՀՀՇՆ 32-03.01-2024 «Կամուրջներ և խողովակներ» |
|  | ՀՀ քաղաքաշինության կոմիտեի նախագահի 2022 թվականի հունիսի 14-ի N 11-Ն հրաման | ՍՆիՊ 2.06.15-85 «Տարածքների ինժեներական պաշտպանությունը ողողումներից և հեղեղներից» |
|  | ՀՀ քաղաքաշինության կոմիտեի նախագահի 2022 թվականի հունիսի 14-ի N 11-Ն հրաման | ՍՆիՊ 2.10.02-84 «Շենքեր և սենքեր գյուղատնտեսական արտադրանքի պահպանման և վերամշակման համար» |
|  | ՀՀ քաղաքաշինության կոմիտեի նախագահի 2023 թվականի հոկտեմբերի 13-ի N 10-Ն հրաման | ՀՀՇՆ 31-04.03-2023 «Շենքեր և սենքեր անասնաբուծական, թռչնաբուծական, գազանաբուծական. Նախագծման նորմեր» |
|  | ՀՀ քաղաքաշինության կոմիտեի նախագահի 2023 թվականի սեպտեմբերի 11-ի N 07-Ն հրաման | ՀՀՇՆ 31-04.02-2023 «Ջերմոցներ» |
|  | ՀՀ քաղաքաշինության կոմիտեի նախագահի 2023 թվականի դեկտեմբերի 6-ի N17-Ն հրաման | ՀՀՇՆ 31-04.04-2023 «Սասռնարանային շենքեր և շինություններ» |
|  | ՀՀ քաղաքաշինության կոմիտեի նախագահի 2022 թվականի հունիսի 14-ի N11-Ն հրաման | ՍՆիՊ 3.05.06-85 «Էլեկտրատեխնիկական սարքավորանքներ» |
|  | ՀՀ քաղաքաշինության կոմիտեի նախագահի 2023 թվականի նոյեմբերի 1-ի N 12-Ն հրաման | ՀՀՇՆ 32-06-2023 «Մետրոպոլիտեններ» |
|  | ՀՀ կառավարությանն առընթեր քաղաքաշինության պետական կոմիտեի նախագահի 2017 թվականի սեպտեմբերի 11-ի N 128-Ն հրաման | «Բնակելի, հասարակական, արտադրական շենքերի և շինությունների նախագծային փաստաթղթերի կազմը և բովանդակությունը սահմանող կանոններ» |
|  | ՀՀ առողջապահության նախարարի 2002 թվականի դեկտեմբերի 25-ի N 876 հրաման | «Խմելու ջուր: Ջրամատակարարման կենտրոնացված համակարգերի խմելու ջրի որակին ներկայացվող հիգիենիկ պահանջներ: Որակի հսկողություն»N 2-III-Ա2-1սանիտարական կանոններ և նորմեր |
|  | ՀՀ առողջապահության նախարարի 2002 թվականի նոյեմբերի 29-ի N 803 հրաման | «Խմելու տնտեսական նշանակության ջրմուղների և ջրամատակարարման աղբյուրների սանիտարական պահպանման գոտիներ»N 2-III-Ա2-2 սանիտարական կանոններ և նորմեր» |
|  | ՀՀ առողջապահության նախարարի 2024 թվականի փետրվարի 12-ի N 50-Ն հրաման | «Նախադպրոցական ուսումնական հաստատություններին ներկայացվող պահանջներ» 2.1.2.001-24 սանիտարական կանոններ և հիգիենիկ նորմատիվներ» |
|  | ՀՀ առողջապահության նախարարության 2002 թվականի մարտի 06-ի N 138 հրաման | «Աղմուկն աշխատատեղերում, բնակելի և հասարակական շենքերում և բնակելի կառուցապատման տարածքներում» հաստատված N 2-III-11.3 սանիտարական նորմեր |
|  | ՀՀ կառավարության 2021 թվականի մայիսի 13-ի N 749-Լ որոշում | «Կլիմայի փոփոխության հարմարվողականության ազգային գործողությունների ծրագիր և 2021-2025 թվականների միջոցառումների ցանկը հաստատելու մասին» |
|  | ՀՀ կառավարության 2015 թվականի մարտի 19-ի N 596-Ն որոշում | «Հայաստանի Հանրապետությունում կառուցապատման նպատակով թույլտվությունների և այլ փաստաթղթերի տրամադրման կարգ» |
|  | ՀՀ կառավարության 2006 թվականի փետրվարի 16-ի N 392-Ն որոշում | «Հաշմանդամների և բնակչության սակավաշարժուն խմբերի համար սոցիալական, տրանսպորտային և ինժեներական ենթակառուցվածքների մատչելիության ապահովման կարգը հաստատելու մասին» |
|  | ՀՀ առողջապահության նախարարի 2017 թվականի մարտի 28-ի N 12-Ն հրաման | ««Հանրակրթական ծրագրեր իրականացնող ուսումնական հաստատություններին ներկայացվող պահանջներ» N 2.2.4-016-17 սանիտարական կանոնները և նորմերը հաստատելու և ՀՀ առողջապահության նախարարի 2002 թվականի փետրվարի 11-ի N 82 հրամանն ուժը կորցրած ճանաչելու մասին» |
|  | ՀՀ առողջապահության նախարարի 2018 թվականի հոկտեմբերի 27-ի N 25-Ն | «Մանկապատանեկան մարզադպրոցների տեղակայմանը, կառուցվածքին և շահագործմանը ներկայացվող պահանջներ» N 2.1.2.002-18 սանիտարական կանոնները հաստատելու մասին» |
|  | ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N104-Ն հրաման | ՀՀՇՆ 53-01-«Պողպատե կոնստրուկցիաներ» |
|  | ՀՀ քաղաքաշինության կոմիտեի նախագահի 2021 թվականի հունվարի 14-ի N02-Ն հրաման | ՀՀՇՆ 52-01- «Բետոնե և երկաթբետոնե կոնստրուկցիաներ» |
|  | ՀՀ քաղաքաշինության կոմիտեի նախագահի 2022 թվականի հունիսի 22-ի N13-Ն հրաման | ՀՀՇՆ 31-04-2022 «Տանիքներ և տանիքածածկեր» |
|  | ՀՀ քաղաքաշինության կոմիտեի նախագահի 2022 թվականի հուլիսի 29-ի N17-Ն հրաման | ՀՀՇՆ 13.01-2022 «Գեոդեզիական աշխատանքները շինարարությունում» |
|  | ՀՀ քաղաքաշինության կոմիտեի նախագահի 2022 թվականի օգոստոսի 17-ի N18-Ն հրաման | ՀՀՇՆ 20-05-2022 «Շինարարական կոնստրուկցիաների պաշտպանությունը կոռոզիայից» |
|  | ՀՀ արտակարգ իրավիճակների նախարարի 2021 թվականի մարտի 31-ի N372-Ն հրաման | **«**Հայաստանի Հանրապետության տարածքի սեյսմիկ վտանգի քարտեզը, Հայաստանի Հանրապետության տարածքի սեյսմիկ գոտիավորման քարտեզը և ըստ սեյսմիկ գոտիների համայնքների ու բնակավայրերի ցանկը**»** |
|  | ՀՀ կառավարության 2021 թվականի ապրիլի 22-ի N 607-Ն որոշում | «Բետոնի ամրանավորման համար օգտագործվող պողպատե արտադրանքներին ներկայացվող պահանջների տեխնիկական կանոնակարգը հաստատելու և ՀՀ կառավարության 2006 թվականի փետրվարի 2-ի N 179-Ն որոշումն ուժը կորցրած ճանաչելու մասին» տեխնիկական կանոնակարգ |
|  | ՀՀ կառավարության 2007 թվականի հոկտեմբերի 4-ի N 1161-Ն որոշում | «Բազմաբնակարան շենքի ընդհանուր բաժնային սեփականության պահպանման պարտադիր նորմերը սահմանելու մասին» |
|  | ՀՀ կառավարության 2023 թվականի նոյեմբերի 23-ի N 2024-Ն որոշում | «Բնակարանային ֆոնդի տեխնիկական վիճակի հետազննությունների անցկացման և հետազննության արդյունքում տրված եզրակացությունների վարման կարգը հաստատելու և Հայաստանի Հանրապետության կառավարության 2015 թվականի մարտի 19-ի N274-Ն որոշման մեջ փոփոխություն կատարելու մասին» |
|  | ՀՀ քաղաքաշինության կոմիտեի նախագահի 2022 թվականի հունվարի 31-ի N02-Ն հրաման | «Բազմաբնակարան շենքերի պահպանման, շահագործման, արդիականացման (այդ թվում՝ էներգաարդյունավետության և էներգախնայողության բարձրացման) կանոնները հաստատելու մասին» |
|  | ՀՀ արտակարգ իրավիճակների նախարարի 2014թվականի հոկտեմբերի 23-ի N957-Ա հրաման | «Շենքերի և շինությունների սեյսմիկ խոցելիության մակարդակի (աստիճանի) գնահատման մեթոդական ցուցումներ» |
|  | ԳՕՍՏ 10180-2012, ստանդարտ | **«**Բետոններ.Ամրության որոշման մեթոդներն ըստ ստուգանմուշների**»** |
|  | ԳՕՍՏ 32868-2014 | «Ընդհանուր օգտագործման ավտոմոբիլային ճանապարհներ. Ինժեներա-երկրաբանական հետազոտական աշխատանքներին ներկայացվող պահանջներ» ստանդարտ |
|  | ԳՕՍՏ 8829-2018 | «Երկաթբետոնե և բետոնե շինարարական արտադրանք գործարանային արտադրության. Բեռնմամբ փորձարկման մեթոդներ. Ամրության, կոշտության և ճաքակայունության գնահատման կանոններ» |
|  | ՀՍՏ ԵՆ 480-1-2012 | «Հավելույթներ բետոնների, շինարարական շաղախների և ներարկվող շինարարական շաղախների համար փորձարկման մեթոդներ. Մաս 1. Փորձարկման համար ստուգիչ բետոն և ստուգիչ շինարարական շաղախ» |
|  | ՀՍՏ ԵՆ 480-2-2012 | «Հավելույթներ բետոնների, շինարարական շաղախների և ներարկվող շինարարական շաղախների համար փորձարկման մեթոդներ. Մաս 2. Կապակցման տևողության որոշում» |
|  | «Քաղաքաշինության մասին» օրենք | |
|  | «Բազմաբնակարան շենքի կառավարման մասին» օրենք | |

1. Հաշվի առնելով, որ շենքերի և շինությունների (կառուցվածքների) նախագծումը ՀՀ տարածքում իրականացվում է սեյսմիկ ազդեցությունների հաշվառմամբ, շենքերի և շինությունների տեխնիկական վիճակի հետազննման չափորոշիչները սերտորեն փոխկապակցված են վերջիններիս կոնստրուկտիվ համակարգի դասակարգման՝ մասնավորապես, քարե շարվածքով, խոշորապանել և կարկասային շենքերի առանձնահատկությունների հետ, որոնք նկարագրված են ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N 102-Ն հրամանով հաստատված ՀՀՇՆ 20.04-2020 շինարարական նորմերում:
2. Առանձնանում են շենքերի և շինությունների տեխնիկական վիճակի հետազննման, գնահատման հետևյալ ուղղությունները՝ դրանց ֆիզիկական մաշվածության և վնասվածության աստիճանների որոշման, ինչպես նաև շահագործման պիտանելիության գնահատման մասով:
3. ՀՀ կառավարության 2015 թվականի մարտի 19-ի N596-Ն որոշմամբ հաստատված կարգի համաձայն վերակառուցվող, ուժեղացվող, վերականգնվող օբյեկտների (շենքերի, շինությունների) նախագծային աշխատանքների պայմանագրի մաս են կազմում դրանց   տեխնիկական վիճակի, ինժեներաերկրաբանական հետազննությունների, տարածքի տեղագրագեոդեզիական և կադաստրային հանույթների վերաբերյալ եզրակացություններն ու տվյալները (ՀՀ քաղաքաշինության նախարարության կոլեգիայի 1999 թվականի դեկտեմբերի 28-ի N5 որոշմամբ հաստատված ՀՀՇՆ I-2.01-99 շինարարական նորմեր): Ընդ որում՝ վերակառուցման, վերականգնման, արդիականացման, ընդլայնման, վերազինման կամ քանդման/ապամոնտաժման ենթակա բարձր (IV) և բարձրագույն (V) ռիսկայնության աստիճանով գնահատված քաղաքաշինական գործունեության օբյեկտների համար պարտադիր է սկզբնական և գործիքային հետազննումը:
4. Շենքերի և շինությունների տեխնիկական վիճակի հետազննման աշխատանքներն ուղեկցվում են հետազննվող շենքերի ու շինությունների նախկինում մշակված նախագծային փաստաթղթերի (եթե այդպիսիք առկա են) և փաստացի իրավիճակի ուսումնասիրությամբ՝ իրականացնելով չափագրական և էսքիզային գծագրեր նախկին նախագծերի բացակայության դեպքում: Նոր չափագրության և էսքիզային նախագծի տրամադրման պարտադիր պահանջը կարող է սահմանվել Պատվիրատուի կողմից՝ պայմանագրային դրույթների շրջանակներում: Բացի այդ՝ շենքերի և շինությունների տեխնիկական վիճակի հետազննման աշխատանքներին զուգահեռ իրականացվում են ՀՀ արտակարգ իրավիճակների նախարարի 2014թվականի հոկտեմբերի 23-ի N957-Ա հրամանով հաստատված մեթոդաբանությամբ դրանց սեյսմիկ խոցելիության մակարդակի գնահատում (որպես միջազգային փորձի օրինակ կարող է դիտարկվել ASCE/SEI 41-23: Seismic Evaluation and Retrofit of Existing Buildings և European Macroseismic Scale 1998 փաստաթուղթը):
5. Կիրառում են հետազննության հետևյալ տեսակները.

1) սկզբնական (ակնադիտական արագ գնահատում),

2) գործիքային (պարտադիր է ՀՀ կառավարության 2015 թվականի մարտի 3-ի N596-Ն որոշմամբ սահմանված կարգի բարձր (IV) և բարձրագույն (V) ռիսկայնության օբյեկտների համար):

1. Սկզբնական/արագ գնահատման հետազննության ընթացքում բացահայտվում և արձանագրվում են (լուսանկարվում են) ակնհայտ թերությունները, դեֆորմացիաները, կոնստրուկցիաների տարրերի չափերի, ձևի ու դիրքի շեղումները, ճաքերի առկայությունն ու տեղաբաշխման բնույթը, ինչպես նաև մեխանիկական, կոռոզիոն, կենսաբանական, այրվածքային և այլ տիպի վնասվածքները:
2. Սկզբնական հետազննության ընթացքում պարտադիր ուսումնասիրվում են կրող կոնստրուկցիաները` հիմքերը, պատերը, հիմնակմախքը, կապերը, հեծանները, ծածկերը, սանդուղքները, վերելակային հորանները և այլն: Անհրաժեշտության դեպքում բացվում են կոնստրուկցիաները, ինչպես նաև ժամանակավոր ամրակապվում և սահմանազատվում են վթարային վիճակում գտնվող կոնստրուկցիաները և վտանգավոր տեղամասերը:
3. Սկզբնական հետազննության արդյունքներով արձանագրվում են բացահայտված վնասվածքների, դեֆորմացիաների և թերությունների հնարավոր պատճառները: Սկզբնական գնահատման արդյունքներով կազմվում է սեյսմիկ անվտանգության անձնագիր՝ քաղաքաշինության բնագավառի պետական կառավարման համակարգի լիազորված մարմնի կողմից հաստատված շենքի կամ շինության անձնագրի օրինակելի ձևից առանձնացնելով միայն սեյսմակայունությանն (երկրաշարժադիմացկունությանն) առնչվող տվյալների պահանջները:
4. Գործիքային հետազննության ժամանակ, բացի սկզբնական (ակնադիտական արագ գնահատումը) հետազննումը՝ կատարվում են նաև.
5. նստվածքների, ճկվածքների, ուղղաձիգ շեղումների, հենարանային հարթակների տեղափոխությունների չափումներ և այլն,
6. ճաքերի բացվածքի լայնության չափումներ,
7. կոնստրուկցիաների նյութերի ամրության որոշում,
8. բետոնի, ամրանների և մետաղե կոնստրուկցիաների կոռոզիոն վնասվածության, ինչպես նաև փայտե կոնստրուկցիաների կենսաբանական վնասվածության գնահատում,
9. կոնստրուկցիաների նյութերի ամրության և այլ բնութագրերի որոշման ժամանակ նախապատվությունը տրվում է հսկողության չքայքայող մեթոդներին (մասնավորապես բետոնի ամրությունը մեխանիկական գործողության սարքերով որոշմանը)` ղեկավարվելով ՀՀ կառավարության 2021 թվականի ապրիլի 22-ի N607-Ն որոշմամբ հաստատված տեխնիկական կանոնակարգով:
10. Ամբողջ շենքի (այդ թվում` ստորգետնյա և վերգետնյա հատվածների) և դրա կոնստրուկցիաների վիճակի մասին լրացուցիչ տվյալներ ստանալու անհրաժեշտության դեպքում կատարվում են համապատասխան լաբորատոր հետազոտություններ և փորձարկումներ, ինչպես նաև ստուգիչ հաշվարկներ:
11. Շենքերի և շինությունների հետազննության ժամանակ մանրակրկիտ ստուգվում է ջրամատակարարման և ջրահեռացման, ջեռուցման, օդափոխության, կոյուղու, էլեկտրամատակարարման, գազամատակարարման, կապի ներքին համակարգերի, ինչպես նաև արտաքին սալվածքի, մթնոլորտային տեղումների հեռացման համար նախատեսված սարքերի ու սարքավորումների տեխնիկական վիճակը:
12. Անհրաժեշտության դեպքում, պայմանագրային պարտավորությունների համաձայն, որոշվում է նաև օդաթափանցելիությունը, ջերմահաղորդականությունը, օդի խոնավությունը և օդափոխությունը սենյակներում, միջնորմների և ծածկերի ձայնամեկուսիչ հատկությունները, էներգաարդյունավետությունը և այլն:
13. Շենքերի և շինությունների տեխնիկական վիճակի գնահատականը (վնասվածության աստիճանը) տրվում է հետազննության արդյունքների հիման վրա` կոնստրուկցիաների ֆիզիկական մաշվածության և վնասվածության մակարդակի հանրագումարային արդյունքի համադրելիությամբ: Կոնստրուկցիաների տեխնիկական վիճակի հատկանիշներն ու դրանց համապատասխան ֆիզիկական մաշվածության և վնասվածության աստիճանները ներկայացված են ստորև՝ ըստ աղյուսակ 2-ի:
14. Վնասված շենքերի և շինությունների տեխնիկական վիճակի գնահատականը (վնասվածության աստիճանը) որոշվում է ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N 102-Ն հրամանով հաստատված ՀՀՇՆ 20.04-2020 «Երկրաշարժադիմացկուն շինարարություն. Նախագծման նորմեր» շինարարական նորմերով սահմանված մեթոդաբանության համաձայն:
15. Բնակելի շենքերի և առանձին բնակելի սենքերի շահագործման պիտանելիության (բնակության համար) գնահատականը որոշվում է հաշվի առնելով շենքի տեխնիկական վիճակը և բնակարանների հատակագծման, ինժեներական հաղորդակցուղիների և սարքավորումների, կառուցապատման և բնակելի թաղամասերի (բնակավայրի) բնակեցման խտության, բնակավայրի տարածքի բարեկարգման համապատասխանությունը նորմերի պահանջներին (ՀՀ քաղաքաշինության կոմիտեի նախագահի 2022 թվականի հունիսի 21-ի N12-Ն հրամանով հաստատված ՀՀՇՆ 30-02-2022 և ՀՀ քաղաքաշինության կոմիտեի 2023 թվականի մայիսի 22-ի N04-Ն հրամանով հաստատված ՀՀՇՆ 30-01-2023 շինարարական նորմերի պահանջներ):
16. Բնակության կամ որպես բնակելի մակերես շահագործելու համար պիտանի չեն.
17. այն բնակելի մակերեսները (շենքերը, սենքերը), որոնք գնահատված են չորրորդ և հինգերորդ աստիճանի վնասվածությամբ, դրանցում առկա են կոնստրուկտիվ և ծավալահատակագծային այնպիսի փոփոխություններ և շեղումներ, մասնակի կամ ամբողջական փլուզումներ, որոնք տեխնիկապես հնարավոր չէ վերացնել կամ որևէ միջամտություն նպատակահարմար չէ տնտեսապես: Բացառություն են կազմում պատմության և մշակույթի անշարժ հուշարձան համարվող օբյեկտները՝ դրանց վերականգնման (ամրակայման) կամ վերակառուցման, տեղափոխման կամ կոնսերվացման վերաբերյալ կայացվող որոշումները, որոնք պետք է համաձայնեցվեն մշակույթի ոլորտի պետական կառավարման համակարգի լիազորված մարմնի հետ՝ համաձայն<Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին> օրենքի:
18. այն բնակելի մակերեսները (շենքերը, սենքերը), որոնք չեն համապատասխանում քաղաքաշինության և առողջապահության ոլորտի նորմերի պահանջներին, սակայն կարող են վերակառուցվել (այդ թվում վերականգնվել, հիմնանորոգվել, արդիականացվել, վերազինվել, ընդլայնվել) հատուկ տեխնիկական միջոցառումների կիրառման արդյունքում: Այս միջոցառումների կատարման անհրաժեշտությունը և նպատակահարմարությունը պետք է հիմնավորվի տեխնիկատնտեսական հաշվարկներով:
19. Բնակելի նպատակային նշանակության օբյեկտի (շենքի կամ մասնաշենքերի` սենքերի, բնակելի մակերեսների) հետազննության արդյունքները, որոնք պարունակում են դրանց տեխնիկական վիճակի և բնակության պիտանիության գնահատականները, ներկայացված են ստորև՝ ըստ 10-րդ գլխի:
20. Շենքերի և շինությունների տեխնիկական վիճակի հետազննությունները պետք է ծրագրվեն (պատվիրվեն) վերջիններիս սեփականատերերի՝ տնօրինողների, պետական մարմինների և համայնքների, ֆիզիկական կամ իրավաբանական անձանց, շենքի կառավարման մարմինների կողմից և այլն, առավելագույնը 10 տարին մեկ պարբերականությամբ՝ համատեղելով դրանց անձնագրերի մշակման կամ լրամշակման աշխատանքները: Բազմաբնակարան շենքերի պարագայում դրանց տեխնիկական վիճակի հետազննման ուսումնասիրությունների կազմակերպման նախաձեռնությունը/որոշումը վերապահվում է համայնքներին կամ շենքի կառավարման մարմիններին:
21. Շենքերի և շինությունների չծրագրված հետազննությունները պարտադիր են ՀՀ կառավարության 2015 թվականի մարտի 19-ի N596-Ն որոշմամբ հաստատված կարգի միջինից բարձր, բարձր և բարձրագույն ռիսկայնության աստիճանով գնահատվող օբյեկտներում վերակառուցման՝ հիմնանորոգման, վերականգնման, արդիականացման, վերազինման, ընդլայնման, կոնսերվացման, քանդման, ապամոնտաժման, ինչպես նաև մեծածավալ նորոգման աշխատանքների նպատակահարմարության վերաբերյալ որոշում կայացնելու, մասնագիտական եզրակացություն և նախագծման համար անհրաժեշտ հիմնավորում ձեռք բերելու համար, երբ.
    1. նախատեսվում է շենքի գործառնական նշանակության փոփոխություն,
    2. նախատեսվում է շենքի շահագործման պայմանների փոփոխություն (բեռնվածքների մեծացման պայմաններում),
    3. շենքի կոնստրուկցիաներում բնական և տեխնածին աղետների՝ երկրաշարժի, սողանքի, փոթորկի, հրդեհի (պայթյունի), հիմնատակի գրունտների անհավասարաչափ նստվածքների հետևանքով առկա են ակնհայտ վնասվածքներ և այլն,
    4. առկա է շենքերի և շինությունների ընթացիկ վիճակի գնահատման մոնիթորինգի (մշտադիտարկման) իրականացման և համապատասխան տվյալների հավաքագրման պահանջ:
22. ՀՀ կառավարության 2023 թվականի նոյեմբերի 23-ի N2024-Ն որոշման համաձայն՝ բնակֆոնդի տեխնիկական վիճակի գնահատումը ցուցվում է իրականացնել ոչ ուշ, քան նախորդ հետազննության անցկացումից, իսկ նոր կառուցված բազմաբնակարան շենքի կամ անհատական բնակելի տան համար՝ կառուցումից հետո 10 տարին մեկ անգամ: Անկախ նշված ժամկետից՝ բնակֆոնդի տեխնիկական վիճակի գնահատումը ցուցվում է իրականացնել ավելի վաղ.

1) բազմաբնակարան շենքի կամ անհատական բնակելի տան վերակառուցման ժամանակ,

2) բազմաբնակարան շենքի կամ անհատական բնակելի տան գործառնական նշանակության փոփոխության (բացառությամբ շինարարության կամ քանդման թույլտվություն չպահանջող դեպքերի) ժամանակ,

3) բազմաբնակարան շենքի կամ անհատական բնակելի տան շահագործման պայմանների փոփոխության՝ բեռնվածքների մեծացման ժամանակ,

4) բնական կամ տեխնածին աղետների, հիմնատակի գրունտների անհավասարաչափ նստվածքների և այլ ազդեցությունների հետևանքով շենքերի կոնստրուկցիաներում վնասվածքներ հայտնաբերվելու դեպքում,

5) տեխնիկական վիճակի նախորդ հետազննության արդյունքում տրված եզրակացությամբ նոր հետազննության անցկացման համար առավել վաղ ժամկետ սահմանվելու դեպքում,

6) բազմաբնակարան շենքի կառավարման մարմնի կողմից, իսկ կառավարման մարմնի բացակայության դեպքում՝ համայնքի և անհատական բնակելի տների համար՝ դրանց սեփականատերերի, իսկ սեփականության իրավունք գրանցված չլինելու դեպքում՝ դրանց նկատմամբ իրավահաստատող փաստաթղթեր ունեցող անձանց նախաձեռնությամբ:

1. Շենքերի և շինությունների (կառուցվածքների) առանձին կոնստրուկտիվ տարրերի վնասվա­ծության աստիճանը գնահատելիս օգտագործվում են բնական և տեխնածին աղետների, ինչպես նաև ֆիզիկական մաշվածության հետևանքով ճարտա­րագիտական վերլուծության վերաբերյալ փաստագրված տվյալները: Վնասվածության աստիճանի գնահատումն՝ ըստ օբյեկտների ազատ տա­տան­ման պարբերության փոփոխման աստիճանի, կատարվում է պարբերության արժեքների համեմատական վերլուծությամբ՝ փորձարարական եղանակով, օրինակ՝ մինչև աղետը և աղետից հետո, ֆիզիկական մաշվածության պարագայում՝ միայն անձնագրային տվյալների ուսումնասիրության և համադրման համաձայն:

1. **ՀԻՄՆԱՏԱԿԵՐ ԵՎ ՀԻՄՔԵՐ**
2. Շենքերի կոնստրուկցիաների դեֆորմացիաներն ու վնասվածքները կարող են առաջանալ հիմքերի և հիմնատակի գրունտների կրողունակության կորստի պատճառով, որը հիմնականում տեղի է ունենում`

1) երկրաբանահետախուզական, ինժեներական պաշտպանության թերի միջոցառումների կամ դրանց բացակայության, նախագծային և շինարարական աշխատանքների կատարման ընթացքում թույլ տրված սխալների և թերությունների հետևանքով,

2) շենքերի և շինությունների տարածքի հիդրոերկրաբանական և սեյսմիկ պայմանների փոփոխության հետևանքով, որը տեղի է ունեցել երկրաբանահետախուզական աշխատանքների կատարումից հետո,

3) շենքերի և շինությունների (այդ թվում՝ ինժեներական ենթակառուցվածքների հաղորդակցուղիների) սխալ շահագործման հետևանքով,

4) շենքերում և շինություններում կատարված վերակառուցման սահմանված կարգով չհիմնավորված միջոցառումների հետևանքով:

1. ՀՀ քաղաքաշինության կոմիտեի նախագահի 2023 թվականի սեպտեմբերի 28-ի N09-Ն հրամանով հաստատված ՀՀՇՆ 22-02.01-2023 և ՀՀ քաղաքաշինության կոմիտեի նախագահի 2022 թվականի հունիսի 14-ի N11-Ն հրամանով հաստատված և արդիականացման ենթակա ՀՀՇՆ II-6.01-96 շինարարական նորմերի համաձայն՝ շենքերի և շինությունների կառուցման և վերակառուցման նախագծային լուծումները պետք է ուղեկցվեն  ինժեներական պաշտպանության միջոցառումներով՝ երկրաբանական վտանգավոր երևույթներից (սողանքներից, փլուզումներից, կարստից, սելավաջրերից, ձնահյուսերից, մակսառցաշերտի գոյացումից, թերմոկարստից, գետերի, լճերի և ջրամբարների ափերի վերափոխումից` ջրհեղեղից և ջրածածկումից) դրանց պաշտպանությունն ապահովելու համար:
2. Շենքերի սկզբնական (ակնադիտական արագ գնահատման) հետազննության շրջանակներում արձանագրվում են.
3. Շենքի տեղակայման տարածքը, տվյալ բնակավայրի սեյսմիկ գոտու դասակարգումը (ՀՀ արտակարգ իրավիճակների նախարարի 2021 թվականի մարտի 31-ի N372-Ն հրամանով հաստատված սեյսմիկ գոտիավորման քարտեզ, սեյսմիկ գոտիներ),
4. Շենքի առանձին մասերի տեսանելի նստվածքները,
5. հիմքերի անջատումը գրունտից,
6. հորիզոնական և թեք ճաքերի բացվածքները պատերում, շենքի ստորգետնյա և որմնախարսխային հարկաբաժինների, առաջին հարկի հատակների խոնավացման հատվածամասերն ու հավանական պատճառները,
7. առաջին հարկի հատակների և դրանց վրա հենված կոնստրուկցիաների նստվածքները, ջրամատակարարման և ջրահեռացման համակարգերից ջրհոսքը դեպի հիմնատակ,
8. գետնի մակերևույթի վիճակը շենքի տեղադրման թեք տեղամասերի վրա,
9. հիմքերի վերափոխման և վերակառուցման վերաբերյալ տեղեկատվությունը, համառոտ նկարագրությունը,
10. Շենքի հիմքերի մակարդակում գրունտային ընդփորումը:
11. Հիմնատակի գրունտների նստվածքի պատճառների պարզաբանման նպատակով փորվում են ստուգիչ հետախուզահորեր և հորատանցքեր նախագծային լուծումներին հիմնատակի գրունտների համապատասխանությունը ստուգելու, և հիմքերի երկրաչափական չափերը, որակը ու փաստացի վիճակը ճշգրտելու նպատակով:
12. Ցցային հիմքերի անհավասարաչափ նստվածքների հետ կապված դեֆորմացիաների պատճառները հայտնաբերելու համար կատարվում են ցցերի նստվածքների գեոդեզիական չափումներ, միաժամանակ հետևելով շենքի դեֆորմացիաների զարգացման դինամիկային:
13. Ցցահիմքերի անհավասարաչափ նստվածքներից առաջացած դեֆորմացիաների դեպքում, փորվում և բացվում են ռոստվերկները և ցցերի վերին մասերը 0,5-1մ բարձրությամբ: Անհրաժեշտության դեպքում փորվում են հորատանցքեր մինչև ցից-կանգնակի կրունկի նիշը և 2 մ-ով ավելի խորը` կախովի ցցի դեպքում:
14. Ցցերի քայքայում հայտնաբերելիս, հետախուզահորերի օգնությամբ զննվում են այն բոլոր ցցերը, որոնց գոտում առաջացել են շենքերի նստվածքներ և վնասվածքներ:
15. Եթե դեֆորմացիաների և վնասվածքների են ենթարկվել միայն առաջին հարկի հատակները և դրանց վրա հենվող միջնորմները, ապա հետախուզահորերի օգնությամբ որոշվում են հատակների հիմնատակի գրունտների տեսակները, դրանց հզորությունը և վիճակը:
16. Ինչպես ամբողջ շենքի, այնպես էլ դրա առանձին մասերի թեքությունների և նստվածքների մեծություններն, ինչպես նաև դրանց աճի դինամիկան և ժամանակի ընթացքում դեֆորմացման բնույթը որոշում են գեոդեզիական չափումների օգնությամբ:
17. Հիմնատակի գրունտների նստվածքայնության, ուռչողականության կամ ենթաողողումային կայունության աստիճանը որոշելու նպատակով լաբորատոր փորձարկումների համար նմուշները վերցվում են դրանց բնական տեղադիրքից, անմիջապես հիմնատակից, շենքի բնորոշ դեֆորմացվող տեղամասերում փորված հետախուզահորերից և հորատանցքերից:
18. Գրունտների փորձարկումներն ըստ նստվածքայնության և ուռչողականության, ինչպես նաև ենթաողողումային նստվածքայնության կատարվում են նորմատիվային փաստաթղթերի համաձայն:
19. Դեֆորմացվող շենքի հիմնատակի սեղմվող շերտի ընդհանուր երկրաբանական և հիդրոերկրաբանական պայմանները հայտնաբերելու նպատակով դրա բնորոշ գոտիներում, հիմքի անմիջական մոտիկությամբ փորվում են հորատանցքեր գրունտի բնական տեղադիրքից և խախտված կազմությամբ շերտից նմուշներ վերցնելու համար:
20. Շենքի ներքին մակերեսների ջրողողման կամ գերխոնավացման պատճառների հայտնաբերման համար, ստուգիչ հորատանցքերի օգնությամբ, որոշվում են գրունտային ջրերի և գրունտի պարամետրերը (շարժման ուղղությունը, մակարդակի փոփոխությունը, ագրեսիվության աստիճանը, ջրատար գրունտների ծծանցման գործակիցը):
21. Եթե շենքի դեֆորմացիաները և վնասվածքները տեղի են ունեցել երկրաշարժի հետևանքով, ապա հորատանցքերի օգնությամբ ստուգվում է տեղամասի սեյսմիկ գնահատականի ճշտությունը ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N 102-Ն հրամանով հաստատված ՀՀՇՆ 20.04-2020 շինարարական նորմերի պահանջներին համապատասխան:
22. Շենքի վնասվածքների երկարատև բնույթի դեպքում հետախուզահորերից և հորատանցքերից վերցված նմուշները ենթարկվում են քիմիական հետազոտության (անալիզի)՝ դրանց աղակալության և գիպսակալության աստիճանը որոշելու համար:
23. Գրունտային ջրերի մակարդակից ցածր տեղադրված ցցերի քայքայման դեպքում որոշվում է գրունտային ջրերի ագրեսիվության աստիճանը` ցցերի ամբողջ բարձրությամբ: Ընդ որում, որոշվում է բետոնի նկատմամբ ագրեսիվ քիմիական միացությունների ջրի մեջ հայտնվելու աղբյուրը:
24. Սողանքի հետևանքով շենքում դեֆորմացիաների առաջացման դեպքում, տվյալ տեղամասում անցկացվում են համալիր հետազննություններ` սողաբնորոշ պարամետրերի և կառուցվածքի վրա հնարավոր ազդեցության բացահայտման համար:
25. **ՔԱՐԵ ՇԵՆՔԵՐ**
26. Քարե շենքերի սկզբնական (ակնադիտական արագ) հետազննության ժամանակ ի հայտ են բերվում շեղումները նախագծային չափերից, շարվածքում ճաքերի առկայությունն ու բնույթը, ներքին խամքարաշաղախային շերտի լցման որակը, քարերի հորիզոնական եզրերի տրորումներն ու պոկումները, քարերի անկումները, շարվածքի շերտավորման ու կքման առկայությունը և դրա շեղումները ուղղաձիգից, ճաքերը և այլ վնասվածքները բարավորներում, ծածկերի, աստիճանների, պատշգամբների տարրերի վնասվածքներն ու ճկվածքները: Ստուգվում է հակասեյսմիկ միջոցառումների առկայությունը և ծավալատարածական ու կոնստրուկտիվ լուծումների համապատասխանությունը գործող նորմերի պահանջներին (մասնավորապես հակասեյսմիկ գոտիների և կարանների առկայությունը, ամրանավորումը պատերի հարման և լծորդման տեղամասերում, ինչպես նաև կոմպլեքսային կոնստրուկցիաներում շարվածքի և երկաթբետոնե միջուկների հարումներում, լայնական պատերի կամ շրջանակների քայլը, միջնապատերի և բացվածքների լայնությունը և այլն):
27. Քարե շարվածքի կոնստրուկտիվ լուծումները (տիպերը), ըստ սեյսմիկ ուժերի դիմադրողականության, սահմանվում են ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N102-Ն հրամանով հաստատված ՀՀՇՆ 20.04-2020 «Երկրաշարժադիմացկուն շինարարություն. Նախագծման նորմեր» շինարարական նորմերով:
28. Կոնստրուկցիաներում ճաքերի առկայության դեպքում նշվում է դրանց բնույթը (միջանցիկ, միակողմանի, կայունացված, չկայունացված, առանձին, զուգահեռ, հատվող) և տրվում է դրանց գնահատականը (վտանգավոր են, վտանգավոր չեն):
29. Պատերի վրա հայտնաբերված ճաքերի դասավորման սխեման գծանշվում է պատերի մակերևույթի փռվածքի վրա` քարտեզագրվում է: Ճաքերի և այլ տեսակի թերությունների քարտեզագրումը կատարվում է շենքի լայնական և երկայնական պատերի գծագրերի վրա` դրանց ըստ առանցքների տեղակապմամբ:
30. Ճաքերի բացվածքի բնույթը և ժամանակի ընթացքում դրանց փոփոխման զարգացումները որոշելու համար ճաքերի վրա տեղակայում են փարոսներ (գիպսե, ցեմենտե): Յուրաքանչյուր ճաքի վրա տեղակայում են երկու փարոս` ճաքի առավելագույն և նվազագույն բացվածքների տեղերում, ընդ որում փարոսի տեղակայման մակերևույթը նախապես մանրազննին մաքրվում է:
31. Ճաքերի բացվածքի լայնությունը որոշվում է չափիչ էլեկտրոնային սարքերի (այդ թվում` մանրադիտակի կամ տրաֆարետ-հաստաչափի) օգնությամբ:
32. Ճաքի բացվածքի լայնական զարգացման կամ դրա պարբերական նշանափոխ փոփոխումների (օրինակ՝ օդի ջերմային ազդեցությունների դեպքում) հայտնաբերման համար կիրառվում է ճաքերի բացվածքի չափման մեթոդը` հենանիշերի (ռեպերների) և ժամացուցային տիպի ինդիկատորների օգնությամբ, որոնք տեղադրվում են ճաքին ուղղահայաց:
33. Քարի հետ շաղախի կապակցման, ինչպես նաև շարվածքի կարանից վերցված շաղախի սեղմման ամրությունը որոշվում է ըստ համապատասխան ստանդարտի՝ ՀՍՏ ԵՆ 480-1-2012, ՀՍՏ ԵՆ 480-2-2012:
34. Կոմպլեքսային կոնստրուկցիայի պատերում երկաթբետոնե միջուկների, բարավորների, հակասեյսմիկ գոտիների, ծածկի սալերի բետոնի ամրության որոշումը կատարվում է մեխանիկական գործողության էտալոնային սարքերի օգնությամբ ըստ համապատասխան ստանդարտի:
35. Անհրաժեշտության դեպքում կատարվում է պատերի շարվածքի երկաթբետոնե ներառուկի ամրանի բացում և որոշվում է ամրանային կարկասի կցվանքների և կապերի վիճակը, ինչպես նաև ամրանի կոռոզիոն վնասվածքի և դրա շրջակա գոտում բետոնի կարբոնացման աստիճանը:
36. Քարե կոնստրուկցիաներում թաքնված թերությունների (ճաքեր, փչուկներ և այլն) բացահայտման համար օգտագործվում է անդրաձայնային սարք: Թերությունների տարածման գոտին բացահայտում են միջանցիկ ձայնային փորձարկումով` հաջորդական մոտեցման մեթոդով:

43. Ամրաձողերի դիրքի հայտնաբերման, դրանց տրամագծի և երկաթբետոնե կոնստրուկտիվ տարրերի բետոնե պաշտպանիչ շերտի հաստության չափման համար կիրառվում են հատուկ սարքեր:

1. Հավաքովի երկաթբետոնե ֆերմա-վրաքաշների հետազննության ժամանակ նշվում է վերին (տանիքային) և ստորին (ձեղնահարկային) սալերի միջև եղած կարանների, կանգնակների և շեղմույթների վիճակը, դրանց միացումների որակը: Նշվում է նաև լրացուցիչ տանիքային ծածկույթի առկայությունը (ալիքավոր ասբոցեմենտե թերթերից, տանիքաթիթեղից) և համադրվում ՀՀ քաղաքաշինության կոմիտեի նախագահի 2022 թվականի հունիսի 22-ի N13-Ն հրամանով հաստատված ՀՀՇՆ 31-04-2022 շինարարական նորմերի պահանջների հետ, որոնցով ասբոցեմենտե տանիքների կիրառումն արգելված է:
2. **ԵՐԿԱԹԲԵՏՈՆԵ ԵՎ ՊՈՂՊԱՏԵ ՀԻՄՆԱԿՄԱԽՔՈՎ ՇԵՆՔԵՐ**
3. Կարկասային շենքերի հետազննության ժամանակ ի հայտ են բերվում.

1) կոնստրուկցիաների վնասվածքների, դեֆորմացիաների (ճաքեր, բետոնի պոկվածքներ, ամրանների կքում և խզում, ճկվածքներ, պողպատե տարրերի ծռում և խզում, տեղական և ընդհանուր կայունության կորուստ, տեղական, մեխանիկական վնասվածքներ և այլն) և թերությունների առկայությունը (տարրերի առանցքաշեղվածությունը, շեղումները նախագծային հատվածքներից, հավաքովի էլեմենտների հենման անբավարարությունը և այլն),

2) տարրերի ամրացման պայմանները հենարաններում և միացումները միմյանց հետ, եռակցման, հեղուսային և գամային միացումների ճշտությունը և որակը, եռակցման կցվանքների, միջադիր դետալների և կապերի վիճակը, հակակոռոզիոն պաշտպանության առկայությունը,

3) ֆերմաների, պարզունակների միջև հեռավորությունը, ամբարձիչային ռելսերի ու կախովի ուղիների ստորին գոտիների նիշերի տարբերությունը, ռելսի շեղումը ենթաամբարձիչային հեծանի առանցքից և այլն,

4) ճաքերի բնույթը և ծագումը (կծկումային, նստվածքային, ջերմաստիճանային, առաջացած ուժային ազդեցություններից և տարամոդուլությունից)։

1. Շենքերի և շինությունների բետոնե և երկաթբետոնե կոնստրուկցիաների, պողպատե կոնստրուկցիաների նկատմամբ նորմատիվային պահանջները սահմանված են ՀՀ քաղաքաշինության կոմիտեի նախագահի 2021 թվականի հունվարի 14-ի N02-Ն հրամանով հաստատված ՀՀՇՆ 52-01-, 2020 թվականի դեկտեմբերի 28-ի N104-Ն հրամանով հաստատված  ՀՀՇՆ 53-01- շինարարական նորմերով:
2. Հետազննության ժամանակ անհրաժեշտ է արձանագրել.

1) հակասեյսմիկ միջոցառումների առկայությունը,

2) շինարարական մոնտաժային աշխատանքների կատարման և գործարանային արտադրության շինվածքների որակը,

3) արտադրական շենքերում` ենթաամբարձիչային կոնստրուկցիաների և կապերի վիճակը:

1. Երկաթբետոնե տարրերում եռակցման կցվանքների, միջադիր դետալների և միացումների վիճակի հսկողության ընթացքում բացման տեղամասերի ընտրությունը կատարվում է ըստ արտաքին հատկանիշների (ճաքերի առկայությունը ծեփի մակերևույթին կամ դրա թափվածությունը, գույնի փոփոխությունը, խոնավ մակերևույթները և այլն):
2. Կոռոզիոն նստվածքի դեպքում նշվում է դրա բնույթը`

1) համատարած կոռոզիա` ժանգով ծածկված է դետալի ամբողջ մակերևույթը,

2) տեղական կոռոզիա` վնասվածքները բծերի տեսքով տեղայնացված են պողպատի մակերևույթի առանձին տեղամասերում (ՀՀ քաղաքաշինության կոմիտեի նախագահի 2022 թվականի օգոստոսի 17-ի N18-Ն հրամանով հաստատված ՀՀՇՆ 20-05-2022 շինարարական նորմեր):

1. Բետոնի կարբոնացումը պողպատե տարրերում որոշում են ֆենոլֆտալեինի նմուշի օգնությամբ` ոչ կարբոնացած բետոնի վրա վերջինս ստանում է վարդագույն երանգ:
2. Ծածկերի սալերի հենման մեծությունը որոշվում է նախապես սյուների (պարզունակների, ծպեղային ֆերմաների) փաստացի քայլի որոշումով և կրող պարզունակների լայնության չափով: Անբավարար արդյունքի դեպքում հենման մեծությունը որոշվում է պանելների առանձին տեղամասերի բացումով:
3. Կատարվում է սանդղավանդակների կոնստրուկցիաների վիճակի ստուգում, որոշվում է սանդղաբազուկների հենման բավարարությունը, վերելակների հորանների տարրերի կցվանքային միացումների հուսալիությունը:
4. Նշագրվում է նաև պատերի պանելների և պատշգամբների ցանկապատման ամրացումների հանգույցների վիճակը, ինչպես նաև կախովի պանելների կցվանքների ջրա- և օդաթափանցելիության խախտման դեպքերը:
5. Ներքին միջնորմների հետազննության ժամանակ պետք է դիտարկվի ճաքերի ուղղության և տեղաբաշխման բնույթը` դրանց առաջացման պատճառները հայտնաբերելու նպատակով, այդ թվում` հիմքերի անհավասարչափ նստվածքի հետևանքով շենքի հարկերի շեղվածքների, ծռման և սահքի դեֆորմացիաներից առաջացած տեղափոխությունները, ինչպես նաև շենքի կրող տարրերի հետ դրանց ամրացման անբավարար լինելը:
6. Ճաքերի զարգացման պատկերը կոնստրուկցիաների տարրերում որոշում են փարոսների օգնությամբ, որոնք տեղադրվում են նախապես մաքրված մակերևույթին, ճաքին ուղղահայաց, 2-ից 3 տեղում` առավելագույն և նվազագույն բացվածքների վրա: Շենքի արտաքին մակերևույթին փարոսներն իրականացվում են ցեմենտից, ներքին մակերևույթներին` գիպսից կամ ալեբաստրից:
7. Բետոնի ամրությունը ոչ քայքայող եղանակներով որոշելիս փորձարկման տեղամասերն ընտրվում են կոնստրուկցիայի այն մակերևույթի վրա, որը պատրաստման ժամանակ շփվել է հարթ կաղապարի հետ:
8. Անհրաժեշտության դեպքում բետոնի կամ պողպատի ամրությունը որոշվում է անմիջական կոնստրուկցիաներից հորատված կամ կտրված նմուշների փորձարկմամբ: Նմուշները վերցնելուց հետո հնարավորին կարճ ժամկետում պետք է վերականգնել այդ տեղամասը: Բետոնների ամրության որոշման մեթոդներն ըստ ստուգանմուշների ներկայացված են ԳՕՍՏ 10180-2012 ստանդարտում:
9. Պողպատի նմուշները վերցվում են այն տեղամասերից, որոնք չեն ենթարկվել պլաստիկ դեֆորմացիաների և կտրումից հետո ապահովված է կոնստրուկցիայի ամրությունը և կայունությունը: Պողպատի մեխանիկական հատկությունների բնութագրերը` հոսունության սահմանը` sհ-ը, ժամանակավոր դիմադրությունը` sժ-ն և հարաբերական երկարացումը խզումից հետո` d-ն որոշվում են նշված նմուշների ձգման փորձարկմամբ, ըստ համապատասխան ստանդարտի:
10. Բետոնում ամրանների դասավորությունը, ձողերի միջև հեռավորությունների չափումը, պաշտպանիչ շերտի մեծությունները և ամրանների տրամագծերը որոշվում են արդի (թվայնացված/էլեկտրոնային) սարքերով, իսկ որոշ դեպքերում անմիջական չափումով` դրանց նախնական բացումից հետո:
11. Ամրանների փաստացի ամրությունը անհրաժեշտության դեպքում կարելի է որոշել կտրված նմուշների փորձարկումով ըստ համապատասխան ստանդարտի: Հեծաններից ամրանների նմուշների կտրումը կատարվում է նվազագույն ճիգեր ունեցող տեղամասերից` նախնական պարզեցված հաշվարկների հիման վրա, նույնանման տրամագծի և դասի ամրանների հետագա հուսալի եռակցման պայմանով:
12. Ճաքերի բացվածքի լայնությունը որոշում են չափիչ մանրադիտակի կամ տրաֆարետ-հաստաչափի օգնությամբ, ըստ երկարության երկու տեղերում, այդ թվում՝ առավելագույն բացվածքի մասում:
13. Կոնստրուկցիաների տարրերի դեֆորմացիաների աճի ինտենսիվությունը որոշվում է ժամացուցային տիպի ինդիկատորի օգնությամբ, որը տեղադրվում է ճաքին ուղղահայաց` կոնստրուկցիային նախապես ամրացված ցցաձողերի օգնությամբ:
14. Անհրաժեշտության դեպքում, շենքի առանձին հենարանների դեֆորմացիաների (նստվածքների) ինտենսիվությունը ժամանակի ընթացքում որոշելու համար առաջարկվում է կիրառել հիդրոստատիկ նիվելիրացման մեթոդը:
15. Ուղղաձիգ և հորիզոնական ճկվածքների, շեղումների, թեքաշեղումների չափումը կատարվում է ճկվածքաչափերով:
16. Ծածկերի և հեծանների ճկվածքների չափումը կարող է կատարվել պարզագույն սարքի օգնությամբ` բաղկացած երեք չափորոշված մետաղաձողերից և դրանց միջև ձգված թելից:
17. **ԽՈՇՈՐԱՊԱՆԵԼ ՇԵՆՔԵՐ**
18. Խոշորապանելային շենքերի սկզբնական (ակնադիտական արագ) հետազննության ընթացքում արձանագրվում են.

1) շեղումները երկրաչափական չափերից,

2) անհամաառանցքությունը,

3) շեղումները ուղղաձիգից,

4) ճաքերը հիմքերում, ծածկերի և պատերի պանելներում և կցվանքներում,

5) ճկվածքները,

6) հենման անբավարար խորույթունը,

7) ծածկի հավաքովի սալերի տեղաշարժը,

8) բետոնի ջարդումը և փշրամաշումը,

9) ամրանների կքումը,

10) միջադիր դետալների պոկումը,

11) կցվածքների հերմետիկության խախտումները,

12) արտաքին պանելների խոնավացումը, ջրակալումը կամ սառցապատումը,

13) երեսապատման շերտազատումը և անկումը:

1. Երկրաշարժի ժամանակ տարբեր կոնստրուկտիվ լուծումներով (այդ թվում խոշորապանել) շենքերի և շինությունների համար թույլատրելի վնասվածության գործակիցների  և հարկերի թույլատրելի շեղվածքների՝մեծությունները սահմանված են ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N102-Ն հրամանով հաստատված ՀՀՇՆ 20.04-2020«Երկրաշարժադիմացկուն շինարարություն. Նախագծման նորմեր»  շինարարական նորմերի:
2. Հետազննության ժամանակ հայտնաբերված թերությունները, ճաքերը և վնասվածքները նշագրվում և լուսանկարվում են: Խտուցքի (կոնդենսատի) առաջացման, խոնավացման, պատերի ջրակալման կամ սառցապատման տեղերի, երեսպատման շերտազատման և անկման, օդաանթափանցելիության խախտումների քարտեզավորումը կատարում են պայմանական նշանակումներով, նախապես պատրաստված գույքավորման գծագրերի վրա, ինչպես նաև ծածկերի սխեմաների վրա:
3. Ճաքերի ծագման (նստվածքային, կծկումային, ջերմաստիճանային, ուժային ազդեցություններից առաջացած) բնույթը որոշելուց հետո չափում են դրանց բացվածքի լայնությունը երեք տեղում ըստ երկարության, այդ թվում՝ ամենալայն մասում, նշում են` միջանցիկ են, թե՝ ոչ ճաքերը և տալիս են դրանց գնահատականը (վտանգավոր, ոչ վտանգավոր):
4. Ճաքերի վարքի որակական գնահատականը (կայուն, ոչ կայուն) որոշում են փարոսների օգնությամբ, որոնք տեղադրվում են ճաքին ուղղահայաց, մաքրված (երեսապատումից, ծեփից) մակերևույթի վրա, յուրաքանչյուր ճաքին 2-ական փարոս, ճաքի առավելագույն և նվազագույն բացվածքի տեղերում: Ընդ որում, կոնստրուկցիաների արտաքին մակերևույթին տեղադրվում են ցեմենտե, իսկ ներքին մակերևույթին՝ գիպսե կամ ալեբաստրե փարոսներ: Փարոսի համարը և դրա տեղադրման ամսաթիվը նշում են կոնստրուկցիայի վրա և դիտարկումների մատյանում: Գրառում են փարոսի առաջին տեղադրման ժամանակ ճաքի բացվածքի լայնությունը և նշագրում փարոսների բաշխման սխեման: Փարոսներին կանոնավորապես հետևում են, դրանցում կտրում առաջանալու դեպքում տեղադրում են նորերը և մատյանում կատարում են համապատասխան գրառում: Փարոսների նկատմամբ դիտարկումները և նորերի տեղադրումը շարունակում են մինչև ճաքերի աճի կայունացումը:
5. Որոշում են հորիզոնական և ուղղաձիգ կցվանքների միաձուլման որակը, արտաքին կողմից կցվանքների լցափակման համար կիրառվող նյութի տեսակը (հերմետիկ, ցեմենտավազային շաղախի և այլն), կարաններում ճաքերի կամ այլ տեսակի թերությունների առկայությունը:
6. Որոշում են պատի պանելների կարանների լայնությունը ուղղաձիգ և հորիզոնական կցվանքներում: Արտաքին կարանների չափումը կարելի է կատարել կախալաստակից, ավտոաշտարակից կամ պատուհաններից` ներսաչափ- ձողակարկինի սկզբունքնով գործող կցվանքաչափով:
7. Ամրանների, եռակցված կցվանքների, պողպատե կապերի և միջադիր դետալների վիճակը որոշվում է դրանց բացումով: Ընդ որում, առաջին հերթին բացման ենթակա են առավելագույն թերություններով (կաթոցներ, հարդարման շերտի քայքայում, փխրուն, ծակոտկեն բետոն և այլն) տեղամասերը: Պողպատե տարրերը դիտարկելիս որոշում են հակակոռոզիոն պաշտպանության առկայությունը և տեսակը:
8. Կոռոզիոն վնասվածքի դեպքում նշում են հետևյալ քանակական ցուցանիշները.

1) համատարած կոռոզիա` ժանգով ծածկված է դետալի կամ կապի ամբողջ մակերևույթը (նշել համաչափ, անհամաչափ),

2) տեղային կոռոզիա (բծեր, խոցեր, կետեր),

3) կոռոզիոն վնասվածքի մակերեսը հետազոտված դետալի ընդհանուր մակերեսի նկատմամբ` տոկոսով,

4) կոռոզիոն վնասվածքի խորությունը:

1. Կոռոզիայի հաստությունը չափում են ձողակարկինով կամ մանրաչափով:
2. Բետոնի կարբոնացումը պողպատե տարրերի մոտ որոշում են ֆենոլֆտալեինի նմուշի օգնությամբ, որը չկարբոնացված բետոնի վրա լինելու դեպքում, վերջինս ընդունում է վարդագույն երանգ:
3. Պատերի պանելների ուղղաձիգ և հորիզոնական կցվանքների միաձուլման աշխատանքների որակի որոշման համար յուրաքանչյուր հարկում, ընտրովի պանելներում բացում են ամրանի արտաթողը և որոշում են վերջինիս եռակցման ու միաձույլ բետոնի որակը:
4. Պատերի մոնտաժի ճշգրտության գնահատման համար ստուգում են հետևյալ պարամետրերը.

1) կարանի լայնությունը արտաքին պատերի պանելների միջև,

2) պանելների կողաճակատի ուղղաձիգ և հորիզոնական նիստերի հարաբերական շեղումը խաչաձև կարանում,

3) մեկ հարթությունում կցորդված պանելների երեսային նիստերի հարաբերական շեղումը` ճակատային և ներքին մակերեսի համար,

4) պատերի վերին անկյունների շեղումը ուղղաձիգից:

1. Պանելների միջև կարանի լայնությունը չափում են արտաքինից` մեկ պանելի սահմաններում, երկարության 8 կետերում: Պանելների նիստերի հարաբերական շեղումը խաչաձև կարանում չափում են ցելուլոիդե ձևանմուշի օգնությամբ, համատեղելով դրա ուղղաձիգ և հորիզոնական առանցքները համապատասխանաբար պանելների ուղղաձիգ և հորիզոնական եզրերի հետ: Ճակատային մակերևույթի վրա մեկ հարթությունում կցորդված երեսային նիստերի հարաբերական շեղումը չափում են ձողակարկինով մեկ պանելի սահմաններում, հորիզոնական և ուղղաձիգ կցվանքների երկարությամբ, 3 կետերում: Ներքին մակերևույթի վրա, մեկ հարթությունում կցորդված պանելների երեսային նիստերի հարաբերական շեղումը չափում են համանման ձևով, սանդղավանդակներում: Վերին անկյունների շեղումը ուղղաձիգից որոշում են հետազոտվող տարածքի սահմաններում բոլոր կրող պանելների համար, օպտիկական գլխադիրով թեոդոլիտի օգնությամբ և լուսավորվող սանդղակով ձողաքանոնով: Որոշվում է նաև ընդհանուր արտակենտրոնությունը շենքի ամբողջ բարձրությամբ:
2. Ծածկերի մոնտաժման ճշգրտության գնահատման համար սենյակի անկյուններում կատարում են առաստաղի նիշերի տարբերության և ծածկերի պատերի վրա հենման մեծության չափումներ:
3. Ծածկերի դեֆորմացումը գնահատելու համար չափում են դրանց ճկվածքները բոլոր զննվող բնակարաններում:
4. Միջնորմները զննելիս, որոշում են դրանց կոնստրուկցիան, պատերի և ծածկի հետ նախագծային ամրակցման համապատասխանությունը, ճաքերի և դեֆորմացիաների առկայությունը մակերևույթի վրա և պատերի ու ծածկի հետ հպման եզրագծով:
5. Պատշգամբները հետազոտելիս, որոշում են կոնստրուկտիվ սխեման, կրող տարրերի վիճակը, առկա դեֆորմացիաների և վնասվածքների բնույթը, պատճառները և մեծությունները, սալերի ճոճունությունն ու թեքվածությունն, ինչպես նաև ջրամեկուսացման որակը:
6. Սանդուղքները զննելիս, բացահայտում են սանդղահարթակների պատերի մեջ ամրակցման վիճակը, սանդղաբազուկների հենարանների և դրանց միացումների վիճակը, ճաքերի և ճկվածքների առկայությունը, սանդղաբազուկների և հարթակների ճոճունությունը:
7. Տանիքը զննելիս, որոշում են դրա վերնածածկի, ձագարների, ջրհոսների և այլ հանգույցների փաստացի վիճակը, թեքությունների համապատասխանությունը նախագծին:
8. Պատի պանելների, ծածկերի, ինչպես նաև միաձուլման կցվանքների բետոնի ամրությունը կարող է որոշվել մեխանիկական գործողության կամ անդրաձայնային սարքերի օգնությամբ:
9. Քայքայող եղանակով բետոնի ամրությունը որոշելիս, պանելներից հորատում են բետոնի նմուշներ` գլանների ձևով: Նմուշները պետք է հանվեն պանելի նվազագույն բեռնավորված մասից:
10. Բետոնի ամրությունը որոշում են դեֆորմացիաներ ստացած կամ վնասվածքներ ունեցող բոլոր պանելների, ինչպես նաև ընտրովի` պատերի և ծածկերի առանձին սալերի վրա:
11. Բետոնում ամրանների դասավորությունը, դրանց տրամագծերը, բետոնի պաշտպանիչ շերտի հաստությունը որոշում են համապատասխան սարքի օգնությամբ կամ կոնստրուկցիայի բացումով:
12. Ճկվածքների, նստվածքների, թեքաշեղումների և այլ չափումները կարելի է կատարել թեոդոլիտի, լազերային նիվելիրի, GPS սարքավորումների, հիդրավլիկ կամ մեխանիկական ճկվածքաչափիչների, էլեկտրոնային նորագույն այլ սարքերի օգնությամբ:
13. Կոնստրուկցիայի դեֆորմացման ինտենսիվությունը որոշում են ժամացուցային տիպի ցուցիչի (ինդիկատորի) օգնությամբ:
14. Ճաքերի բացվածքների լայնությունը որոշում են հաշվարկային մանրադիտակի կամ էլեկտրոնային հաստաչափիչի օգնությամբ:
15. **ՇԵՆՔԵՐԻ ՓԱՅՏԵ ԿՈՆՍՏՐՈՒԿՑԻԱՆԵՐ**
16. Շենքերի փայտե կոնստրուկցիաների հետազննության ժամանակ, տեխնիկական վիճակի մասին ընդհանուր տվյալների հետ մեկտեղ, նշվում են կենսաբանական կամ այլ տեսակի կոռոզիայից տարրերի վնասվածության օջախները և տարածվածության սահմանները:
17. Վնասվածքի օջախ հայտնաբերելիս, տրվում է կոնստրուկցիայի և դրա տարրերի վիճակի մանրակրկիտ նկարագրությունը և կազմվում է սխեմատիկ գծագիր, որի վրա նշվում են տարրերի չափերն ու վնասվածքի ձգվածությունը:
18. Սնկի պտղային մարմնի առկայության դեպքում, դրա տեսակը որոշելու համար զգուշորեն հավաքվում է 1-ից 2 նմուշ, տեղադրվում ամուր փակվող անոթի մեջ, որի վրա կատարվում է նշում, թե երբ և որտեղից է այն վերցված: Նույնը կատարվում է փայտաքայքայիչ միջատների, կենդանի թրթուրների հայտնաբերման դեպքում:
19. Սնկի պտղային մարմնի կամ փայտաքայքայիչ միջատների, կենդանի թրթուրների բացակայության դեպքում վնասվածքն առաջացրած սնկի կամ միջատների տեսակի որոշման համար, վնասված տարրերից վերցվում են փայտանյութի նմուշներ 20x20x30 սմ չափերով: Փայտաքայքայիչ սնկով առաջացած վնասվածքների դեպքում նմուշները վերցվում են արտաքնապես առողջ և վնասված փայտանյութի սահմանում: Գծագրի վրա նշվում են այն տեղերը, որտեղից վերցված են նմուշները:
20. Նկուղների և առաջին (այդ թվում` որմնախարսխային) հարկերի փայտե հատակները նկարագրելիս, ներկայացվում են տեղեկություններ գրունտային ջրերի մասին, նկարագրվում են հատակների կոնստրուկցիաները, նշվում են դրանց նիշերը:
21. Նկուղների և առաջին հարկերի հատակների բացահայտ քայքայման դեպքում (հատակի փլուզում, տախտակների և տափակագերանների ջարդվածքներ և այլն) կատարվում է հատակի բացում քայքայման տեղում և տրվում է դրա մանրամասն նկարագիրը:
22. Եթե հատակի ծածկի վրա բացակայում են քայքայման արտաքին նշանները (ջարդվածքներ, տախտակների եզրերի մաշում), ապա կատարվում է ճոճունության ստուգում: Ընդ որում այնտեղ, որտեղ զգացվում է առավելագույն ճոճունությունը, կատարվում է ընդհատակի և հատակի փայտե տարրերի բացում և զննում:
23. Հատակի վնասվածքի նշան կարող է լինել նաև դրա նկատելի նստվածքը և հատակի ու շրիշակի միջև ճեղքի առաջացումը: Այդ դեպքում նույնպես կատարվում է հատակի կոնստրուկցիաների բացում և զննում: Նկուղների և առաջին հարկերի հատակների վնասվածքի ու հատակի կոնստրուկցիայի սնկային քայքայման ակտիվ ընթացքի բնորոշ հատկանիշ է հանդիսանում սնկային հոտի առկայությունը: Միջհարկային ծածկերը նկարագրելիս, ներկայացվում են դրանց կոնստրուկցիաները ու նշվում է, թե ինչպիսի հատակներ են պատրաստված (այդ թվում՝ փայտե, լամինացված, բնական քարով, կերամիկական սալիկներով, մանրահատակե, պոլիմերային, վինիլային ծածկույթով, բետոնե, ինչպես նաև ջերմամեկուսացված, տաքացվող և այլն) տարբեր սենյակներում և ինչպես են պահպանված դրանց նիշերը:
24. Միջհարկային ծածկերի փայտե տարրերի ակնհայտ քայքայման բացակայության դեպքում` վնասվածության արտաքին նշանները կարող են լինել` բորբոսը հատակի տախտակների վրա, դրանց եզրերի կտորների փոշեմաշումը և կորացումը, խոնավ բծերի առկայությունը առաստաղի ծեփի վրա, մեծ ճկվածքները և ծածկերի զգալի ճոճունությունը:
25. Միջհարկային ծածկի փայտե հեծանների ծայրերի վնասվածքի նշանն է կրող պատերի երկայնքով հատակի նստվածքը, որի հետևանքով առաջանում է նկատելի ճեղք հատակի և շրիշակի միջև:
26. Փայտե հեծանների ծայրերի վիճակի ստուգման նպատակով պատաշաղախով (մետաղական ձեռքի սարք քարե, բետոնե և այլ կառուցվածքներում անցք/բացվածք անելու համար) կամ երկարացված հատիչով փորվում է 18 մմ լայնությամբ անցք` հեծանի առանցքի նկատմամբ 60 անկյան տակ, այնուհետև երկարացված սնամարմին հորատով հանվում է հանուկ (կեռն) հետազոտման համար, որից հետո անցքը լցվում է ծեփաշաղախով:
27. Միջհարկային ծածկերի վնասվածքների համար կասկածելի տեղերի բացումը նպատակահարմար է իրագործել միաժամանակ ներքևից և վերևից, այսինքն հատակի և առաստաղի կողմերից: Վնասվածքի հայտնաբերման դեպքում սահմանվում է վնասվածքի գոտին և հայտնաբերվում են ծածկի խոնավացման աղբյուրները:
28. Ձեղնահարկի ծածկը և վերնածածկը նկարագրելիս, նշվում է դրանց տեսակը, ծածկույթի նյութը, ինչպես նաև կատարվում են նշումներ տանիքում ջրակաթոցների առկայության, ջրատար սարքերի և շենքի շուրջ սալվածքի վիճակի վերաբերյալ:
29. Ձեղնահարկի ծածկի բացումը հարմար է կատարել վերևից և այնտեղից որոշել վնասվածքի ընդգրկված գոտին:
30. Վնասվածքի արտաքին նշանները կարող են լինել` տանիքի գագաթի նստվածքն, ինչպես նաև ցվիքի, հանգույցների կոնստրուկտիվ տարրերի տեղափոխությունները: Ծպեղնաոտքերի առավել խոցելի տեղերն են դրանց միացումները որմնափայտի (մաուերլատի) հետ:
31. Փայտե ֆերմաներով վերնածածկի հետազննության ժամանակ, որոնց ստորին գոտիներն ամրակցված են ձեղնահարկի ծածկի շերտի մեջ, հատուկ ուշադրություն պետք է դարձնել այդ ստորին գոտիներին: Դրանց զննման համար ձեղնահարկի ծածկն առանձին տեղամասերում հարկավոր է բացել: Մանրազնին ուսումնասիրվում են ֆերմաների հենարանային հանգույցները, որոնց խորը ամրակցման դեպքում դրանք բացում են զննելու համար:
32. Փայտե ծեփված պատերը ու միջնորմները նկարագրելիս նշվում է հայտնաբերված դեֆորմացիաների բնույթը, փայտե պատվածքի և ծեփի վիճակը:
33. Միջնորմներում վնասվածքի նշաններ կարող են լինել դրանց հիմքի մոտ ծեփի փլումը կամ անջատումը, իսկ երբեմն էլ առաստաղի և միջնորմի միջև ճեղքի գոյացումը` կանգնակների նստվածքի հետևանքով:
34. Վնասվածքի օջախ հայտնաբերելիս, դրա շուրջը հեռացվում է ծեփը և որոշվում վնասվածքով գոտին:
35. Պատուհանների և պատշգամբների դռների փտելու խոցելի տեղ են հանդիսանում շրջանակների ստորին չորսուները: Եթե դրանցում կասկածվում է վնասվածքի առկայություն, ապա հորատով կամ ֆրեզային գայլիկոնով հանվում է հանուկ՝ փայտանյութի հետազոտության համար: Պատուհանների և դռների կոնստրուկցիաների մնացած դետալները սովորաբար մատչելի են և վնասվածքներն այնտեղ հեշտ են հայտնաբերվում:
36. Ծածկապատշգամբների փայտե տարրերի վնասվածքի նշաններն են հատակների նստվածքները, կանգնակների շեղումը ուղղաձիգից: Հետազննության ժամանակ ուշադրություն է դարձվում փայտե տարրերի քարե պատերին հարող տեղերին, դրանց շրջակապերի միացումներին կանգնակների և դրանց հիմքերի հետ:
37. Փայտե բարձակային (կոնսոլային) պատշգամբներում փտումը կարող է ընդգրկել ինչպես արտաթռիչքային, այնպես էլ ամրակցման մասերը: Վերջինիս դեպքում նկատելի են պատշգամբի դռների նստվածքներ շեմի մոտ և պատշգամբի հարթակի թեքում դեպի դուրս:
38. Փայտը քայքայող սնկերի և միջատների տեսակը որոշվում է մասնագիտացված լաբորատորիաներում:
39. **ՇԵՆՔԵՐԻ ՏԵԽՆԻԿԱԿԱՆ ՎԻՃԱԿԻ ԳՆԱՀԱՏՄԱՆ ԿԱՆՈՆՆԵՐ**
40. Շենքերի հետազննության հիմնական խնդիրը դրանց տեխնիկական վիճակի գնահատումն է, նպատակ ունենալով ի հայտ բերել սակավ հուսալի, վնասված կամ քայքայված կոնստրուկցիաները և որոշելու նորոգման-վերականգնման աշխատանքների նպատակահարմար ծավալները: Ամբողջ շենքի և դրա կոնստրուկտիվ տարրերի տեխնիկական վիճակի գնահատականը որոշվում է ելնելով դրանց ֆիզիկական մաշվածության կամ վնասվածության աստիճանից:
41. Կոնստրուկցիայի, տարրի, ինժեներական սարքավորումների համակարգի և ամբողջ շենքի ֆիզիկական մաշվածությունը դրանց սկզբնական տեխնիկական շահագործման և ֆիզիկամեխանիկական հատկությունների (ամրության, կայունության, հուսալիության և այլն) կորուստն է բնակլիմայական գործոնների (կլիմայի կտրուկ փոփոխությունների, ՀՀ քաղաքաշինության կոմիտեի նախագահի 2024 թվականի հունվարի 15-ի N03-Ն հրամանով հաստատված ՀՀՇՆ 22-01-2024 շինարարական նորմեր) և մարդու կենսագործունեության հետևանքով:
42. Առանձին կոնստրուկցիաների տարրերի, համակարգերի ֆիզիկական մաշվածությունը գնահատվում է համեմատելով սկզբնական (ակնադիտական արագ) և գործիքային հետազննության արդյունքում ի հայտ բերված հատկանիշները, ընդ որում.

1) եթե կոնստրուկցիայում, տարրում, համակարգում ի հայտ են բերվել մաշվածության բոլոր հատկանիշները, որոնք համապատասխանում են որոշակի միջակայքի տվյալներին, ապա ֆիզիկական մաշվածությունն ընդունվում է հավասար միջակայքի վերին սահմանին,

2) եթե ի հայտ է բերվել մաշվածության հատկանիշներից միայն մեկը, ապա ֆիզիկական մաշվածությունն ընդունվում է հավասար միաջակայքի ստորին սահմանին,

3) եթե ի հայտ են բերվել մաշվածության բազմաթիվ հատկանիշներից մի քանիսը, ապա ֆիզիկական մաշվածությունը որոշվում է գծային միջարկումով (ինտերպոլյացիայով):

1. Կոնստրուկցիայի, տարրի, համակարգի ֆիզիկական մաշվածությունը, որոնց առանձին տեղամասերի մաշվածության աստիճանը տարբեր է, որոշվում է հետևյալ բանաձևով.

|  |  |  |  |  |
| --- | --- | --- | --- | --- |
| Фկ= | n ∑ i=1 | Фi | Pi  Pկ | բանաձև (1), որտեղ. |

1. Փկ` կոնստրուկցիայի, տարրի, համակարգի ֆիզիկական մաշվածությունն է, %,
2. Փi` կոնստրուկցիայի, տարրի, համակարգի i-րդ տեղամասի ֆիզիկական մաշվածությունն է, որը որոշվում է 1-ին Հավելվածի 1- 24 աղյուսակներով, %,
3. Pi`վնասված տեղամասի չափերը (մակերեսը կամ երկարությունը), քմ կամ մ,
4. Pկ`ամբողջ կոնստրուկցիայի չափերը, քմ կամ մ,
5. n` վնասված տեղամասերի քանակն է:
6. Շենքի ֆիզիկական մաշվածությունը որոշվում է հետևյալ բանաձևով.

|  |  |  |  |
| --- | --- | --- | --- |
| Ф2 = | n ∑ i=1 | ФկiLi | բանաձև (2) , որտեղ. |

1. Փշ` շենքի ֆիզիկական մաշվածությունն է, %,
2. Փկi` առանձին կոնստրուկցիայի, տարրի կամ համակարգի ֆիզիկական մաշվածությունն է, %,
3. Li` առանձին կոնստրուկցիայի, տարրի, համակարգի արժեքի և շենքի արժեքի հարաբերությունն է,
4. n` առանձին կոնստրուկցիաների, տարրերի կամ համակարգերի քանակն է շենքում:
5. Li գործակցի որոշման համար կիրառվում են հաստատված խոշորացված ցուցանիշներ: Այդպիսի ցուցանիշների բացակայության դեպքում կիրառվում են դրանց նախահաշվային արժեքները:
6. Քարե շենքի առանձին կոնստրուկտիվ տարրերի համար Li գործակցի միջինացված արժեքները (մեծացված 100 անգամ) ներկայացված են աղյուսակ 1-ում:

աղյուսակ 1

|  |  |  |  |  |  |
| --- | --- | --- | --- | --- | --- |
| **Քարե շենքի առանձին կոնստրուկտիվ տարրերի համար Li գործակցի միջինացված արժեքները** | | | | | |
| Տարրի համարը, i | Շենքի տարրերը | 100 li li | Տարրի համարը, i | Շենքի տարրերը | 100 li |
| 1. | Հիմքեր | 9 | 11 | Աստիճանավանդակ/աստիճաններ | 2 |
| 2. | Գետնախարիսխ (цоколь) և պատեր | 29 | 12 | Խոհանոցի օջախներ | 1,5 |
| 3. | Արտաքին ծեփ | 2 | 13 | Ներքին ծեփ | 7 |
| 4. | Տանիք | 3,5 | 14 | Հարդարում ներկանյութով | 3 |
| 5. | Տանիքածածկույթ | 2,5 | 15 | Ջեռուցում | 5 |
| 6. | Ծածկեր | 8,5 | 16 | Ջրամատակարարում | 1,5 |
| 7. | Հատակներ | 7,5 | 17 | Կոյուղի | 1,7 |
| 8. | Միջնորմներ | 3 | 18 | Էլեկտրամատակարարում | 1,3 |
| 9. | Պատուհաններ | 6 | 19 | Այլ տարրեր | 2 |
| 10. | Դռներ | 4 |  |  |  |

1. **Ֆիզիկական մաշվածության թվային արժեքները կլորացվում են (մոտարկվում են).**
2. կոնստրուկցիաների, տարրերի, համակարգերի առանձին տեղամասերի համար` մինչև 10%,
3. կոնստրուկցիաների, տարրերի, համակարգերի համար` մինչև 5%,
4. ամբողջ շենքի համար` մինչև 1%:
5. Աղյուսակներում չընդգրկված կոնստրուկցիաների, տարրերի և համակարգերի ֆիզիկական մաշվածության գնահատման համար կիրառվում է անալոգիայի սկզբունքը՝ աղյուսակների նմանօրինակ տվյալները:
6. Կոնստրուկցիաների և ամբողջ շենքի տեխնիկական վիճակի գնահատականը տրվում է ֆիզիկական մաշվածության աստիճանի ու ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N 102-Ն հրամանով հաստատված ՀՀՇՆ 20.04-2020 շինարարական նորմերում ներկայացված վնասվածության աստիճանի համատեղ հաշվառմամբ՝ ըստ աղուսակ 2-ի:

աղյուսակ 2

|  |  |  |  |  |
| --- | --- | --- | --- | --- |
| **հ/հ** | **Շենքի կոնստրուկտիվ համակարգի վնասվածության աստիճանի գնահատում** | | | |
| Մաշվածության/վնասվածության աստիճանը, Փշ | Մաշվա-ծություն/վնասվածություն %-ով | Տեխնիկական վիճակի գնահա-տականը | Տեխնիկական վիճակի ընդհանուր բնութագիրը |
| 1 | 2 | 3 | 4 |
| 1. | 0 | 0% | համապատասխանում է գործող նորմատիվ պահանջներին | Վնասվածության 0-ական աստիճան |
| 2. | 1 | մինչև 20% | լավ | Վնասվածքներ և դեֆորմացիաներ չկան, կան առանձին մանր թերություններ, որոնք հնարավոր է վերացնել ընթացիկ նորոգման ժամանակ և որոնք չեն ազդում կոնստրուկտիվ տարրերի շահագործման վրա: Կապիտալ նորոգում կարող է կատարվել միայն առանձին տեղամասերում, որոնք ունեն բարձր մաշվածություն |
| 3. | 2 | 21-40% | բավարար | Կոնստրուկտիվ տարրերը ընդհանրապես պիտանի են շահագործման համար, բայց պահանջում են որոշ կապիտալ նորոգում, որն ամենաանհրաժեշտն է տվյալ պահին |
| 4. | 3 | 41-60% | անբավարար | Կոնստրուկտիվ տարրերի շահագործումը հնարավոր է միայն կապիտալ նորոգումից հետո |
| 5. | 4 | 61-85% | վթարային | Կրող կոնստրուկտիվ տարրերի վիճակը վթարային է, ոչ կրող տարրերինը` խարխուլ : Կոնստրուկտիվ տարրերի` իրենց ֆունկցիաների սահմանափակ կատարումը հնարավոր է միայն պաշտպանական միջոցառումների կատարումից կամ կոնստրուկտիվ տարրերի լրիվ փոխելուց հետո |
| 6. | 5 | 86-100% | քանդված վիճակում | Կրող կոնստրուկտիվ տարրերը գտնվում են քայքայված, մասամբ կամ լրիվ փլված վիճակում |

1. Շենքերի և շինությունների (կառուցվածքների)՝ այդ թվում կոնստրուկցիաների ուժեղացման ուղղությամբ համալիր վերակառուցման միջոցառումներն իրականացվում են ելնելով դրանց ֆիզիկական մաշվածության և վնասվածության աստիճանների գնահատման՝ տեխնիկական վիճակի հետազննության արդյունքներից՝ համաձայն ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N102-Ն հրամանով հաստատված ՀՀՇՆ 20.04-2020 շինարարական նորմերի՝ ըստ աղյուսակ 3-ի:

 աղյուսակ 3

|  |  |  |  |  |  |  |
| --- | --- | --- | --- | --- | --- | --- |
|  | **Շենքի կամ շինության վերակառուցման միջոցառումներ՝ ըստ ֆիզիկական մաշվածության** | | | | | |
|  | Վնասվածքի (այդ թվում ֆիզիկական մաշվածության)  աստիճանը | Վնասվածքի (այդ թվում ֆիզիկական մաշվածության)  մակարդակը | Վնասվածքին (այդ թվում ֆիզիկական մաշվածությանը) բնորոշ  առանձնահատկությունները և  քանակական ցուցանիշները | Օբյեկտի  տատանման  պարբերության  մեծացումը շենքի  անձնագրի տվյալների  (չվնասվածի) համեմատությամբ, % | Վերակառուցման (վերականգնման  և ուժեղացման)  միջոցառումներ |
| 1. | 0 | Վնասվածքներ չկան | - վնասվածքներ չկան  - պատերի և առաստաղի սպիտակեցման թե­փուկ­­ների թափում | 0 | Չի պահանջվում |
| 2. | 1 | Ոչ կրող տար­­րե­րի թեթև վնասվածք­ներ (այդ թվում մաշվածություն) | - մանր ճաքեր (մինչև 0,5 մմ) սվաղում  - սվաղի կտորների թափում  - միջնորմների և միջհարկային ծածկի սալերի ծայրաեզրերում բա­րակ ճաքեր և այլն | <10 | Շենքի ներքին և արտաքին հարդարանքի նորոգում |
| 3. | 2 | Կոնստրուկցիաների չափավոր  վնասվածքներ (այդ թվում մաշվածություն) | - քարե բարավորներում, միջապատերում և պատե­­րում ոչ մեծ (0,5-1,0 մմ) ճաքեր  - մեծ հատվածներում երեսապատվածքի և սվաղի խոշոր կտորների թափվում  - մինչև 0,5 մմ ճաքեր երկաթբետոնե կրող տար­րե­­րում և բետոնի պոկվածքներ սյուների հիմ­նա­մասում  - ծխատարների, քիվերի, բետոնե խողովակնե­րի, քիվապատերի վնասվածքներ և այլն | 10÷25 | Շենքի ներքին և արտաքին հարդարանքի նորոգում` վնասված տարրերի վերականգ­նումով |
| 4. | 3 | Կոնստրուկցիաների զգալի վնաս­վածք­ներ (այդ թվում մաշվածություն) | - քարե պատերում միջանցիկ, թեք և անկյունագ­ծային (1,0-10,0 մմ) ճաքեր  - առանձին տարրերում շենքի ընդհանուր տարա­ծա­­կան կոշտության վրա չազդող շարվածքի շերտա­վորում  - ծածկի առանձին տարրերի տեղափոխություն­ներ  - առանձին ճաքեր արտաքին և ներքին պատերի կցորդումներում  - միաձուլության երիթներում բետոնի տեղական պոկվածքներ և նրա ջարդում  - մինչև 0,5մմ ճաքեր ու պոկվածքներ բետոնում, սյուների ամրանի մերկացում  - ծխատարների թափվում և թեքվում, քիվապա­տերի առանձին մասերի փլուզում և այլն | 25÷40 | Շահագործվող շենքից բնակիչների, աշխատակիցների տարհանում՝ շենքում վերակառուցման միջոցառումներ իրականացնելու համար՝ վերակականգն­ման, ուժեղացման ու նորոգման նպատա­կով, որից հետո այն կարող է պիտանի լինել հետագա շահագործման համար |
| 5. | 4 | Կոնստրուկցիաների ուժեղ վնաս­վածքներ (այդ թվում ֆիզիկական մաշվածության բարձր աստիճան) | - արտաքին ինքնակրող և մասամբ կրող պատերի փլուզում  - հակասեյսմիկ գոտիների խզում և արտաքին պա­տե­րի անջատում ներքին պատերից  - ծածկերի և հենարանների հարթակների զգալի տեղափոխություններ, պանելների անկում  - խոշորապանել շենքերի նշանակալի քանակու­թյամբ բարավորների ու միջապատերի և մա­սամբ պատի պանելների քայքայում. միաձույլ շեն­քերի պատերի հատվածների քայքայում  - սյուների բետոնի քայքայում, ամրանի մերկացում, երկայնական ամրանի կքում, միջադիր մանրակնե­րի խզում և այլն | >50 | Շահագործվող շենքից բնակիչների, աշխատակիցների, այցելուների տարհանում, շենքի ամբողջական քանդում (կազմաքանդում)՝: Բացառություն են կազմում պատմության և մշակույթի անշարժ հուշարձանները, որոնց վերականգնումն իրականացվում է հատուկ ընթացակարգով:  Առանձին դեպքերում կարող են կիրառվել տեխնիկական վիճակի հետազննության եզրակացությամբ հիմնավորված վերակառուցման միջոցառումներ՝ ելնելով օբյեկտի առանձնահատկություններից, ծրագրի ծախսարդյունավետությունից,  տեխնիկատնտեսական և սոցիալա  կան ցուցանիշներից |
| 6. | 5 | Փլուզում | շենքի մասնակի կամ ամբողջական փլուզում | - | Քանդում (կազմաքանդում), բացառությամբ պատմության և մշակույթի անշարժ հուշարձանների: |

1. Առանձին կոնստրուկտիվ տարրերի և ամբողջ շենքի ֆիզիկական մաշվածության որոշման օրինակներ (աղյուսակ 4).

1) կոնստրուկտիվ տարրի ֆիզիկական մաշվածության գնահատումը, երբ դրա տարբեր տեղամասերն ունեն տարբեր ֆիզիկական մաշվածություն՝ պահանջվում է որոշել 4 հատվածամասով քարե շենքի ժապավենային խամքարե շարվածքով հիմքերի ֆիզիկական մաշվածությունը: Հետազննության ժամանակ պարզվել է.

ա. երեք հատվածամասերի հիմքերն ունեն հատկանիշներ, որոնք համաձայն աղյուսակի 4-ի համապատասխանում են 30% մաշվածության,

բ. 4-րդ հատվածամասի հիմքերն ունեն հատկանիշներ, որոնք համապատասխանում են աղյուսակի 4-ի 50% մաշվածության:

**աղյուսակ 4**

|  |  |  |  |  |
| --- | --- | --- | --- | --- |
| հ/հ | **Կոնստրուկտիվ տարրերի ֆիզիկական մաշվածության որոշման օրինակ** | | | |
| Տեղամասի անվանումը | Տեղամասի տեսակարար կշռի հարաբերությունը ամբողջ ծավալին Pi/Pկ | Տեղամասերի ֆիզիկական մաշվածությունը Փii, % | Տեղամասի ֆիզիկական մաշվածության բաժինը տարրի ամբողջ ֆիզիկական մաշվածության մեջ, % Փi . Pi/Pկ |
|  | **Հիմքեր** |  |  |  |
| 1. | 1, 2, 3-րդ հատվածամասերի | 0,70 | 30 | 21 |
| 2. | 4-րդ հատվածամասի | 0,30 | 50 | 15 |

|  |  |  |  |  |  |
| --- | --- | --- | --- | --- | --- |
| Фկ= | 2 ∑ i=1 | Фi | Pi  Pկ | = 36% |  |

բանաձև (3)

գ. կլորացնելով մաշվածության մեծությունը 5 ճշտությամբ, կստանանք` հիմքի ֆիզիկական մաշվածությունը հավասար է 35%:

2) ամբողջ շենքի ֆիզիկական մաշվածության որոշումը՝ ըստ հինգ հարկանի խոշորապանելային բնակելի շենքի ֆիզիկական մաշվածության արդյունքների ներկայացված է աղյուսակ 5-ում:

**աղյուսակ 5**

|  |  |  |  |  |
| --- | --- | --- | --- | --- |
| **Խոշորապանել բնակելի շենքի ֆիզիկական մաշվածության որոշում** | | | | |
| հ/հ | Շենքի տարրերի անվանումը | Տարրի հաշվային տեսակարար կշիռը` Li | Տարրի ֆիզիկական մաշվածութ.` Փկi, % | Տարրի ֆիզիկական մաշվածության մասնաբաժինը շենքի ամբողջ ֆիզ. մաշվածության մեջ. Փկi . Li, % |
| 1. | Հիմքեր | 0,04 | 10 | 0,4 |
| 2. | Պատեր | 0,37 | 15 | 5,55 |
| 3. | Միջնորմներ | 0.06 | 20 | 1,2 |
| 4. | Ծածկեր | 0,11 | 10 | 1,1 |
| 5. | Տանիք | 0,0525 | 35 | 1,8 |
| 6. | Տանիքածածկ | 0,0175 | 40 | 0,7 |
| 7. | Հատակներ | 0,11 | 30 | 3,3 |
| 8. | Պատուհաններ | 0,0288 | 15 | 0,43 |
| 9. | Դռներ | 0,0312 | 20 | 0,62 |
| 10. | Հարդարման ծածկույթ | 0,05 | 50 | 2,5 |
| 11. | Ներքին տեխնիկական սարքավորումներ, այդ թվում` |  |  |  |
| 1)ջեռուցում | 0,017 | 40 | 0,68 |
| 2)սառը ջրամատակարարում | 0,004 | 25 | 0,1 |
| 3)տաք ջրամատակարարում | 0,005 | 40 | 0,2 |
| 4)կոյուղի | 0,036 | 30 | 1,08 |
| 5)գազամատակարարում | 0,011 | 15 | 0,17 |
| 6)էլեկտրամատակարարում | 0,027 | 15 | 0,4 |
| 12. | Այլ տարրեր |  |  |  |
| 1)սանդուղքներ | 0,0093 | 20 | 0,186 |
| 2)պատշգամբներ | 0,0072 | 20 | 0,14 |
| 3)մնացածը | 0,0135 | 20 | 0,27 |

|  |  |  |
| --- | --- | --- |
| Ф2 = | 12 ∑ i=1 | ФկiLi = 20,826% |

բանաձև (4)

1. կլորացնելով ստացված արդյունքը 1%-ի ճշտությամբ, շենքի ֆիզիկական մաշվածությունը կազմում է 21% և ըստ 2-րդ աղյուսակի այն դասվում է 2-րդ աստիճանի:
2. **ԲՆԱԿԵԼԻ ՇԵՆՔԵՐԸ ԲՆԱԿՈՒԹՅԱՆ (ՇԱՀԱԳՈՐԾՄԱՆ) ՀԱՄԱՐ ՊԻՏԱՆԻ ՃԱՆԱՉԵԼՈՒ ՎԵՐԱԲԵՐՅԱԼ**
3. Բնակելի շենքերը, ինչպես նաև դրանցում ներառված սենքերը՝ անկախ դրանց կապիտալության խմբից (ռիսկայնության աստիճանից) գնահատվում են մշտական բնակության համար ոչ պիտանի՝ կախված ֆիզիկական մաշվածության և կրող կոնստրուկցիաների վնասվածության աստիճանից, հատակագծման և ներքին բարեկարգման թերություններից, ինչպես նաև սանիտարական պայմաններից:
4. Մշտական բնակության համար ոչ պիտանի շենքերին վերաբերում են`
5. քարե, կարկասային, խոշորապանելային շենքերը, որոնց մաշվածության աստիճանը 71% և ավելի բարձր է,
6. փայտե պատերով շենքերը, ինչպես նաև ձեղնահարկերը, որոնց մաշվածության աստիճանը 65% և ավելի է:
7. Բնակության համար ոչ պիտանի բնակելի շենքեր են համարվում նաև.
8. արդյունաբերական/արտադրական կազմակերպությունների, տրանսպորտի, ինժեներական ցանցերի սանիտարապաշտպան, հրդեհապայթյունավտանգ, ինչպես նաև հատուկ այլ գոտիների սահմաններում տեղադրված շենքերը,
9. հարստացման ֆաբրիկաների թափոնակույտերի (շեղջերի), սողանքների, կառուցապատմանը և շենքերի շահագործմանը սպառնացող ցեխահեղեղների և ձնահյուսերի, հեղեղաջրերով պարբերաբար ծածկվող տարածությունների վտանգավոր գոտիներում տեղադրված շենքերը,
10. շենքեր, որոնցում բացակայում են հակասեյսմիկ միջոցառումները և անկարելի է դրանց ստեղծումը: Տեխնիկական վիճակի գնահատականն այդ դեպքում պետք է տրվի մասնագիտացված կազմակերպության կողմից,
11. կոնստրուկտիվ ոչ հարմարեցված բնակելի շենքեր, որոնք գտնվում են հանքափորվածքներ պարունակող նստվածքային տարածքներում,
12. բարաքներ համարվող մեկ կամ երկհարկանի, ժամանակավոր բնակության համար հատկացված, ընդհանուր խոհանոցով և սանիտարական հանգույցով փայտե կամ տեղական նյութերից պատրաստված և ծառայության կարճ ժամկետի համար (10-20 տարի) նախատեսված շինությունները, այն շենքերն ու շինությունները, որոնք հատակագծում ենթարկվել են վերակառուցման և դարձել են պիտանի բնակության համար, ինչպես նաև հավաքովի-վահանային, կարկաս-լցվածքային կոնստրուկցիաներից բնակարանային տիպի բնակելի շենքերը համարվում են սակավ արժեքավոր: Վերջիններիս ոչ պիտանիությունը որոշվում է սույն մեթոդական ցուցումների համաձայն,
13. վթարից (վթարի սպառնալիք առաջանալուց), հրդեհից, տարերային աղետից տուժած շենքերը, եթե վերականգնման աշխատանքների իրականացումը տեխնիկապես հնարավոր չէ կամ տնտեսապես աննպատակահարմար:
14. Մշտական բնակության (շահագործման) համար ոչ պիտանի բնակելի մակերեսներին են դասվում`

1) հիմնարկներին և կազմակերպություններին պատկանող բնակելի մակերեսները, որոնց մոտակայքում տեղակայված են սարքավորումներ, որոնց շահագործումը բերում է այդ բնակելի մակերեսներում նորմերի թույլատրելի մակարդակը գերազանցող թրթռումների, աղմուկի, ինչպես նաև բնակելի կառուցապատման տարածքի և օդի աղտոտմանը կամ հրդեհի վտանգի ստեղծմանը, այն դեպքում, երբ հնարավոր չէ նշված արտադրությունները դուրս բերել շենքից (ՀՀ քաղաքաշինության նախարարի 2014 թվականի մարտի 17-ի N79-Ն հրամանով հաստատված ՀՀՇՆ 22-04-2014 շինարարական նորմեր).

2) բնակության համար ոչ պիտանի բնակելի շենքերի սենյակները,

3) բնակելի շենքեր/շինություններ (մակերեսներ), որոնք ունեն հատակագծման և ներքին բարեկարգման էական թերություններ,

դ) բնակելի շենքեր/շինություններ (մակերեսներ), որոնք ունեն անբավարար սանիտարահիգիենիկ պայմաններ:

1. Բնակելի շենքի, որի մի մասը պիտանի չէ մշտական բնակության համար, ոչ պիտանի լինելու մասին հարցը որոշվում է անհատական կարգով` յուրաքանչյուր հանգամանքի հաշվառմամբ (լիարժեք և ոչ լիարժեք մակերեսի չափը և բնույթը, շենքի և կոնստրուկցիաների ֆիզիկական մաշվածությունը, շենքի արդիականացման համար ծախսերը, ոչ արտաբնակեցված բնակիչների համար բավարար պայմաններ ապահովելու հնարավորությունը և այլն):
2. **ԱՐՏԱԴՐԱԿԱՆ ՇԵՆՔԵՐԻ ՏԵԽՆԻԿԱԿԱՆ ՎԻՃԱԿԻ ԳՆԱՀԱՏՈՒՄ. ԱՐՏԱԿԱՐԳ ԻՐԱՎԻՃԱԿԻ ԱԶԴԵՑՈՒԹՅԱՆԸ ԵՆԹԱՐԿՎԱԾ ԵՐԿԱԹԲԵՏՈՆԵ ԿՈՆՍՏՐՈՒԿՑԻԱՆԵՐ**
3. Երկաթբետոնե կոնստրուկցիաների վիճակը գնահատվում է հետևյալ նպատակով.

1) որոշելու կոնստրուկցիայի փլման վտանգը, այսինքն դրա կրիտիկական վիճակը,

2) որոշելու կոնստրուկցիայի հետագա շահագործման հնարավորությունը դրա ուժեղացման դեպքում հիմնարար վերականգնման համար:

1. Հավաքովի կոնստրուկցիաների պիտանիության գնահատումը, ըստ ամրության, ճաքակայունության և դեֆորմատիվության (շահագործման պիտանիության), անհրաժեշտ է իրականացնել համաձայն ԳՕՍՏ 8829 ստանդարտի՝ միատեսակ կոնստրուկցիաների խմբաքանակից վերցված առանձին հավաքովի պատրաստվածքների վերահսկիչ բեռնվածքով կոնստրուկցիայի փորձնական բեռնավորման կամ ընտրովի փորձարկման միջոցով՝ բեռնավորելով մինչև քայքայումը: Կոնստրուկցիայի պիտանիության գնահատումը կարելի է նաև կատարել եզակի ցուցանիշների համալիր հսկման արդյունքներով (հավաքովի և միաձույլ կոնստրուկցիաների համար), որոնք բնութագրում են բետոնի ամրությունը, պաշտպանիչ շերտի հաստությունը, հատվածքների և կոնստրուկցիաների երկրաչափական չափերը, ամրանների տեղաբաշխումը, եռակցովի միացումների ամրությունը, ամրանի տրամագիծը և մեխանիկական հատկությունները, ամրանային պատրաստվածքների հիմնական չափերը և ամրանի ձգման մեծությունը, որոնք ստացվում են մուտքային, գործառնական և ընդունման հսկման ժամանակ:
2. Կոնստրուկցիաների վթարայնության բնորոշ հատկանիշներն են`
3. կոնստրուկցիաների թռիչքի 1/50 ավելի չափի ճկվածքները, 1 մմ-ից ավելի բացվածքով ճաքերի առաջացմամբ,
4. բետոնի պոկվածքները և շերտազատումները, որոնց ընթացքում տարրի լայնական հատվածքի մակերեսը փոքրացել է 30-50%,
5. խուլ ձայնի առկայությունը բետոնին հարվածելու ժամանակ, կոնստրուկցիայի ճոճունությունը, ամրանի խարսխման խախտումը հենարանային հանգույցներում, միջադիր և հենարանային մասերի պոկումը,
6. ամրանի տաքացումը 300oC-ից ավելի:
7. Կոնստրուկցիաների վիճակը կարող է գնահատվել ըստ հատկանիշների: Արտակարգ իրավիճակի ազդեցությանը ենթարկված պողպատե կոնստրուկցիաների վիճակի գնահատումը և դրանց վերականգնման միջոցառումների ընտրությունը կատարվում են ելնելով տարրերի վնասվածքների բնույթից և ծավալից.
8. երկրորդական և թույլ բեռնավորված տարրերում փոքր ճմլվածքները, տեղական ծռվածքները, որոնք չեն նվազեցնում կոնստրուկցիայի կրողունակությունը, վկայում են վնասվածության թույլ աստիճանի մասին, այդպիսի դեպքերում նորոգում կարելի է չկատարել:
9. վնասվածքները, որոնք նվազեցնում են կոնստրուկցիաների կրողունակությունը, բայց չեն ազդում հիմնական տարրերի կրողունակության վրա (երկրորդական տարրերի հատվածքի խզում կամ երկար հատվածի ծռում, հիմնական տարրերի տեղական ծռումներ և այլն) վկայում են վնասվածության միջին աստիճանի և տեղում կոնստրուկցիաների նորոգման անհրաժեշտության մասին: Վերջինս կատարվում է առանց ապամոնտաժման, անհրաժեշտության դեպքում լրացուցիչ կանգնակների, պահանգների, հենակների տեղադրմամբ:
10. վնասվածքները, որոնք ուղեկցվում են կոնստրուկցիաների կրողունակության լրիվ կորստով շահագործման բեռների ազդեցությունից, հանգույցների և միացումների քայքայմամբ, ամբողջ հատվածքի խզմամբ կամ հիմնական տարրերի ծռմամբ մեծ երկարության վրա, դասվում են ուժեղ աստիճանի: Ընդ որում, անհրաժեշտ է կոնստրուկցիաների նորոգում, որպես կանոն, ապամոնտաժմամբ կամ ժամանակավոր ամրացումների կամ հենարանների տեղադրմամբ:
11. Հրդեհի ազդեցությանը ենթարկված պողպատե կոնստրուկցիաների հետազննության ժամանակ նախապես գնահատվում է կառույցի ընդհանուր կայունությունն ապահովվող կոնստրուկցիաների, հանգույցների և տարրերի (կապերի) վիճակը:
12. Հետազննության ընթացքում նախատեսվում են կոնստրուկցիաներին մոտեցման հնարավորությունը ապահովող անհրաժեշտ աշխատանքներ, բացահայտվում են առավել վնասված գոտիները:
13. Պողպատե կոնստրուկցիաների հետագա շահագործման համար պիտանիության աստիճանը որոշում են ըստ արտաքին հատկանիշների, որոնք բնութագրում են ջերմաստիճանային ազդեցության ռեժիմը.
14. մինչև 200-250oC տաքանալիս քայքայվում է պաշտպանիչ լաքաներկային պատվածքը,
15. 300oC-ի դեպքում պողպատը երանգափոխվում է,
16. 500oC-ի դեպքում պողպատի վրա առաջանում է բաց գույնի հրաթեփ,
17. մինչև 600oC կարճատև ազդեցության դեպքում կոնստրուկցիաները ենթարկվում են փոքր ծռման, մակերեսի վրա ունեն հեշտ մաքրվող այրուք և մակայրված եզր,
18. 700oC -ից մինչև 900oC կարճատև ազդեցության դեպքում փոքր-ինչ ավելանում է կոնստրուկցիաների ծռմռումը և առաջանում է դժվար մաքրվող հրաթեփի բարակ շերտ,
19. 800oC -ի դեպքում տեղի է ունենում չբեռնավորված պողպատե տարրերի ճկվածք սեփական կշռից,
20. 900oC-ից ավելի կարճատև ազդեցությունը առաջացնում է տեղական շերտատումով հրաթեփի շերտ,
21. 900oC-ից ավելի երկարատև ազդեցությունը խիստ մեծացնում է դեֆորմացիաները, բերում է հրաթեփի հաստ շերտի առաջացման,
22. 1400oC-ից ավելի երկարատև ազդեցությունը բերում է կոնստրուկցիաների ուժեղ դեֆորմացիաների, կոտրվածքների, պատռվածքների, հալված հատվածների առաջացման, տարրի մակերևույթի վրա առաջանում է գորշակապույտ կամ սև գույնի կոշտ և փխրուն փառ ու սպունգանման խոցեր: Այս բոլորը վկայում են պողպատի գերայրման և հետագա շահագործման ոչ պիտանի լինելու մասին:
23. Պողպատե կոնստրուկցիաների վիճակը կարող է գնահատվել ըստ արտաքին հատկանիշների:
24. **ԲՆԱԿԵԼԻ, ՀԱՍԱՐԱԿԱԿԱՆ ԵՎ ԱՐՏԱԴՐԱԿԱՆ ՇԵՆՔԵՐ. ՎՆԱՍՎԱԾՈՒԹՅԱՆ ԱՍՏԻՃԱՆԻ ԳՆԱՀԱՏՈՒՄ**
25. Բնակելի, հասարակական և արտադրական շենքերի (այսուհետ՝ Շենք) վնասվածության աստիճանները հստակեցվում են, ելնելով դրանց փաստացի տեխնիկական վիճակից և շահագործման անվտանգությունից:
26. Շենքերի վնասվածության աստիճանը որոշելու/գնահատելու համար կատարվում է դրանց տեխնիկական վիճակի հետազննություն լիցենզավորված իրավաբանական և ֆիզիկական անձանց, ինչպես նաև անհատ ձեռնարկատերերի կողմից:
27. Շենքերի տեխնիկական վիճակի հետազննությունները կատարվում են` հաշվի առնելով ՀՀ քաղաքաշինության կոմիտեի նախագահի 2020 թվականի դեկտեմբերի 28-ի N 102-Ն հրամանով հաստատված ՀՀՇՆ 20.04-2020 շինարարական նորմերի պահանջները:
28. Հասարակական նշանակության՝ այդ թվում նախադպրոցական և դպրոցական, մարզական, առողջապահական կազմակերպությունների շենքերի տեխնիկական վիճակի հետազննման և անձնագրավորման արդյունքները պետք է համադրվեն ՀՀ քաղաքաշինության կոմիտեի նախագահի 2020 թվականի դեկտեմբերի 10-ի N95-Ն հրամանով հաստատված ՀՀՇՆ 31-03-2020, ՀՀ քաղաքաշինության նախարարի 2014 թվականի ապրիլի 9-ի N103-Ն հրամանով հաստատված ՀՀՇՆ 31-03.01-2014, ՀՀ քաղաքաշինության կոմիտեի նախագահի 2022 թվականի հոկտեմբերի 3-ի N25-Ն հրամանով հաստատված ՀՀՇՆ 31-03.04-2022, ՀՀ քաղաքաշինության կոմիտեի նախագահի 2024 թվականի հունիսի 25-ի N12-Ն հրամանով հաստատված ՀՀՇՆ 31-03.07-2024 շինարարական նորմերի և ՀՀ առողջապահության նախարարի 2024 թվականի փետրվարի 12-ի N50-Ն հրամանով հաստատված N2.1.2.001-24, ՀՀ առողջապահության նախարարի 2017 թվականի մարտի 28-ի N 12-Ն հրամանով հաստատված N2.2.4-016-17, ՀՀ առողջապահության նախարարի 2018 թվականի հոկտեմբերի 27-ի N25-Ն հրամանով հաստատված N2.1.2.002-18 սանիտարական կանոնների պահանջների հետ:
29. Շենքի տեխնիկական վիճակի հետազննության վերաբերյալ եզրակացության հիման վրա գնահատվում է դրա վնասվածությունը (ըստ դասակարգման աստիճանի): Եզրակացության պատճենը հաշվետվության կազմում տրամադրվում է քաղաքաշինության ոլորտի պետական լիազորված (լիցենզավորող) մարմնին` միասնական տեղեկատվական համակարգչային տվյալների ցանկում ներառելու համար:
30. Շենքի տեխնիկական վիճակի վերաբերյալ եզրակացությունը պարունակում է նաև կոնկրետ առաջարկություններ ու հանձնարարականներ հետագա շահագործման, վնասված կոնստրուկտիվ տարրերի վերականգնման-ուժեղացման, ամբողջ շենքի սեյսմակայունության ապահովման վերաբերյալ:
31. Շենքի տեխնիկական վիճակի վերաբերյալ եզրակացությունը հիմք է հանդիսանում շենքի և դրա կոնստրուկտիվ առանձին տարրերի ուժեղացման-վերականգնման նախագծային փաստաթղթեր մշակելու համար:
32. Շենքերը, որոնցում վնասվածքները ընդհանրապես բացակայում են, ըստ վնասվածության աստիճանի դասակարգման սանդղակում նշվում են, որպես վնասվածության զրոյական աստիճան ունեցող:
33. Առաջին աստիճանի վնասվածություն ունեցող համարվում են այն շենքերը, որոնցում նկատված առանձին, ոչ էական թերություններն ու վնասվածքները կարող են վերացվել ընթացիկ նորոգման աշխատանքներ կատարելիս (լավ տեխնիկական վիճակում գտնվող շենքեր):
34. Երկրորդ աստիճանի վնասվածություն ունեցող շենքերը (բավարար տեխնիկական վիճակում գտնվող շենքեր), ընդհանուր առմամբ, շահագործման համար պիտանի են: Առանձին կոնստրուկտիվ տարրերում առկա շեղումներն ու վնասվածքները վերացվում են նորոգման-վերականգնման աշխատանքներ կատարելիս:
35. Երրորդ աստիճանի վնասվածություն ունեցող շենքերի (անբավարար տեխնիկական վիճակում գտնվող) կոնստրուկցիաներում առաջացած վնասվածքներն ու մնացորդային դեֆորմացիաները վերացվում են ուժեղացման-վերականգնման աշխատանքների կատարման միջոցով, սահմանված կարգով մշակված և հաստատված համապատասխան նախագծային փաստաթղթերի հիման վրա: Ուստի, պետք է նկատի ունենալ, որ տվյալ աստիճանի վնասվածություն ունեցող շենքերի հետագա տևական շահագործումն առանց վերոհիշյալ ուժեղացման-վերականգնման աշխատանքների կատարման կհանգեցնի գոյություն ունեցող վնասվածքների ու դեֆորմացիաների զարգացմանն ու նորերի առաջացմանը:
36. Չորրորդ աստիճանի վնասվածություն ունեցող շենքերի կոնստրուկցիաների վիճակը վթարային է: Շենքը վտանգավոր է հետագա շահագործման համար: Այդ շենքերի բնակիչները ենթակա են տարհանման: Վերականգնման-ուժեղացման աշխատանքների կատարման ծախսարդյունավետության գնահատմամբ, տեխնիկատնտեսական ոչ նպատակահարմարությամբ (համեմատական վերլուծության հիմքով) պայմանավորվում է տվյալ աստիճանի վնասվածության շենքերի քանդումը/կազմաքանդումը: Բացառություն են պատմության և մշակույթի անշարժ հուշարձան հանդիսացող շենքերն ու շինությունները, որոնց նկատմամբ իրավակարգավորումները սահմանված են <Պատմության և մշակույթի անշարժ հուշարձանների ու պատմական միջավայրի պահպանության և օգտագործման մասին> օրենքով:
37. Տարբեր ազդեցությունների հետևանքով մասնակի կամ լրիվ փլուզված շենքերը, որոնց շահագործումը դադարեցված է եղել, համարվում են հինգերորդ աստիճանի վնասվածության:
38. Առանձին կոնստրուկցիաների, տարրերի, համակարգերի ֆիզիկական մաշվածության նշանները և գնահատականները ներկայացված են ստորև՝ ըստ կոնստրուկտիվ տարրերի տեսակի.
39. **քարե ժապավենային հիմքերի մաշվածության գնահատականը ներկայացված է** **ըստ աղյուսակ 6-ի**:

աղյուսակ 6

|  |  |  |  |
| --- | --- | --- | --- |
| **Մաշվածության նշանները** | **Քանակական գնահատականը** | **Ֆիզ. մաշվա-ծությունը, %** | **Աշխատանքների օրինակելի կազմը** |
| 1. Մանր ճաքեր որմնախարսխում և առաջին հարկի պատուհանների տակ | Ճաքերի լայնությունը մինչև  2 մմ | 0-20 | Ճաքերի ծեփում |
| 1. Առանձին խոր ճաքեր, որմնախարսխի և պատերի խոնավացման հետքեր, նկուղի պատերի առանձին տեղամասերի, հիմքի անհավասարաչափ նստվածք | Նույնը մինչև 5 մմ | 21-40 | Շարվածքի ամրացում Հորիզոնական մեկուսացման վերանորոգում |
| 1. Որմնախարսխի կքում և նկատելի ծռում, միջանցիկ ճաքեր որմնախարսխում` շենքի ամբողջ բարձրությամբ զարգացումով, նկուղի հատակների և պատերի կքում | Պատի անհավասարաչափ նստվածք, ընդհանուր ճկվածքը պատի երկարության մինչև 0,01 մասն է | 41-60 | Շարվածքի առանձին տեղամասերի ուժեղացում և փոխարինում, հորիզոնական և ուղղաձիգ հիդրոմեկուսացման վերականգնում, կոշտության հորիզոնական գոտիների կառուցում |
| 1. Զանգվածային հարաճուն միջանցիկ ճաքեր շենքի ամբողջ բարձրությամբ, գրունտի զգալի արտամղումով և նկուղի պատերի քայքայում | Պատի ճկվածքը դրա երկարության 0,01-ից ավելի է | 61-80 | Հիմքերի լրիվ փոխարինում |

1. **ցցային, քարե սյուներից, բետոնե և երկաթբետոնե հիմքեր՝ ըստ աղյուսակ 7-ի.**

աղյուսակ 7

|  |  |  |  |
| --- | --- | --- | --- |
| **Մաշվածության նշանները** | **Քանակական գնահատականը** | **Ֆիզ. մաշվածությունը, %** | **Աշխատանքների օրինակելի կազմը** |
| 1. Ճաքեր շենքի որմնախարսխային մասում | Ճաքերի բացվածքի լայնությունը մինչև  1,5 մմ | 0-20**%** | Ճաքերի քսահարթում |
| 1. Որմնախարսխի հորիզոնական գծերի ծռում առանց նստվածքային դեֆորմացիաների աճի նշանների | Անհավասարաչափ նստվածք, պատերի ճկվածքով մինչև երկարության 0,01 մասում | 21-40**%** | Ճաքերի քսահարթում, որմնախարսխի հարդարման շերտի վնասվածքների վերացում |
| 1. Միջանցիկ ճաքեր որմնախարսխում, ճաքերի տարածում շենքի ամբողջ բարձրությամբ: Պատերի առանձին տեղամասերի ծռում և զգալի նստվածք: Նստվածքի զարգացում չի նկատվում | Ճաքերի բացվածքի լայնությունը մինչև 10 մմ: Անհավասարաչափ նստվածք, պատերի ճկվածքով երկարության 0,01-ից ավելի մասում | 41-60**%** | Հիմքերի և պատերի ուժեղացում |
| 1. Զանգվածային հարաճուն միջանցիկ ճաքեր շենքի ամբողջ բարձրությամբ, գրունտի զգալի արտամղում և նկուղի պատերի քայքայում | Ճաքերի բացվածքի լայնությունը 10 մմ-ից ավելի | 61-80**%** | \_\_\_\_-\_\_\_\_\_ |

1. **պատեր մանր բլոկներից, արհեստական և բնական քարերից` ըստ աղյուսակ 8-ի.**

աղյուսակ 8

|  |  |  |  |
| --- | --- | --- | --- |
| **Մաշվածության նշանները** | **Քանակական գնահատականը** | **Ֆիզ. մաշվա-ծությունը, %** | **Աշխատանքների օրինակելի կազմը** |
| 1. Առանձին ճաքեր և փոսեր | Վնասվածքներ մինչև 5% մակերեսի վրա | 0-10**%** | Ճաքերի և փոսերի լցափակում |
| 1. Կարանների ծեփի կամ ճաքերի հողմահարում, տեղ-տեղ դուրս ցցված պողպատե երեսարկների կոռոզիա | Նույնը մինչև 10% | 11-20**%** | Կարանների կամ ճաքերի հարդարում, ծեփում: Ցցված մասերի երեսարկների նորոգում |
| 1. Առանձին քարերի միջև կարանների հողմահարում, ճաքեր կարաններում կամ ծեփի տեղ-տեղ պոկում, քարերի ծայրերի կոտրվածք, խոր ճաքեր քիվում | Ճաքերի լայնությունը մինչև 5 մմ | 21-30**%** | Կարանների լցափակում, ծեփի, քիվի վերանորոգում |
| 1. Խորը ճեղքեր և քիվի քարերի ընկնում, շարվածքի կարանների զանգվածային հողմահարում, ծեփի պոկում | Կարանների հողմահարման խորությունը մինչև 20 մմ, վնասվածքների մակերեսը մինչև 20% | 31-40**%** | Քիվերի վերաշարում, շարվածքի ուժեղացում, ծեփի վերանորոգում |
| 1. Միջանցիկ ճաքեր և քարերի ընկնում բարավորներից, քիվերից և շենքի անկյուններից, պատերի առանձին տեղամասերի կքում և աննշան շեղումներ ուղղաձիգից | Շինությունների բարձրության մինչև 1/200 չափով շեղում ուղղաձիգից, դեֆորմացված տեղամասի կքում մինչև երկարության 1/200 չափով | 41-50**%** | Պատերի առանձին տեղամասերի, բարավորների և քիվերի փոխարինում |
| 1. Ուղղաձիգ ճաքեր միջնապատերում, պատերի շարվածքի տեղ-տեղ քայքայում և շերտավորում, առան-ձին մասերի կապերի խախտում | Շինությունների բարձրության մինչև 1/200 ավելի չափով շեղում ուղղաձիգից, դեֆորմացված տեղամասերի կքում 1/200 ավելի չափով | 51-60**%** | Միջնապատերի ուժեղացում և պատերի առանձին տեղամասերի վերաշարում |
| 7. Շարվածքի զանգվածային քայքայում, ժամանակավոր ամրացումների առկայություն | - | 61-70**%** | Լրիվ վերաշարում |

1. **պատեր խոշորաչափ բլոկներից և միաշերտ կրող պանելներից՝ ըստ աղյուսակ 9-ի.**

աղյուսակ 9

|  |  |  |  |
| --- | --- | --- | --- |
| **Մաշվածության նշանները** | **Քանակական գնահատականը** | **Ֆիզ. մաշվա-ծությունը, %** | **Աշխատանքների օրինակելի կազմը** |
| 1. Ճակատի ցցվող մասերի, ծածկի խախտում, առանձին մանր փոսեր, ճաքեր | Մինչև 5% մակերեսի վրա | 0-10**%** | Փոսերի և ճաքերի լցափակում |
| 1. Ֆակտուրային (մակատեսք) շերտում տեղ-տեղ փոսեր, ժանգոտ հոսվածքներ, արտաքին հարդարման աղտոտում և գունաթափում | Մինչև 30% մակերեսի վրա | 11-20**%** | Փոսերի լցափակում, ֆակտուրային շերտի քսահարթում |
| 1. Շաղախի շերտավորում և հողմահարում կցվանքներում, շենքի ներսում կցվանքների միջով հոսվածքների հետքեր, ճաքեր | Հոսվածքներ շինությունների 5%-ում, ճաքերի լայնությունը մինչև 2 մմ | 21-30**%** | Կարանների հերմետիկացում, ճաքերի լցափակում |
| 1. Խոր բացված նստվածքային ճաքեր, շաղախի հողմահարում կցվանքներում, մշտական հոսվածքների հետքեր, կցվանքների միջով սառչում և փչահարում | Ճաքերի լայնությունը մինչև 3 մմ, վնասվածքներ մակերեսի մինչև 20% չափով: Շինությունների 20%-ում հոսվածքներ և սառչում | 31-40**%** | Բացում, կարանախցում, կցվանքների հերմետիկացում |
| 1. Միջապատերի անկյուններում շեղ ճաքեր, բարավորներում և պատշգամբների սալերի ու պաշտպանիչ հովարների տեղադրման տեղերում ուղղաձիգ ճաքեր | Ճաքերի բացվածքի լայնությունը մինչև 3 մմ | 41-50**%** | Միջնապատերի և բարավորների ուժեղացում |
| 1. Ուղղաձիգ, լայն բացված ճաքեր կցվանքներում և բարավորներում, պատերի առանձին տեղամասերի միջև կապի խախտում | Ճաքերի լայնությունը 3 մմ-ից ավելի է, ճաքերի երկարությունը 3 մ-ից ավելի է | 51-60**%** | Առանձին տեղամասերի ամրացում և ուժեղացում |
| 1. Պատերի հորիզոնական և ուղղաձիգ գծերի նկատելի ծռում, բլոկների և պանելների զանգվածային քայքայում | Պատերի դեֆորմացված տեղամասի կքում երկարության 1/200-ից ավելի չափով, պատի բարձրության 1/100-ից ավելի շեղում ուղղաձիգից սենյակի սահմաններում | 61-70**%** | Պատերի փոխարինում |

1. **hակասեյսմիկ գոտիներ` ըստ աղյուսակ 10-ի.**

աղյուսակ 10

|  |  |
| --- | --- |
| **Մաշվածության նշաններ** | **Լրացումներ պատերի ֆիզիկական մաշվածությունը որոշելիս՝ ըստ աղյուսակներ՝ 6, 7, 8,9** |
| 1. Մանր ճաքեր մինչև 1 մմ լայնությամբ կցորդումների հանգույցներում: Ֆակտուրային շերտի առանձին խախտումներ ամբողջ զննված մակերևույթի մինչև 20% մակերեսով | 10 |
| 1. Նույնը, 20%-ից ավելի մակերեսով | 15 |
| 1. Կցորդումների հանգույցներում և գոտիների մակերևույթի վրա ճաքեր մինչև 2 մմ լայնությամբ: Բետոնի ջարդվածքներ մինչև 10 մմ խորությամբ: Տեղ-տեղ պաշտպանիչ շերտի շերտազատում | 20 |
| 1. Բետոնի պաշտպանիչ շերտի շերտազատում և ճաքեր ամբողջ զննված մակերևույթի մինչև 50% մակերեսի վրա: Առանձին տեղամասերի դեֆորմացիաներ | 30 |
| 1. Ճաքեր 2 մմ-ից ավելի լայնությամբ, պաշտպանիչ շերտի շերտազատում, ամրանի մերկացում, կոռոզիայի փառ, առանձին ձողերի խզում | 40 |
| *Հակասեյսմիկ գոտիներով պատերի ֆիզիկական մաշվածությունը որոշելիս` (1-4) աղյուսակներով սահմանված նշանակություններին ավելացվում է մաշվածության նշանակությունը, որը համապատասխանում է տվյալ աղյուսակում նշվածներին:* | |

1. **երկաթբետոնե սյուներ (հավաքովի և միաձույլ)` ըստ աղյուսակ 11-ի.**

աղյուսակ 11

|  |  |  |  |
| --- | --- | --- | --- |
| Մաշվածության նշանները | Քանակական գնահատականը | Ֆիզ. մաշվա-ծությունը, % | Աշխատանքների օրինակելի կազմը |
| 1. Ճաքեր ձգված գոտում սյան ամբողջ բարձրությամբ, բարձակի և սյան ծայրերում, պոկումներ և փոսեր | Ճաքերի լայնությունը մինչև 0,5 մմ, փոսեր մինչև 5 մմ խորությամբ, 1 մ2 վրա երեքից ոչ ավելի | 0-40% | Ճաքերի, պոկումների և փոսերի լցափակում |
| 1. Ճաքեր ձգված և սեղմված գոտիներում հիմքի պարագծով և բարձակի մակարդակով, բետոնի պաշտպանիչ շերտի շերտազատում: Ամրանի մերկացում և բետոնի հետ դրա շաղկապման խախտում, սյան հիմքում բետոնի խոր ջարդվածքներ, սյան ծռում | Ճաքերի լայնությունը մինչև 2 մմ, սյան ծռում մինչև բարձրության 1/200-ի չափով | 41-60% | Ճաքերի լցափակում շաղախի ներարկումով կամ ճաքերի երկայնքով առվակների սարքավորմամբ, ցեմենտի շաղախով հետագա դրանց կարանախցումով: Սյուների գոտեկապերի սարքավորում |
| 1. Ճաքեր ձգված գոտում սյան ամբողջ բարձրությամբ, միջանցիկ ճաքեր սյան հիմքում և բարձակի վերին մակարդակում, ձգված գոտում բետոնի պաշտպանիչ շերտի շերտազատում սյան ամբողջ բարձրությամբ: Կոռոզիա և տեղ-տեղ ամրանի խզում, սյան ծռում | Ճաքերի լայնությունը 2 մմ-ից ավելի է | 61-80% | Վնասված բետոնի փոխարինում, քայքայված տեղամասերի բետոնացում և ամրանավորում: Հաշվարկային գոտեկապերի սարքավորում կամ սյուների փոխարինում (ՀՀ կառավարւթյան 22.04.2021թ N607-Ն որոշմամբ հաստատված տեխնիկական կանոնակարգ) |

1. **երկաթբետոնե հեծաններ (միաձույլ և հավաքովի)՝ ըստ աղյուսակ 12-ի.**

աղյուսակ 12

|  |  |  |  |
| --- | --- | --- | --- |
| **Մաշվածության նշանները** | **Քանակական գնահատականը** | **Ֆիզ. մաշվա-ծությունը, %** | **Աշխատանքների օրինակելի կազմը** |
| 1. Առանձին ճաքեր ձգված գոտում, տեղ-տեղ աննշան խոնավություն, մակերևութային պոկվածքներ ձգված գոտում, ճկվածքներ | Ճաքերի բացվածքը մինչև 1 մմ: Պոկվածքների խորությունը մինչև 3 մմ, 3-ից ոչ ավելի` 1քմ վրա | 0-40**%** | Ցեմենտային շաղախի ներարկում ճաքերի մեջ: Ծեփում ցեմենտի շաղախով, նախապես մշակելով հին բետոնի մակերևույթը |
| 1. Ճաքեր տարբեր ուղղություններով, մթնոլորտային և ագրեսիվ ջրերից բետոնի խոնավացման հետքեր, ձգված գոտու բետոնի պաշտպանիչ շերտի շերտազատում, ամրանների մերկացում և ժանգոտում, հեծանի զգալի մակերեսների վրա բետոնի խոր պոկվածքներ, ճկվածք | Ճաքերի լայնությունը մինչև 2 մմ: Ամրանի կոռոզիա մինչև հատվածքի 10% չափով, ճկվածք մինչև թռիչքի 1/150 | 41-50**%** | Հեծանների ուժեղացում |
| 1. Երկայնական և ուղղաձիգ ճաքեր հեծանի թռիչքի կենտրոնում և ձգված գոտում, մթնոլորտային և ագրեսիվ ջրերից բետոնի մշտական խոնավացման հետքեր, ամրանների մերկացում և ուժեղ ժանգոտում, տեղ-տեղ ամրանների խզում, սեղմված գոտու բետոնի խոշոր ջարդվածքներ և պոկվածքներ | Ճաքերի լայնությունը 2 մմ-ից ավելի: Ամրանի կոռոզիա հատվածքի 10%-ից ավելի չափով: Ճկվածք թռիչքի 1/150 ավելի չափով | 61-80**%** | Հեծանների փոխում |

1. **փայտե միջնորմներ (ծեփամածիկով հարդարված)՝ ըստ աղյուսակ 13-ի.**

աղյուսակ 13

|  |  |  |  |
| --- | --- | --- | --- |
| **Մաշվածության նշանները** | **Քանակական գնահատականը** | **Ֆիզ. մաշվա-ծությունը, %** | **Աշխատանքների օրինակելի կազմը** |
| 1. Մանր ճաքեր և տեղ-տեղ ծեփի/սվաղի շերտազատում | Վնասվածքներ մակերեսի 10% չափով | 0-20**%** | Ծեփի/սվաղի վերանորոգում |
| 1. Զգալի երերություն, շեղումներ ուղղաձիգից, ճաքեր հարակից կոնստրուկցիաների հետ կցորդման տեղերում | Շեղում ուղղաձիգից, մինչև սենյակի բարձրության 1/100 չափով | 21-40**%** | Ուղղաձիգ հարթության միջնորմների հավասարեցում և դրանց կապի ամրացում հարակից կոնստրուկցիաների հետ |
| 1. Խոր ճաքեր և բացակներ հարակից կոնստրուկցիաների հետ կցորդման տեղերում, շեղ ճաքեր ծեփի շերտում, կքում ուղղաձիգ հարթությունից | Դեֆորմացված տեղամասի կքում մինչև երկարության 1/100 չափով | 41-60**%** | Միջնորմների ուղենշում և հավասարեցում տակդիրների և ստորին եզրակապի փոխարինում |
| 1. Միջանցիկ երկայնական և շեղ ճաքեր ամբողջ մակերևույթով, տախտակների ուռչում, գոգավորում, կքում, խոնավության հետքեր, փայտանյութի վնասվածք` փտախտով, փայտակեր բզեզով | Դեֆորմացված տեղամասի կքում երկարության 1/100 ավելի չափով | 61-80**%** | Միջնորմների լրիվ փոխարինում |

1. **գիպսաբետոնե և խարամաբետոնե միջնորմներ՝ ըստ աղյուսակ 14-ի.**

աղյուսակ 14

|  |  |  |  |
| --- | --- | --- | --- |
| **Մաշվածության նշանները** | **Քանակական գնահատականը** | **Ֆիզ. մաշվա-ծությունը, %** | **Աշխատանքների օրինակելի կազմը** |
| 1. Մանր ճաքեր միջնորմների վրա ծածկերի հետ կցորդման տեղերում, սակավ ջարդվածքներ | Ճաքերի լայնությունը մինչև 2 մմ: Վնասվածքի մակերեսը մինչև 10% | 0-20**%** | Ճաքերի լցափակում և խտացում |
| 1. Խոր կամ միջանցիկ ճաքեր հարակից կոնստրուկցիաների կցորդման տեղերում | Ճաքերի լայնությունը մինչև 10 մմ | 21-40**%** | Մակերևույթի մաքրում, ճաքերի լցափակում, հակասեյսմիկ ամրա-ցում հարակից կոնստրուկցիաների հետ |
| 1. Փոսեր և ջարդվածքներ, միջնորմների առանձին սալերի միջև կապերի խախտում, կարկասի դեֆորմացիա | Վնասվածքների մակերեսը մինչև 50% | 41-60**%** | Փոսերի և ջարդվածքների լցափակում: Արտաքին պատերին առանձին սալերի և հարումների ամրացում, կարկասի վերանորոգում |
| 1. Զանգվածային ճաքեր միջնորմների սալերում, մեծ կքումներ և նկատելի շեղումներ ուղղաձիգից | Շեղում ուղղաձիգից սենյակի բարձրության 1/100-ից ավելի | 61-80**%** | Միջնորմների լրիվ փոխարինում |

1. **փայտե ծածկեր (ծեփամածիկով հարդարված) ՝ ըստ աղյուսակ 15-ի.**

աղյուսակ 15

|  |  |  |  |
| --- | --- | --- | --- |
| **Մաշվածության նշանները** | **Քանակական գնահատականը** | **Ֆիզ. մաշվա-ծությունը, %** | **Աշխատանքների օրինակելի կազմը** |
| 1. Նստվածքային ճաքեր ծեփի շերտում, ծեփի մասնակի շերտազատում | Ճաքերի լայնությունը մինչև 0,5 մմ, ճաքերի գումարային երկարությունը մինչև 0,5 մ` 1 մ2 վրա | 0-10**%** | Ճաքերի քսահարթում և ծեփի շերտի վերականգնում |
| 1. Նստվածքային ճաքեր, ծեփի պոկում և շերտազատում, խուլ ձայն թխկթխկացնելիս | Ճաքերի լայնությունը մինչև 1 մմ: Ճաքերի գումարային երկարու-թյունը մինչև 1 մ` 1 մ2 վրա | 11-20**%** | Ծեփի վերականգնում, ծածկի մանր վերանորոգում |
| 1. Հոսահետքեր առաստաղին, լցվածքի գերհագեցում խոնավությունով` առանձին տեղամասերի պառկապնդությամբ, քսվածքը տեղ-տեղ քայքայվել է | Վնասվածքներ մակերեսի մինչև 20% չափով | 21-30**%** | Ոչ պիտանի քսվածքի և լցվածքի փոխարինում կամ դրա փխրեցում և վերալցում: Փայտանյութի մաքրում և հականեխում |
| 1. Շոշափելի երերություն, անկյունագծային ճաքեր առաստաղին | \_\_\_ | 31-40**%** | Հեծանների ուժեղացում, հեծանածածկի մասնակի փոխարինում |
| 1. Խոր ճաքեր հեծանների կրող պատերի հետ կցորդման տեղերում, խոնավության հետքեր | Վնասվածքներ մակերեսի մինչև 30% չափով | 41-50**%** | Ծածկերի մի մասի բացում, հեծանների ծայրերի ուժեղացում և հեծանածածկի մասնակի փոխարինում: |
| 1. Խոր ճաքեր ծածկերում, առանձին տեղերում ժամանակավոր ամրացումների առկայություն | \_\_\_ | 51-60**%** | Հեծանների ուժեղացում և մասնակի փոխարինում |
| 1. Անկյունագծային, երկայնական և լայնական ճաքեր ծածկերում, նկատելի ճկվածք, հեծանների փայտանյութի մերկացում, վնասվածքներ փտախտով և փայտակեր բզեզով, ժամանակավոր հենարաններ | Առաստաղի ճկվածք մինչև թռիչքի 1/100 | 61-70**%** | Ծածկի լրիվ փոխարինում |
| 1. Կոնստրուկցիան քայքայման եզրին է, որն արդեն տեղ-տեղ սկսվել է | \_\_\_ | 71-80**%** | Ծածկի լրիվ փոխարինում |

1. **ծածկեր հավաքովի երկաթբետոնե` վրաքաշով (настил)` ըստ աղյուսակ 16-ի.**

աղյուսակ 16

|  |  |  |  |
| --- | --- | --- | --- |
| **Մաշվածության նշանները** | **Քանակական գնահատականը** | **Ֆիզ. մաշվա-ծությունը, %** | **Աշխատանքների օրինակելի կազմը** |
| 1. Ճաքեր սալերի միջև կարաններում | Ճաքերի լայնությունը մինչև 2 մմ | 0-10 | Կարանների լցափակում |
| 1. Սալերի իրար նկատմամբ աննշան ուղղաձիգ տեղաշարժ դեֆորմացիաների հետևանքով: Կարանների լցափակման հավասարեցնող շերտի շերտազատում | Սալերի տեղաշարժ մինչև 1,5 սմ: Վնասվածքներ մակերեսի մինչև 10% չափով | 11-20 | Առաստաղի մակերևույթի հավասարեցում |
| 1. Սալերի իրար նկատմամբ զգալի ուղղաձիգ տեղաշարժ դեֆորմացիաների հետևանքով, հոսահետքեր սալերի` արտաքին պատերի վրա հենման տեղերում | Սալերի ուղղաձիգ տեղաշարժ մինչև 3 սմ: Վնասվածքներ մակերեսի մինչև 20% չափով | 21-30 | Առաստաղի մակերևույթի հավասարեցում ամրանային ցանցերի տեղադրումով, ցեմենտ-ավազային խցանների իրագործում վրաքաշի դատարկություններում |
| 1. Ճաքեր սալերում, ջրհոսքի կամ սառչման հետքեր սալերի և պատերի վրա հենման տեղերում | Ճաքերի լայնությունը մինչև 1 մմ | 31-40 | Սալերի հենման տեղերի ամրացում, ճակատներում դատարկությունների լցափակում արտաքին պատերի վրա հենման տեղերում |
| 1. Լայնակի ճաքեր սալերում առանց ամրանի մերկացման, ճկվածք | Ճաքերի լայնությունը մինչև 2 մմ: Ճկվածքը թռիչքի մինչև 1/100 | 41-50 | Սալերի ուժեղացում, ճաքերի լցափակում |
| 1. Խոր լայնակի ճաքեր ամրանի մերկացումով, ճկվածք | Ճաքերի լայնությունը 2 մմ-ից ավելի: Ճկվածքը թռիչքի մինչև 1/80 | 51-60 | Սալերի և հենման տեղերի ուժեղացում, ճաքերի լցափակում |
| 1. Բազմաթիվ խոր ճաքեր սալերում, սալերի տեղաշարժ հարթությունից, սալերի նկատելի ճկվածք | Ճկվածքը թռիչքի 1/80 ավելի | 61-80 | Սալերի լրիվ փոխարինում |

1. **սանդուղքներ պողպատե սանդղահեծաններով՝ ըստ աղյուսակ 17-ի.**

աղյուսակ 17

|  |  |  |  |
| --- | --- | --- | --- |
| **Մաշվածության նշանները** | **Քանակական գնահատականը** | **Ֆիզ. մաշվա-ծությունը, %** | **Աշխատանքների օրինակելի կազմը** |
| 1. Մանր փոսեր և ճաքեր աստիճաններում, բազրիքի առանձին վնասվածքներ | \_\_\_\_\_\_\_\_\_\_\_\_\_\_\_\_ | 0-20**%** | Ճաքերի և փոսերի լցափակում, բազրիքի վերանորոգում |
| 1. Փոսեր և ջարդված տեղեր, առանձին աստիճաններում միջանցիկ ճաքեր, աստիճանների մակերևույթի մաշ-վածություն, բազրիքի տեղ-տեղ բացակայում | Վնասվածքներ մակերեսի մինչև 20% չափով | 21-40**%** | Աստիճանների վերաշարում նորերի լրացմամբ, փոսերի լցափակում, բազրիքի փոխարինում |
| 1. Աստիճանները մաշված և տեղ-տեղ ջարդված են, միջանցիկ ճաքեր հարթակներում, պարսպող ցանկապատը խարխլված է | Նույնը` մինչև 50% | 41-60**%** | Աստիճանների վերաշարում նորերի լչացմամբ, հարթակի վրա պողպատե ցանցով ցեմենտե հատակի իրագործում: Հարթակի տորկրետ բետոնացում ներքևից, ցանկապատի վերանորոգում |
| 1. Աստիճանները և հարթակները լրիվ մաշված են, աստիճանների և պարսպող ցանցի մի մասը բացակայում է: Սանդղահեծանները տեղ-տեղ ճկվել են, սանդղահեծանների կապը հարթակների հետ թուլացած է: Սանդուղքից օգտվելը վտանգավոր է | Նույնը` 50% ավելի:  Սանդղահեծանների ճկվածքը թռիչքի 1/150 ավելի է | 61-80**%** | Սանդուղքի լրիվ փոխարինում |

1. **երկաթբետոնե սանդուղքներ՝ ըստ աղյուսակ 18-ի.**

աղյուսակ 18

|  |  |  |  |
| --- | --- | --- | --- |
| **Մաշվածության նշանները** | **Քանակական գնահատականը** | **Ֆիզ. մաշվա-ծությունը, %** | **Աշխատանքների օրինակելի կազմը** |
| 1. Սակավաթիվ ճաքեր աստիճանների վրա, բազրիքի առանձին վնասվածքներ | Ճաքերի լայնությունը մինչև 1 մմ | 0-20**%** | Ընթացիկ նորոգման պարագայում՝ նորոգման մասնակի միջոցառումներ |
| 1. Տեղ-տեղ փոսեր և ջարդվածքներ աստիճաններում, բազրիքը վնասված է, սանդղահարթակներն ունեն ճաքեր թռիչքի լայնքով | Նույնը` մինչև 2 մմ | 21-40**%** | ՀՀ պետական և համայնքային ծրագրերով կառուցման/վերակառուցման միջոցառումների պարագայում նորի կառուցում կամ ամբողջական վերակառուցում  Մասնավոր ծրագրերի դեպքում՝ ըստ պատվիրատուի առաջադրանքի |
| 1. Խոր ճաքեր ենթաստիճաններում, առանձին սանդղամատեր ընկել են, սանդղաբազուկային սալերը (սանդղահեծանները) ունեն ճաքեր և ամրանի մերկացում, սանդղահեծանների (սանդղաբազուկի) ճկվածք | Ճաքերի լայնությունը 2 մմ է: Սանդղահե-ծանների (սանդղաբազու-կի) ճկվածքը թռիչքի մինչև 1/200 է: | 41-60**%** | ՀՀ պետական և համայնքային ծրագրերով կառուցման/վերակառուցման միջոցառումների պարագայում նորի կառուցում կամ ամբողջական վերակառուցում  Մասնավոր ծրագրերի դեպքում՝ ըստ պատվիրատուի առաջադրանքի |
| 1. Սանդղաբազուկները և հարթակները ունեն ճկվածքներ և տեղական քայքայումներ, ճաքեր սանդղաբազուկային սալերի կրող կոնստրուկցիաների հետ կցորդումներում, պարսպող ցանկապատերը խարխլված են և տեղ-տեղ բացակայում են, սանդուղքի շահագործումը վտանգավոր է | Ճկվածքը թռիչքի մինչև 1/500 է | 61-80**%** | ՀՀ պետական և համայնքային ծրագրերով կառուցման/վերակառուցման միջոցառումների պարագայում նորի կառուցում  Մասնավոր ծրագրերի դեպքում՝ ըստ պատվիրատուի առաջադրանքի |

1. **փայտե տանիքներ՝ ըստ աղյուսակ 19-ի.**

աղյուսակ 19

|  |  |  |  |
| --- | --- | --- | --- |
| **Մաշվածության նշանները** | **Քանակական գնահատականը** | **Ֆիզ. մաշվածություն, %** | **Առաջարկելի միջոցառումներ** |
| 1. Ամրացումների` հեղույսների, անուրների, ճարմանդների թուլացում, ձեղնապատուհանների դետալների վնասվածքներ | \_ | 0-20**%** | Ընթացիկ նորոգման պարագայում՝ նորոգման մասնակի միջոցառումներ |
| 1. Մաուերլատի (որմնափայտ) և ծպեղաոտքերի ծայրերի վնասվածք փտախտով, թործերի և միացումների թուլացում | Վնասվածքներ մակերեսի մինչև 20% | 21-40**%** | ՀՀ պետական և համայնքային ծրագրերով կառուցման/վերակառուցման միջոցառումների պարագայում նոր տանիքի կառուցում կամ ամբողջական վերակառուցում  Մասնավոր ծրագրերի դեպքում՝ ըստ պատվիրատուի առաջադրանքի |
| 1. Մաուերլատի, կավարամածի, ծպեղների փայտանյութի վնասվածք փտախտով, ծպեղաոտքերի լրացուցիչ ժամանակավոր ամրացումների առկայություն, փայտանյութի խոնավացում | Նույնը` մինչև 50% | 41-60**%** | ՀՀ պետական և համայնքային ծրագրերով կառուցման/վերակառուցման միջոցառումների պարագայում նոր տանիքի կառուցում  Մասնավոր ծրագրերի դեպքում՝ ըստ պատվիրատուի առաջադրանքի |
| 1. Ծպեղաոտքերի ճկվածքներ, կտուրի դետալների փայտանյութի վնասվածքներ փտախտով և փայտակեր բզեզով | \_ | 61-80**%** | ՀՀ պետական և համայնքային ծրագրերով կառուցման/վերակառուցման միջոցառումների պարագայում նոր տանիքի կառուցում  Մասնավոր ծրագրերի դեպքում՝ ըստ պատվիրատուի առաջադրանքի |

1. **գլանափաթեթային տանիքներ՝ ըստ աղյուսակ 20-ի.**

աղյուսակ 20

|  |  |  |
| --- | --- | --- |
| **Մաշվածության նշանները** | **Ֆիզիկական մաշվածությունը, %** | **Աշխատանքների օրինակելի կազմը** |
| 1. Եզակի մանր վնասվածքներ ու ճեղքատներ տանիքում և ուղղաձիգ մակերևույթների հետ հատման տեղերում, ակոսների ճկում | 0-20**%** | Ընթացիկ նորոգման պարագայում՝ նորոգման մասնակի միջոցառումներ |
| 1. Տանիքի արտաքին շերտի մակերևույթի փքում, ճաքեր, տեղ-տեղ պոկումներ, որը պահանջում է տանիքի մինչև 10% փոխարինում, ակոսների և պարսպող ցանցի ժանգոտում ու զգալի վնասվածքներ, ուղղաձիգ մակերևույթի հետ հատումների տեղերում խոնավության թափանցում, ջրընդունիչ սարքի (տափակ կտուրներում) դետալների վնասվածք | 21-40**%** | ՀՀ պետական և համայնքային ծրագրերով կառուցման/վերակառուցման միջոցառումների պարագայում նոր տանիքի կառուցում կամ ամբողջական վերակառուցում  Մասնավոր ծրագրերի դեպքում՝ ըստ պատվիրատուի առաջադրանքի |
| 1. Վերնածածկի վերին և տեղ-տեղ ստորին շերտերի քայքայում, որը պահանջում է տանիքի ծածկույթի 10-25% փոխարինում, ակոսների և ջրընդունիչ սարքավորումների, ցվիքների և փոխհատուցիչների ժանգոտում ու քայքայում, տեղ-տեղ տանիքում հոսաթողումներ, պարսպող ցանցի զանգվածային վնասվածքներ | 41-60**%** | ՀՀ պետական և համայնքային ծրագրերով կառուցման/վերակառուցման միջոցառումների պարագայում նոր տանիքի կառուցում  Մասնավոր ծրագրերի դեպքում՝ ըստ պատվիրատուի առաջադրանքի |
| 1. Զանգվածային հոսաթողումներ, վերածածկի շերտազատումներ հիմքից, ծածկի մասերի բացակայություն, պարսպող ցանցը քայքայված է | 61-80**%** | ՀՀ պետական և համայնքային ծրագրերով կառուցման/վերակառուցման միջոցառումների պարագայում նոր տանիքի կառուցում  Մասնավոր ծրագրերի դեպքում՝ ըստ պատվիրատուի առաջադրանքի |

1. **պողպատե տանիքներ՝ ըստ աղյուսակ 21-ի.**

աղյուսակ 21

|  |  |  |
| --- | --- | --- |
| **Մաշվածության նշանները** | **Ֆիզիկական մաշվածություն, %** | **Առաջարկելի միջոցառումներ** |
| 1. Կավարամածին առանձին թերթերի ամրացման թուլացում, առանձին հոսաթողումներ | 0-20% | Ընթացիկ նորոգման պարագայում՝ նորոգման մասնակի միջոցառումներ |
| 1. Ծալակցվանքների նոսրություն, ճեղքատներ և տեղ-տեղ ցցված մասերին հարումների խախտում, լուսաճեղքեր ձեղնահարկի կողմից զննման ժամանակ, ակոսների վնասվածքներ | 21-40% | ՀՀ պետական և համայնքային ծրագրերով կառուցման/վերակառուցման միջոցառումների պարագայում նոր տանիքի կառուցում կամ ամբողջական վերակառուցում  Մասնավոր ծրագրերի դեպքում՝ ըստ պատվիրատուի առաջադրանքի |
| 1. Ժանգ տանիքի մակերևույթի վրա, խուղակներ, ճեղքատներ, պարսպող ցանցի ամրացումների ծռում և խախտում, հոսաթողումների մեծ քանակ | 41-60% | ՀՀ պետական և համայնքային ծրագրերով կառուցման/վերակառուցման միջոցառումների պարագայում նոր տանիքի կառուցում  Մասնավոր ծրագրերի դեպքում՝ ըստ պատվիրատուի առաջադրանքի |
| 1. Զանգվածային հոսքեր, ուժգին ժանգ տանիքի մակերևույթին և ձեղնահարկի կողմից, ծալակցվանքների քայքայում, կարկատանների մեծ քանակ տանիքի վրա, պարսպող ցանցի քայքայում | 61-80% | ՀՀ պետական և համայնքային ծրագրերով կառուցման/վերակառուցման միջոցառումների պարագայում նոր տանիքի կառուցում  Մասնավոր ծրագրերի դեպքում՝ ըստ պատվիրատուի առաջադրանքի |

1. **տանիք ասբոցեմենտե** (ՀՀ քաղաքաշինության կոմիտեի նախագահի 2022 թվականի հունիսի 22-ի N13-Ն հրամանով հաստատված ՀՀՇՆ 31-04-2022  շինարարական նորմերի համաձայն տանիքածածկերի համար քրիզոթիլ-ցեմենտե (ասբոցեմենտե կամ ասբեստի պարունակությամբ) ալիքավոր թիթեղների և պատրաստվածքների օգտագործումը նոր կառուցվող և վերակառուցվող շինարարական օբյեկտներում արգելվում է)՝ ըստ աղյուսակ 22-ի.

**աղյուսակ 22**

|  |  |  |
| --- | --- | --- |
| **Մաշվածության նկարագրություն** | **Ֆիզիկական մաշվածություն, %** | **Առաջարկելի միջոցառումներ** |
| 1. Մետաղե ակոսների տեղ-տեղ ծռում, կավարամածին ասբոցեմենտե առանձին թերթերի ամրակապումների թուլացում | 0-20**%** | ՀՀ պետական և համայնքային բյուջեների, մասնավոր միջոցների հաշվին իրականացվող ծրագրերի դեպքում՝ ասբոցեմենտե ծածկի ամբողջական փոխարինում այլ տանիքածածկով |
| 1. Առանձին տեղերում հոսաթողումներ և լուսաճեղքեր, սալերի ճեղքեր և անջատում, տանիքի մակերևույթի թերթերի մինչև 10% պոկում | 21-40**%** | ՀՀ պետական և համայնքային բյուջեների, մասնավոր միջոցների հաշվին իրականացվող ծրագրերի դեպքում՝ ասբոցեմենտե ծածկի ամբողջական փոխարինում այլ տանիքածածկով |
| 1. Առանձին թերթերի բացակայություն, պոկումներ և ճեղքեր, հոսաթողումներ, կավարամածին թերթերի ամրացման թուլացում | 41-60**%** | ՀՀ պետական և համայնքային բյուջեների, մասնավոր միջոցների հաշվին իրականացվող ծրագրերի դեպքում՝ ասբոցեմենտե ծածկի ամբողջական փոխարինում այլ տանիքածածկով |
| 1. Տանիքի զանգվածային քայքայում, ակոսների և ցվիքների երեսատակի մի մասի բացակայություն, գլանափաթեթանյութերից կարկատանների մեծ քանակ | 61-80**%** | ՀՀ պետական և համայնքային բյուջեների, մասնավոր միջոցների հաշվին իրականացվող ծրագրերի դեպքում՝ ասբոցեմենտե ծածկի ամբողջական փոխարինում այլ տանիքածածկով |

1. **ցեմենտավազային, բետոնե, խճանկարային, պոլիմերային, բնական քարով, կերամոգրանիտե հատակներ՝ ըստ աղյուսակ 23-ի.**

աղյուսակ 23

|  |  |  |
| --- | --- | --- |
| **Մաշվածության նկարագրություն** | **Ֆիզիկական մաշվածությունը, %** | **Առաջարկելի միջոցառումներ** |
| 1. Առանձին մանր փոսեր և մազային ճաքեր, շրիշակների աննշան վնասվածքներ | 0-20**%** | Ընթացիկ նորոգման ծրագրերի շրջանակներում՝ տեղային նորոգում |
| 1. Շահագործվող հատվածների մակերևույթի մաշվածություն, մինչև 0,5 քմ փոսեր մինչև 25% մակերեսի վրա | 21-40**%** | ՀՀ պետական և համայնքային բյուջեների միջոցների հաշվին իրականացվող ծրագրերի շրջանակներում՝ նոր հատակների կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Զանգվածային խոր փոսեր և տեղ-տեղ ծածկույթի մինչև 50% անջատում հիմքից մինչև 5 քմ մակերեսի վրա | 41-60**%** | ՀՀ պետական և համայնքային բյուջեների միջոցների հաշվին իրականացվող ծրագրերի շրջանակներում՝ նոր հատակների կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Հիմքի և ծածկի զանգվածային քայքայումներ | 61-80**%** | ՀՀ պետական և համայնքային բյուջեների միջոցների հաշվին իրականացվող ծրագրերի շրջանակներում՝ նոր հատակների կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |

1. **մանրատախտակե (փայտե մանրահատակ), լամինատե հատակներ՝ ըստ աղյուսակ 24-ի.**

աղյուսակ 24

|  |  |  |
| --- | --- | --- |
| **Մաշվածության նկարագրություն** | **Ֆիզիկական մաշվածություն %** | **Առաջարկելի միջոցառումներ** |
| 1. Մանր վնասվածքներ և մանրահատակի առանձին գամակցումների միջև մինչև 3մմ ճեղքեր, առանձին գամակցումների գոգավորում | 0-20**%** | Ընթացիկ նորոգման ծրագրերի շրջանակներում՝ տեղային նորոգում |
| 1. Առանձին գամակցումների անջատում հիմքից, ջարդվածքներ, մաշվածություն, ճաքեր և տեղ-տեղ ուժեղ գոգավորում, 5-ից մինչև 10 հատով գամակցումների բացակայություն առանձին տեղերում, հիմքի փոքր վնասվածքներ | 21-40**%** | ՀՀ պետական և համայնքային բյուջեների միջոցների հաշվին իրականացվող ծրագրերի շրջանակներում՝ նոր հատակների կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Գամակցումների անջատում հիմքից զգալի մակերեսի վրա (նկատելի փքում, ճռռոց, խուլ աղմուկ քայլքի ժամանակ): Գամակցումների բացակայություն մինչև 0,5քմ, ուժեղ մաշվածություն, գոգավորում, առանձին նստվածքներ և հիմքի վնասվածքներ | 41-60**%** | ՀՀ պետական և համայնքային բյուջեների միջոցների հաշվին իրականացվող ծրագրերի շրջանակներում՝ նոր հատակների կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Հատակի ծածկի հոծության լրիվ խախտում, գամակցումների բացակայություն, զգալի նստվածքներ և հիմքի նստվածքներ | 61-80**%** | ՀՀ պետական և համայնքային բյուջեների միջոցների հաշվին իրականացվող ծրագրերի շրջանակներում՝ նոր հատակների կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |

1. **պատուհանի փայտե կամ մետաղապլաստե բլոկներ (ՀՀ կառավարության 2018 թվականի ապրիլի 12-ի N426-Ն որոշմամբ նախատեսվող էներգաարդյունավետ միջոցառումներ)՝ ըստ աղյուսակ 25-ի.**

աղյուսակ 25

|  |  |  |
| --- | --- | --- |
| **Մաշվածության նկարագրություն** | **Ֆիզիկական մաշվածություն, %** | **Առաջարկելի միջոցառումներ** |
| 1. Մանր ճաքեր շրջանակների ու պատերի միջև կցորդումներում, մաշվածություն կամ ճեղքեր փեղկերում, տեղ-տեղ մածիկի անջատում, մասնակի բացակայում են ճեղքակալերը, ապակիների ճեղքեր, ջրվանների մանր վնասվածքներ | 0-20**%** | Ընթացիկ նորոգման ծրագրերի շրջանակներում՝ տեղային նորոգում  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Պատուհանների ապակեկալերը չորացել, գոգավորվել և անկյուններում խարխլվել են, դետալների մի մասը վնասված է կամ բացակայում է, ապակեպատման, ջրվանների բացակայություն | 21-40**%** | Պետական և համայնքային ծրագրերով հիմնանորոգման/վերակառուցման պարագայում՝ ջերմամեկուսիչներով էներգաարդյունավետ նոր պատուհանների տեղադրում, բացառությամբ պատմության և մշակույթի անշարժ հուշարձանների  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Պատուհանների ապակեկալի ստորին չորսունը և լուսամուտագոգային տախտակը վնասված են փտախտով, ապակեկալերը խարխլված են | 41-60**%** | Պետական և համայնքային ծրագրերով հիմնանորոգման/վերակառուցման պարագայում՝ ջերմամեկուսիչներով էներգաարդյունավետ նոր պատուհանների տեղադրում ՝ բացառությամբ պատմության և մշակույթի անշարժ հուշարձանների  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Պատուհանների ապակեկալերը, տուփը և գոգային տախտակը լրիվ վնասված են փտախտով և փայտակեր բզեզով, փեղկերը չեն բացվում կամ դուրս են ընկնում, բոլոր կցորդումները խախտված են | 61-80**%** | Պետական և համայնքային ծրագրերով հիմնանորոգման/վերակառուցման պարագայում՝ ջերմամեկուսիչներով էներգաարդյունավետ նոր պատուհանների տեղադրում՝ բացառությամբ պատմության և մշակույթի անշարժ հուշարձանների  Մասնավոր ծրագրերի դեպքում՝ ըստ Պատվիրատուի առաջադրանքի |

1. **փայտե կամ մետաղապլաստե դռներ (ՀՀ կառավարության 2018 թվականի ապրիլի 12-ի N426-Ն որոշմամբ նախատեսվող էներգաարդյունավետ միջոցառումներ)՝ ըստ աղյուսակ 26-ի.**

աղյուսակ 26

|  |  |  |
| --- | --- | --- |
| **Մաշվածության նկարագրություն** | **Ֆիզիկական մաշվածություն, %** | **Առաջարկելի միջոցառումներ** |
| 1. Մանր մակերևութային ճաքեր տուփերի, (շրջանակների)` պատերի և միջնորմերի հետ կցորդման տեղերում, դռների փեղկերի մաշվածություն կամ ճեղքեր դրանց միջև | 0-20**%** | Ընթացիկ նորոգման ծրագրերի շրջանակներում՝ տեղային նորոգում  Պետական և համայնքային ծրագրերով հիմնանորոգման/վերակառուցման պարագայում՝ ջերմամեկուսիչներով էներգաարդյունավետ նոր դռների տեղադրում՝ բացառությամբ պատմության և մշակույթի անշարժ հուշարձանների  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Դռների փեղկերը նստել են կամ շրջանակների պարագծով կիպ չեն փակվում, դետալները մասամբ բացակայում են կամ անսարք են, դռների տուփերը թեքված են, պարակալերը վնասված են | 21-40**%** | Պետական և համայնքային ծրագրերով հիմնանորոգման/վերակառուցման պարագայում՝ ջերմամեկուսիչներով էներգաարդյունավետ նոր դռների տեղադրում՝ բացառությամբ պատմության և մշակույթի անշարժ հուշարձանների  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Շրջանակները տեղ-տեղ վնասված են կամ խոցված են փտախտով, պարակալերը բացակայում են, պաստառների եզրակապը վնասված է | 41-60**%** | Պետական և համայնքային ծրագրերով հիմնանորոգման/վերակառուցման պարագայում՝ ջերմամեկուսիչներով էներգաարդյունավետ նոր դռների տեղադրում՝ բացառությամբ պատմության և մշակույթի անշարժ հուշարձանների  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Դռների փեղկերի և շրջանակների լրիվ խարխլվածություն, զանգվածային խոցվածություն փտախտով և փայտակեր բզեզով | 61-80**%** | Պետական և համայնքային ծրագրերով հիմնանորոգման/վերակառուցման պարագայում՝ ջերմամեկուսիչներով էներգաարդյունավետ նոր դռների տեղադրում՝ բացառությամբ պատմության և մշակույթի անշարժ հուշարձանների  Մասնավոր ծրագրերի դեպքում՝ ըստ Պատվիրատուի առաջադրանքի |

1. **կենտրոնացված ջեռուցման համակարգ** (ՀՀ քաղաքաշինության նախարարի 2004 թվականի օգոստոսի 4-ի N83-Ն հրամանով հաստատված ՀՀՇՆ IV-12.02.01-2004 շինարարական նորմեր)՝ ըստ աղյուսակ 27-ի.

աղյուսակ 27

|  |  |  |
| --- | --- | --- |
| **Մաշվածության նկարագրություն** | **Ֆիզիկական մաշվածություն, %** | **Առաջարկելի միջոցառումներ** |
| 1. Փականային արմատուրի միջադիրների և լցվածքների թուլացում, ջեռուցման սարքավորումների ներկաշերտի խախտում, մայրուղիների ջերմամեկուսացման խախտումներ առանձին տեղերում | 0-20**%** | Ընթացիկ նորոգման ծրագրերի շրջանակներում՝ տեղային նորոգում  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Կաթիլային հոսքեր փականային արմատուրի, սարքերի և ջեռուցման սեկցիաների ներդրման տեղերում, մայրուղիների ջերմամեկուսացման խախտումներ, օդաջեռուցիչների վերանորոգման հետքեր | 21-40**%** | Պետական և համայնքային ծրագրերով հիմնանորոգման/վերակառուցման պարագայում՝ նոր ջեռուցման համակարգի կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Կաթիլային հոսքեր ջեռուցիչ սարքերում և դրանց ներդրման տեղերում, հոսքերի հետքեր ջեռուցիչ սարքերում, դրանց վերականգնման հետքեր, անուրների մեծ քանակ կանգնակների և մայրուղիների վրա, տեղ-տեղ դրանց վերականգնման և ընտրովի փոխարինման հետքեր, մայրուղիների խողովակատարերի կոռոզիա, օդաջեռուցիչների անբավարար աշխատանք | 41-60**%** | Պետական և համայնքային ծրագրերով հիմնանորոգման/վերակառուցման պարագայում՝ նոր ջեռուցման համակարգի կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Խողովակատարերի (կանգնակների և մայրուղիների) զանգվածային վնասվածք, ուժեղ խոցվածություն ժանգով, առանձին տեղերում վերականգնման հետքեր (անուրներ, եռակցում) ջեռուցիչ սարքերի և փականային ամրանի անբավարար աշխատանք, դրանց խցանումը, խողովակատարերի ջերմամեկուսացման զգալի խախտում | 61-80**%** | Պետական և համայնքային ծրագրերով հիմնանորոգման/վերակառուցման պարագայում՝ նոր ջեռուցման համակարգի կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |

1. **ջրամատակարարման համակարգ՝ ըստ աղյուսակ 28-ի.**

աղյուսակ 28

|  |  |  |
| --- | --- | --- |
| **Մաշվածության նկարագրություն** | **Ֆիզիկական մաշվածություն, %** | **Առաջարկելի միջոցառումներ** |
| 1. Խցուկային լցվածքների, ծորակների միջադիրների և փականային արմատուրի թուլացում, ողողման որոշ բաքերում կան ջրահոսքեր, առանձին տեղերում խողովակատարերի ներկվածքի վնասվածք | 0-20**%** | Ընթացիկ նորոգման ծրագրերի շրջանակներում՝ ջրամատակարարման համակարգի նորոգման աշխատանքներ |
| 1. Կաթիլային հոսքեր ծորակների և փականային արմատուրի ներդրումների տեղերում, խողովակատարի առանձին վնասվածքներ (խողակներ, հոսքեր), խողովակատարի առանձին տեղերի խոցվածություն կոռոզիայով, սարքերի և ողողման բաքերի 20% -ում ջրի հոսք | 21-40**%** | Պետական և համայնքային ծրագրերով հիմնանորոգման/վերակառուցման պարագայում՝ նոր ջրամատակարարման համակարգի կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Արմատուրի և ողողման բաքերի խանգարում (մինչև 40%), խողովակատարի վերականգնման հետքեր (անուրներ, եռակցում, առանձին տեղամասերի փոխարինում) խողովակատարների զգալի կոռոզիա, ողողման բաքերի վնասվածքներ մինչև 10% (ճաքեր, կափարիչների, բռնակների կորուստներ) | 41-60**%** | Պետական և համայնքային ծրագրերով հիմնանորոգման/վերակառուցման պարագայում՝ նոր ջրամատակարարման համակարգի կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Համակարգի լրիվ խանգարում, փականային արմատուրի խափանում, անուրների մեծ քանակ, խողովակատարի առանձին տեղերում փոխարինման հետքեր, ողողման բաքերի մինչև 30% վնասվածք | 61-80**%** | Պետական և համայնքային ծրագրերով հիմնանորոգման/վերակառուցման պարագայում՝ նոր ջրամատակարարման համակարգի կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |

1. **կոյուղու և ջրհոսների համակարգ՝ ըստ աղյուսակ 29-ի.**

աղյուսակ 29

|  |  |  |
| --- | --- | --- |
| **Մաշվածության նկարագրություն** | **Ֆիզիկական մաշվածություն, %** | **Առաջարկելի միջոցառումներ** |
| 1. Սնիտարական սարքերի միացման տեղերի թուլացում, լվացատեղերի, զուգարանակոնքերի, լվացարանների, ցնցուղախցիկների և այլնի վնասվածքներ մինչև 10%, պոլիմեր նյութերից խողովակատարերում ճեղքեր | 0-20**%** | Ընթացիկ նորոգման ծրագրերի շրջանակներում՝ համակարգերի նորոգման աշխատանքներ |
| 1. Միացման տեղերում հոսքի առկայություն սանիտարական սարքերի ամբողջ քանակի 10%, լվացատեղերի, զուգարանակոնքերի, լվացարանների, ցնցուղախցիկների և այլնի մինչև 20% վնասվածք, ջարդվածքներ, ճեղքեր դրանց քանակի մինչև 10%, թուջե խողովակատարերի առանձին տեղերի վնասվածքներ, պոլիմեր նյութերից խողովակատարերի զգալի վնասվածք | 21-40**%** | Պետական և համայնքային ծրագրերով հիմնանորոգման/վերակառուցման պարագայում՝ նոր համակարգերի կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Զանգվածային հոսքեր սարքերի միացման տեղերում, լվացատեղերի, զուգարանակոնքերի, ցնցուղախցիկների, լվացարանների և այլնի մակերևույթի/պատվածքի մինչև 30% վնասվածք: Թուջե խողովակատարերի վնասվածք, պոլիմեր նյութերից խողովակաշարերի զանգվածային վնասվածքներ | 41-60**%** | Պետական և համայնքային ծրագրերով հիմնանորոգման/վերակառուցման պարագայում՝ նոր համակարգերի կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |
| 1. Համակարգի անսարքություն, սարքերի համատարած վնասվածքներ, վերանորոգումների հետքեր (անուրներ, լցափակում և առանձին տեղամասերի փոխարինում) | 61-80**%** | Պետական և համայնքային ծրագրերով հիմնանորոգման/վերակառուցման պարագայում՝ նոր համակարգերի կառուցում  Մասնավոր ծրագրերի դեպքում՝ ըստ Պատվիրատուի առաջադրանքի |

1. **ԲՆԱԿԵԼԻ, ՀԱՍԱՐԱԿԱԿԱՆ, ԱՐՏԱԴՐԱԿԱՆ ՕԲՅԵԿՏՆԵՐԻ ՇԵՆՔԵՐԻ ՈՒ ՇԻՆՈՒԹՅՈՒՆՆԵՐԻ (ԱՅԴ ԹՎՈՒՄ` ԻՆԺԵՆԵՐԱԿԱՆ ԵՎ ՏՐԱՆՍՊՈՐՏԱՅԻՆ ԵՆԹԱԿԱՌՈՒՑՎԱԾՔՆԵՐԻ) ՏԵԽՆԻԿԱԿԱՆ ՎԻՃԱԿԻ ՀԵՏԱԶՆՆՈՒԹՅԱՆ ԵԶՐԱԿԱՑՈՒԹՅՈՒՆ. ՀԻՄՆԱԿԱՆ ՊԱՀԱՆՋՆԵՐ**
2. Բնակելի, հասարակական, արտադրական օբյեկտների շենքերի ու շինությունների (այդ թվում` ինժեներական և տրանսպորտային ենթակառուցվածքների) տեխնիկական վիճակի և ինժեներաերկրաբանական հետազննության եզրակացությունները կազմվում են ըստ հետևյալ պահանջների՝ աղյուսակ 30-ի համաձայն:

աղյուսակ 30

|  |  |  |
| --- | --- | --- |
|  | **Օբյեկտի հիմնական ցուցանիշներ** |  |
| 1. | Օբյեկտի անվանումը |  |
| 2. | Օբյեկտի նպատակային/գործառնական նշանակությունը |  |
| 3. | Հասցեն/տեղակայման վայրը |  |
| 4. | Կառուցման/վերակառուցման տարեթիվը |  |
| 5. | Կոնստրուկտիվ համակարգը |  |
|  | Օբյեկտի ռիսկայնության աստիճանը |  |
| 6. | Հարկայնությունը |  |
| 7. | Բնակելի նշանակության օբյեկտի դեպքում՝ բնակարանների քանակը |  |
| 8. | Շենքի տեսակն ըստ պատերի նյութի |  |
| 9. | Հիմնատակի մակերեսը և շենքի ծավալը |  |
| 10. | Կառուցապատման մակերեսը |  |
| 11. | Ընդհանուր մակերեսը |  |
| 12. | Բնակելի նշանակության օբյեկտի դեպքում՝ բնակելի մակերեսը |  |
| 13. | Ներքին և արտաքին ինժեներական հաղորդակցուղիներ՝ ջրամատակարարում, էլեկտրամատակարարում, գազամատակարարում, կապ, օդափոխություն, հակահրդեհային համակարգ, ջեռուցում, կոյուղի և այլն, տրանսպորտային ենթակառուցվածքներ (ՀՀՇՆ 32-01-2022, ԳՕՍՏ 32868-2014) (գծմ) |  |
| 14. | Էներգաարդյունավետության և էներգախնայողության միջոցառումների առկայություն |  |
| 15. | Հաշմանդամություն ունեցող անձանց համար մատչելիության միջոցառումների առկայություն՝ վերելակներ, վերհան սարքեր, թեքահարթակներ, շարժասանդուղքներ, հատուկ մոտեցումներ, առանձնացված սանհանգույցներ, հատուկ լուսավորություն, ազդանշանային համակարգ, հատուկ բազրիքներ, տակտիլային հատակներ, ներքին և արտաքին սենքերի/տարածքների շահագործման հարմարեցումներ, թեքահարթակներ, հարմարեցված անցումներ/անցուղիներ, հետիոտնային հարթակների մատչելիություն և այլն |  |
| 16. | Նկուղային կամ որմնախարսխային հատված, մանսարդներ, ձեղնահարկեր, աստիճանավանդակներ, մուտքեր |  |
| 17. | Հարկի բարձրություն |  |
| 18. | Բակային տարածքի մակերես |  |
| 19. | Տարածքի համալիր բարեկարգման միջոցառումների առկայություն (ՀՀՇՆ 30-02-2022) |  |
| 20. | Օբյեկտի տեղակայման կադաստրային տարածագնահատման գոտին՝ ըստ ՀՀ կառավարության 24.12.2003թ N1746-Ն որոշման |  |
| 21. | Շենքի տեխնիկական վիճակի գնահատականն ըստ ՀՀ քաղաքաշինության կոմիտեի նախագահի 28.12.2020թ N102-Ն հրամանով հաստատված ՀՀՇՆ 20.04-2020 շինարարական նորմերի |  |
| 22. | Շենքի ֆիզիկական մաշվածության աստիճանն ըստ սույն նորմերի մեթոդաբանության, (%-ով) |  |
| 23. | Օբյեկտի տեխնիկական/էներգետիկ անձնագրի առկայություն |  |
| 24. | **ԵԶՐԱՀԱՆԳՈՒՄ**՝ |  |
|  | 1)շենքի տեխնիկական վիճակի գնահատականը |  |
|  | 2)կատարման ենթակա միջոցառումների նկարագրությունը՝  -*ընթացիկ նորոգում և/կամ*  *-վերակառուցում/հիմնանորոգում և/կամ*  *-կազմաքանդում/ապամոնտաժում* |  |
| 25. | *Հետազննող՝*  *ֆիզիկական , իրավաբանական անձ (ստորագրություն, ամսաթիվ, կնիք )* |  |

|  |  |  |
| --- | --- | --- |
| 1. **ԲՆԱԿԵԼԻ ՄԱԿԵՐԵՍԸ ԲՆԱԿՈՒԹՅԱՆ/ՇԱՀԱԳՈՐԾՄԱՆ ՀԱՄԱՐ ՈՉ ՊԻՏԱՆԻ ՃԱՆԱՉԵԼՈՒ ՎԵՐԱԲԵՐՅԱԼ ՀԻՄՔԵՐ. ԾԱՎԱԼԱՀԱՏԱԿԱԳԾԱՅԻՆ ԼՈՒԾՈՒՄՆԵՐ**   աղյուսակ 31 | | |
| **Ցուցանիշը** | **Բնակելի տարածք (թերություններ)** | **Հետազննության եղանակը** |
| 1 | 2 | 3 |
| 1. Շինության և կոնստրուկտիվ տարրերի չափերը | 1) Սենյակի բնակելի մակերեսը փոքր է 9 քմ-ից, այն դեպքում, եթե այդ սենյակը հանդիսանում է վարձակալության ինքնուրույն պայմանագրի առարկա | Անմիջական չափում |
| 2) Ուղղանկյուն կամ ոչ ուղղանկյուն սենյակի միջին լայնությունը փոքր կամ հավասար է 2.2 մ (ընդ որում մահճախորշերի և որմնախորշերի լայնությունը կամ խորությունը հաշվի չի առնվում) այն դեպքում, եթե այդ սենյակը հանդիսանում է բնակելի տարածության վարձակալման ինքնուրույն պայմանագրի առարկա | Անմիջական չափում |
| 3) Հարթ առաստաղով սենյակի բարձրությունը 2,4 մ է կամ կամարաձև առաստաղով սենյակի բարձրությունը 2,5 մ է (հատակից մինչև կամարի կրունկը) | Անմիջական չափում |
| 4) Բնակելի սենյակի միջնորմում կամ հիմնական պատում դռան բացվածքն ունի 70 սմ-ից պակաս լայնություն` այն դեպքում, եթե այդպիսի սենյակը հանդիսանում է բնակեցման համար ինքնուրույն պայմանագրի առարկա, ընդ որում դա միակ մուտքն է սենյակ և այն չի կարող մեծացվել մինչև նորմատիվ լայնությունը | Անմիջական չափում |
| 5) Սենյակի հատակի նիշի տեղադրման հետևյալ դեպքերում`    ա. որմնախարսխային հարկ` հատակի նիշը գետնի նախագծային նիշից ցածր է մինչև շինության բարձրության կեսը  բ. նկուղային հարկ` հատակի նիշը գետնի նախագծային նիշից ցածր է շինության բարձրության կեսից ավելի: | Մակերևույթի նիվելիրացում |
| 2. Սենյակների տեղաբաշխումը | 1) Սենյակի պատուհանների և դիմացի շենքի կամ կառուցվածքի պատի միջև տարածությունը մինչև 3մ է ներառյալ` այն դեպքում, եթե այդպիսի սենյակը չունի ուրիշ պատուհաններ և հանդիսանում է բնակեցման համար ինքնուրույն պայմանագրի առարկա | Անմիջական չափում |
| 2) Սենյակի պատուհանը (պատուհանները) դուրս է գալիս պարփակ լուսային բակ մինչև 5Բ5 մ (ներառյալ) չափերով` այն դեպքում, եթե այդպիսի սենյակը չունի այլ լուսամուտային բացվածքներ | Անմիջական չափում |
| 3) Սենյակում կա սողանցք դեպի տեխնիկական ընդհատակ, ձեղնահարկ կամ բնակարանում կան տարափահոսի և ինժեներական սարքավորման խցիկի ելանցք (միջանցք) այն դեպքում, եթե տեխնիկական ընդհատակում կամ ձեղնահարկում չկա այլ մուտք և դրանց չի կարելի վերացնել | Տեղում զննում |
| 4) Ձեղնահարկերում սարքված բնակելի շինություններ, եթե դրանք չեն համապատասխանում գործող նորմերի պահանջներին | Նույնը |
| 3. Բարեկարգում | 1) Սենյակում տեղադրված են կոյուղու խողովակաշար և սանհանգույցի (զուգարան, լոգարան) սարքեր` այն դեպքում, եթե տեխնիկապես հնարավոր չէ սանհանգույցը տեղադրել այլ տեղում | Սահմանվում է ինժեներական սարքավորման տեղադրման սխեմայով և տեղում զննելով |
| 2) Սենյակի կամ միջհարկային ծածկերի միջով անցնում են կոյուղու խողովակներ, եթե հնարավոր չէ այն տեղափոխել | Նույնը |
| 3) Զուգարանի կամ համատեղված սանհանգույցի մուտքը կատարվում է անմիջականորեն սենյակից, այն դեպքում, եթե տեխնիկապես հնարավոր չէ այն տեղափոխել | Նույնը |
| 4) Սենյակ որում ներկառուցված է սանհանգույց (զուգարան կամ լոգարան) այն դեպքում, եթե այդպիսի սենյակը տեղադրված է կոմունալ բնակարանում և տեխնիկապես անհնարին է տեղափոխել սանհանգույցը կամ ապահովել նորմատիվ ձայնամեկուսացումը | Նույնը |
| 5) Բնակելի շենքերում գազօջախների տեղադրման անվտանգության կանոնները չպահպանելիս, ճանաչվում է մշտական բնակության համար ոչ պիտանի սենյակներից մեկը, որը տեխնիկական պայմաններով պիտանի է խոհանոցի վերասարքավորման համար | Նույնը |
| 6) Եթե խոհանոցի մակերեսը կոմունալ բնակարանի բնակելի մակերեսից 10% -ից ավելի պակաս է կամ խոհանոցը սարքավորված է 1,9 մ ից պակաս լայնությամբ միջանցքում (եթե բնակարանի մուտքը մեկն է և իրագործվում է միջանցիկ խոհանոցի միջով) ճանաչվում է ոչ պիտանի մշտական բնակության համար սենյակներից մեկը, որը տեխնիկական պայմաններով պիտանի է լուսավոր խոհանոցի վերասարքավորման համար | Անմիջական չափում |
| 7) Եթե կոմունալ բնակարանում լոգարանը սարքավորված է խոհանոցում կամ միջանցքում բնակության համար ճանաչվում է ոչ պիտանի սենյակներից մեկը, որը տեխնիկապես կարող է վերասարքվորվել լոգարանի (այն դեպքում, եթե լոգարանը չի կարելի առանձնացնել) | Տեղում զննում |
| 8) Աղբաընդունիչների վրա տեղադրված շինությունները (շենքում ներքին աղբատարի առկայության դեպքում), եթե բացակայում է ծածկի հատուկ մեկուսացում շինություն գազերի թափանցելու դեմ | Տեղում զննում |

1. **ԲՆԱԿԵԼԻ ՄԱԿԵՐԵՍԸ ԲՆԱԿՈՒԹՅԱՆ/ՇԱՀԱԳՈՐԾՄԱՆ ՀԱՄԱՐ ՈՉ ՊԻՏԱՆԻ ՃԱՆԱՉԵԼՈՒ ՎԵՐԱԲԵՐՅԱԼ ՀԻՄՔԵՐ. ՔԱՂԱՔԱՇԻՆԱԿԱՆ ԵՎ ՀԻԳԻԵՆԻԿ ՊԱՅՄԱՆՆԵՐ**

աղյուսակ 32

|  |  |  |
| --- | --- | --- |
| **Ցուցանիշը** | **Բնակելի շինությունների թերությունները** | **Հետազննության եղանակները** |
| 1 | 2 | 3 |
| 1.  Ինսոլյացիա (արևի ճառագայթման քանակը երկրի կամ որևէ մակերեսի վրա) | 1. Ինսոլյացիայի շուրջ տարվա բացակայություն` այն դեպքում, եթե սենյակը հանդիսանում է վարձակալության ինքնուրույն պայմանագրի առարկա կամ չեն ինսոլացվում բազմասենյակ բնակարանի բոլոր բնակելի սենյակները, իսկ կոնստրուկտիվ կամ վերապլանավորման միջոցառումները չեն ապահովում ինսոլյացիան | Շինությունների ինսոլյացիայի երկարատևության որոշումը արևային լուսակայացույցի օգնությամբ |
| 2. Լուսավորություն | 1) Լուսային անցքերի մակերեսի հարաբերությունը սենյակի հատակի մակերեսին 1:10-ից քիչ է` այն դեպքում, եթե տեխնիկապես հնարավոր չէ մեծացնել պատուհանի բացվածքի չափերը կամ փոքրացնել սենյակի մակերեսը (եթե սենյակը հանդիսանում է բնակեցման ինքնուրույն պայմանագրի առարկա) | Լուսավորվածության չափումն անհրաժեշտության դեպքում կատարվում է գործիքային եղանակով |
| 1. Սենյակը ոչ պիտանի է բնակեցման համար. **ա.** եթե չունի անմիջական լուսավորություն կամ լուսավորվում է հարևան շինության մեջ դուրս եկող պատուհաններով (վերնափեղկերով) **բ.** եթե պատուհանը (պատուհանները) դուրս է գալիս դեպի կամար կամ փակ պատշգամբ, այն դեպքում, երբ այդ սենյակը չունի ուրիշ պատուհաններ |
| 1. Միջնապատի լայնությունը լուսային բացվածքի և լայնակի պատի կամ միջնորմի միջև 3 մ-ից ավելի է, բացառությամբ դեպքերի, երբ անկյունային սենյակի երկու արտաքին պատերում տեղադրված են պատուհաններ, ընդ որում, մահճախորշերի և որմնախորշերի լայնությունը կամ խորությունը չի հաշվվում. **ա.** այն դեպքում, երբ այդպիսի սենյակը հանդիսանում է բնակեցման մասին ինքնուրույն պայմանագրի առարկա |
| 1. Միակողմանի լուսավորության ժամանակ, եթե խորության հարաբերությունը լայնությանը գերազանցում է 2,5 անգամ և տեխնիկապես հնարավոր չէ փոքրացնել սենյակի խորությունը. **ա.** այն դեպքում, եթե այդպիսի սենյակը հանդիսանում է բնակեցման մասին ինքնուրույն պայմանագրի առարկա |
| 3. Վիբրացիա/թրթռում | Տեխնիկապես հնարավոր չէ փոքրացնել վիբրացիայի մակարդակը և հասցնել նորմերով սահմանված մեծությանը | Թրթռումների մակարդակի գործիքային չափում |
| 4. Աղմուկ | Կոնստրուկտիվ և պաշտպանիչ միջոցառումներով հնարավոր չէ իջեցնել ստացիոնար մեխանիզմների կամ ինժեներական սարքավորման աշխատանքից առաջացած աղմուկի մակարդակը մինչև նորմերով սահմանված մեծությունները | Բնակելի շենքերում աղմուկի չափումը` դրա փաստացի մակարդակը ստուգելու համար (N2-III-11.3 սանիտարական նորմեր) |
| 5.Օդափոխություն (աէրացիա) | Բացակայում է արտածծիչ օդափոխությունը, բնակարանի օդափոխությունն իրագործվում է սանդղավանդակի միջով, բացառությամբ նորմերով թույլատրելի դեպքերի՝ եթե տեխնիկապես հնարավոր չէ ապահովել օդափոխությունը | Որոշվում է ըստ հարկի հատակագծի և տեղում զննումով |
| 6. Ջերմախոնավային ռեժիմ | 1) Ջեռուցման սարքավորումների բացակայություն, դրանք ապահովելու անհնարինության դեպքում | Ջերմախոնավային ռեժիմը որոշվում է Ասմանի ասպիրացիոն խոնավաջերմաչափի օգնությամբ |
| 1. Եթե սենյակները տեղադրված են մեծ ջերմաանջատումով շինությունների վրա, ընդ որում հատակի ջերմաստիճանը սենյակներում գերազանցում է 28oC, իսկ դրանցում հատակից 1,5 մ-ից բարձր նիշում 25oC-ից ավելի է, այն դեպքում, եթե անհնարին է կատարել ջերմամեկուսացում` ջերմաստիճանի նվազեցման նպատակով |
| 1. Պատերն ունեն մշտական խոնավություն, այն դեպքում, եթե խոնավությունը տեխնիկապես անհնարին է վերացնել |
| 1. Օդի խոնավությունը մշտապես ավելի է 75%- ից |

1. **ՏԵԽՆԻԿԱԿԱՆ ԵԶՐԱԿԱՑՈՒԹՅՈՒՆ՝ ԲՆԱԿԵԼԻ ՄԱԿԵՐԵՍԸ ԲՆԱԿՈՒԹՅԱՆ/ՇԱՀԱԳՈՐԾՄԱՆ ՀԱՄԱՐ ՈՉ ՊԻՏԱՆԻ ՃԱՆԱՉԵԼՈՒ ՎԵՐԱԲԵՐՅԱԼ**

աղյուսակ 33

|  |  |  |  |
| --- | --- | --- | --- |
| 1. | Հետազննվող օբյեկտի հասցեն | Արձանագրված տվյալներ | Առաջարկներ |
| 2. | Օբյեկտի սեփականատիրոջ՝ ֆիզիկական կամ իրավաբանական անձի տվյալները |  |  |
| 3. | Կառուցման տարեթիվը |  |  |
| 4. | Ռիսկայնության աստիճանը |  |  |
| 5. | Շենքի շահագործման ժամկետը/կապիտալության դասը |  |  |
| 6. | Հարկայնությունը |  |  |
| 7. | Շենքի վերականգնման մոտավոր արժեք |  |  |
| 8. | Կրող կոնստրուկցիաների ֆիզիկական մաշվածությունը, % |  |  |
| 1) | պատեր |  |  |
| 2) | ծածկեր |  |  |
| 3) | հիմքեր |  |  |
| 4) | սանդուղքներ |  |  |
| 9. | Շենքի ֆիզիկական մաշվածությունը, % |  |  |
| 10. | Շենքում (ոչ պիտանի ճանաչվող բնակարաններում)   ապրող բնակիչների թիվը \_ |  |  |
| 11. | Բնակարանների քանակը |  |  |
| 12. | Շենքի բնակարանների միջինացված մակերեսը |  |  |
| 13. | Ծավալահատակագծային լուծումներ, առկա անհամապատասխանություններ գործող նորմերի հետ |  |  |
| 14. | **ԵԶՐԱՀԱՆԳՈՒՄ** | 1. Հետազննված բնակելի մակերեսը շահագործման համար պիտանի է | |
|  |  | 1. Հետազննված բնակելի մակերեսը շահագործման համար պիտանի չէ | |
|  |  | 1. Հետազննված բնակելի մակերեսը շահագործման համար պիտանի է՝ վերակառուցման միջոցառումների կիրառմամբ | |

1. **ԲՆԱԿԵԼԻ ՇԵՆՔԵՐԻ ԴԱՍԱԿԱՐԳՈՒՄ. ԿԱՊԻՏԱԼՈՒԹՅԱՆ ԴԱՍ. ՇԱՀԱԳՈՐԾՄԱՆ ԺԱՄԿԵՏ**

 աղյուսակ 34

|  |  |  |  |
| --- | --- | --- | --- |
| N | **Կապիտալության դաս** | **Բնակելի, հասարակական և արտադրական նշանակության շենքերի բնութագիրը** | **Շենքի շահագործման ժամկետ, տարի** |
| 1. | I | **Հատուկ/անհատական կոնստրուկտիվ լուծումներով շենքեր**` երկաթբետոնե և պողպատե կարկասով, խոշորաբլոկ, խոշորապանել Հիմքերը՝ բետոնից, երկաթբետոնից, խամքարա­բետոնե ժապավենային հիմքեր Պատերը՝ քարից, հավաքովի կամ միաձույլ երկաթբետոնից Ծածկերը՝ միաձույլ երկաթբետոնից | 150 |
| 2. | II | **Տիպարային նախագծային լուծումներով շենքեր**` երկաթբետոնե և պողպատե կարկասով, խոշորաբլոկ, խոշորապանել  Հիմքերը՝ բետոնից, երկաթբետոնից, խամքարա­բետոնե ժապավենային հիմքեր Պատերը՝ քարից, բետոնից, երկաթբետոնից Ծածկերը՝ հավաքովի կամ միաձույլ երկաթբետոնից, կամ խառը (փայտից և երկաթբետոնից) | 125 |
| 3. | III | **Քարե թեթևացված շենքեր** Հիմքերը՝ բետոնից, խամքարա­բետոնե ժապավենային հիմքեր Պատերը՝ քարից, աղյուսից, խարամաբլոկներից, խեցաքարից, միաձույլ խարամաբետոնից թեթևացված շարվածքով | 100 |
| 4. | IV | **Փայտե շենքեր** Հիմքերը՝ ժապավենային` խամքարե շարվածքից Պատերը՝ փայտե գերաններից կամ խառը (քար կամ աղյուս և փայտ) | 50 |
| 5. | V | **Հավաքովի՝** վահանային, կարկասային կավաշեն շենքեր Հիմքերը՝ խամքարե սյուներից կամ փայտե «աթոռներից» Պատերը՝ փայտե կարկասով, կավաշեն Ծածկերը՝ փայտից | 30 |
| 6. | VI | **Կարկասաեղեգնասալային** և այլ թեթևացված շենքեր | 15 |

1. **ԱՐՏԱԴՐԱԿԱՆ ՇԵՆՔԵՐԻ ԿՈՆՍՏՐՈՒԿՑԻԱՆԵՐ, ՏԱՐՐԵՐ, ՀԱՄԱԿԱՐԳԵՐ. ՎՆԱՍՎԱԾՔՆԵՐԻ ԲՆՈՒԹԱԳՐԵՐ ԵՎ ԳՆԱՀԱՏԱԿԱՆ**

1. Երկաթբետոնե կոնստրուկցիաներում վնասվածքների բնութագրերը ներկայացված են աղյուսակ 35-ում և 36-ում:

 աղյուսակ 35

|  |  |  |
| --- | --- | --- |
| **Վնասվածքի աստիճանը** | **Վթարից և երկրաշարժից վնասվածքի բնութագիրը** | **Վերականգնման միջոցառումները** |
| 1.Թույլ | Կոնստրուկցիաների կրողունակությունը նվազեցնող` աննշան պոկումներ բետոնե պաշտպանիչ շերտի հաստության սահմաններում, ճաքեր ձգված գոտում մինչև 0,5 մմ բացվածքով առանց նախալարման տարրերում և մինչև 0,2 մմ նախալարված տարրերում, առանց ամրանի վնասվածքի | Նորոգում, պոկումներով տեղերի քսահարթում և սվաղում |
| 2.Միջին | Կոնստրուկցիաների կրողունակությունը նվազեցնող` պոկումներ, տարրի հատվածքի 30% հասնող մակերեսով, մինչև 30% ամրանի խզում, մինչև 0,5 մմ բացվածքի ճաքեր նախալարված ձգվող և ծռվող էլեմենտներում, միջանցիկ ճաքեր մինչև 1 մմ բացվածքով և ճկվածքներ մինչև թռիչքի 1/50 չափով | Նորոգում բետոնի մասնակի կազմատմամբ, վնասված ամրանի ուղղմամբ, պոկված տեղերի վերաբետոնացմամբ, ճաքերի ներարկմամբ հատվածքի մեծացմամբ կամ ուժեղացմամբ |
| 3.Ուժեղ | Կոնստրուկցիաների կրողունակությունը զգալիորեն նվազեցնող` տարրի հատվածքի 30%-ից ավելի քայքայում, ամրանի 30-50%-ի խզում, ամրանի խարսխման գոտիների քայքայում, ճկվածքներ թռիչքի 1/50 ավելի չափով, ձգված գոտում ճաքեր 1 մմ-ից ավելի բացվածքով | Նորոգում տարրի հատվածքի մեծացմամբ, լրացուցիչ հենարանների, պահանգների կառուցումով, ամրանի ուժեղացմամբ առանձին տարրերի կամ կոնստրուկցիաների փոխարինմամբ նորերով |
| 4.Ամբողջական | Կոնստրուկցիաների կրիտիկական վիճակ` բետոնի սեղմված գոտու քայքայում, հատվածքի 50%-ից ավելի չափով, ամրանի հատվածքի 50%-ից ավելի խզում | Վերականգնումը նպատակահարմար չէ |

 աղյուսակ 36

|  |  |  |
| --- | --- | --- |
| **Վնասվածքի աստիճանը** | **Հրդեհից վնասվածքի բնութագիրը** | **Վերականգնման միջոցառումները** |
| 1.Թույլ | Կոնստրուկցիաների կրողունակությունը չնվազեցնող` մրի հետքեր, բետոնի մակերևույթի առանձին շերտերի կճպում, բետոնի աննշան պոկումներ | Նորոգում, մակերևույթի սվաղում, մածկում, ներկում |
| 2.Միջին | Կոնստրուկցիաների կրողունակությունը նվազեցնող` բետոնի գույնի փոփոխում մինչև վարդագույնի և դարչնա-դեղին գույնի, տարրերը լրիվ ծածկված են մրով, բետոնի ջարդվածքներ/պոկվածք անկյուններում, ամրանային ցանցի մերկացում հարթ տարրերի մակերեսի մոտ 10%, անկյունային ամրանների մերկացում, բետոնի արտաքին շերտերի անջատում առանց դրանց քանդման (թխթխկացնելիս լսվում է խուլ ձայն), ճաքեր մինչև 0,5 մմ բացվածքի | Նորոգում՝ բետոնի անջատված շերտերի հեռացմամբ, վերաբետոնացում, ճաքերի ներարկմամբ, տարրերի լայնական հատվածքի ավելացում |
| 3.Ուժեղ | Կոնստրուկցիաների կրողունակությունը զգալիորեն նվազեցնող` բետոնի գույնը` դեղին, բետոնի կոտրվածքներ` տարրի հատվածքի մինչև 30%, հարթ տարրերում ամրանային ցանցի մերկացում մակերեսի 10%-ից ավելի, ուղղանկյուն տարրերի ամրանի մինչև 50% մերկացում, մեկ ամրանաձողի կքում, բետոնի մակերևութային շերտերի պոկում, թխթխկացնելիս մնացած շերտերի ձայնը խուլ, ճաքեր մինչև 1 մմ բացվածքով | Նորոգում՝ տարրի լայնական հատվածքի մեծացմամբ, լրացուցիչ հենարանների, պահանգների տեղադրում, ամրանի ուժեղացում |
| 3.Ամբողջական | Կոնստրուկցիաների կրիտիկական վիճակ` բետոնի գույն` դեղին, բետոնի կոտրվածքներ` հատվածքի 30-50%, ամրանի մինչև 90% մերկացում, մեկից ավելի ամրանների կքում, ամրանի խարսխման և բետոնի հետ շաղկապման խախտում, ամրանի տաքացում 3000C ավելի, միջադիր և հենարանային մասերի պոկում, կոնստրուկցիայի ճոճունություն, ճկվածքներ թռիչքի 1/50-ից ավելի չափով, ճաքեր 1 մմ-ից ավելի բացվածքով | Վերականգնումը նպատակահարմար չէ, քայքայված կոնստրուկցիաների փոխարինում նորերով |

1. Պողպատե կոնստրուկցիաներում վնասվածքների բնութագրերը ներկայացված են աղյուսակ 37-ում և 38-ում:

աղյուսակ 37

|  |  |  |  |  |
| --- | --- | --- | --- | --- |
| N | **Կոնստրուկցիայի վնասվածք** | **Վթարից, երկրաշարժից վնասվածքի մեծությունը և բնութագիրը** | | **Վնասվածքի ուղղման եղանակը** |
| **սահմանային** | **էական** |
| **1. Ծռվող տարրերի ճկվածքները (թռիչքի համեմատ)** | | | | | |
| 1) | Պարզունակների կորացում առավե­լագույն իներցիայի մոմենտի հար­թու­թյունում (տանիքից բեռնվածքի առկայությամբ) | f>ℓ/100 | f**≤**ℓ/100 | ապամոնտաժում և ուղղում |
| 2) | Նույնը` առանց տանիքից բեռ­նված­քի | f>ℓ/150 | f**≤**ℓ/150 | նույնը |
| 3) | Արտադրական շենքերի հարթակների գլխավոր հեծան­ների, միջհարկային ծածկերի և այլնի կորացում առավելագույն իներցիայի մոմենտի հարթությունում | f>ℓ/300 | f**≤**ℓ/300 | նույնը |
| 4) | Ենթաամբարձչային հեծանների (ամբարձիչների Q= 50տ) կորացում առավելագույն իներցիայի մոմենտի հարթությունում | f>ℓ/500 | f**≤**ℓ/500 | նույնը |
| 5) | Ֆերմայի ճկում ուղղաձիգ հար­թու­թյունում (տանիքի վրա բեռնվածքի առկայությամբ) | f>ℓ/200 | f**≤**ℓ/200 | իջեցնել ճկվածքը մինչև /500 |
| 1. **Ֆերմայի սեղմված և ձգված ձողերի ծռում (երկարության համեմատ)** | | | | | |
| 1) | Սեղմված ձողերի ծռում | f>ℓ/400 | f**≤**ℓ/400 | ձողի ուղղում |
| 2) | Ձգված ձողերի ծռում | f>ℓ/100 | f**≤**ℓ/100 | նույնը |

աղյուսակ 38

|  |  |  |  |  |
| --- | --- | --- | --- | --- |
| **Արտաքին հատկանիշներ** | **Հրդեհից ջերմաստի- ճանի ազդեցության ռեժիմը** | **Ամրությունը՝**  **ըստ հրդեհի ազդեցությունից վնասված կոնստրուկցիաների փորձարկման արդյունքների** | **Եզրակացություն տարրի օգտագործման մասին** | **Ամրության**  **ստուգումը** |
| 1. Սակավ դեֆորմացված են և մակերեսի վրա ունեն հեշտ մաքրվող այրուք և մակայրված եզրեր | կարճատև, 400o-600oC | ամրությունը համապատաս-խանում է պողպատի մակնիշին | օգտագործվում է առանց սահմանափակման | թույլատրվում է չկատարել |
| 1. Սակավ դեֆորմացված են և մակերեսի վրա ունեն այրուք և բարակ, դժվար մաքրվող հրաթեփի շերտ | կարճատև, 700-900oC | ամրությունը համապատաս-խանում է պողպատի մակնիշին | օգտագործվում է առանց սահմանափակման, բայց տաք մշակման արգելմամբ | ստուգվում է կասկածելի դեպքերում |
| 1. Սակավ դեֆորմացված են և ունեն տեղական շերտատումով հրաթեփի շերտ | կարճատև, 900oC-ից ավելի | ամրությունը նվազել է մինչև 15% | օգտագործվում է կրողունակության սահմանափակմամբ (ոչ ավելի 75%) | ստուգվում է կասկածելի դեպքերում |
| 1. Խիստ դեֆորմացված են և ունեն հրաթեփի հաստ շերտ | երկարատև, 900oC-ից ավելի | ամրությունը նվազել է մինչև 30% և ավելի | որպես կանոն օգտագործվում է ոչ բեռնված/աշխատող տարրերի համար | պարտադիր է |
| 1. Խիստ դեֆորմացված են, ունեն կոտրվածքներ, պատռվածքներ, հալվածք և գերայրում | երկարատև, մոտ 1400oC | - | օգտագործման պիտանի չէ | - |